ލިބޭ އާމްދަނީ މަދުވިނަމަވެސް މިމަގުން ޢަމަލުކުރާނަމަ ބަރަކާތް ލައްވަވާނެ! މަދުވެ ނުފުދިގެން އުޅޭކަށް ނުޖެހޭނެ! އިން ޝާ ﷲ: މުފްތީ މެންކް\nﷲ ތަޢާލާ ދެއްވަވާ ތަނަވަސްކަން ކުޑަ ނަމަވެސް، ލިބޭ އާމްދަނީ މަދު ނަމަވެސް ލިބޭ މިންވަރު ހެޔޮ ގޮތުގައި ބޭނުންކުރުމަކީވެސް ކޮންމެހެން ކުރަން ޖެހޭ ކަމެކެވެ. އެއީވެސް ހަމަ ވަރަށް މަތިވެރި އަޅުކަމެކެވެ. ދެއްވަވާ މިންވަރުން ހެޔޮ ގޮތުގައި ބޭނުންތައް ފުއްދައިގެން އުޅޭ މީހުން ދެކެ ﷲ ތަޢާލާ ލޯބިވެވޮޑިގެންވެއެވެ. އެފަދަ މީހުންނަށް ރިޒްޤް އިތުރުކޮށްދެއްވަވާނެތެވެ! އިން ޝާ ﷲ!\nމީހަކަށް ލިބެނީ ކިރިޔާ ދެކޮޅު ޖެއްސޭވަރުގެ އާމްދަނީއެއް ކަމަށްވެސް ވެދާނެއެވެ. އަދި ދެކޮޅު ނުޖެއްސޭ ކަމަށްވެސް ވެދާނެއެވެ. އެހާލަތުގައިވެސް ފުރަތަމަ ކުރަންޖެހޭނެ ކަމަކީ ތިމާ ކުރަންޖެހޭ ޚަރަދުތައް އިސްކަންދޭންޖެހޭ ތަރުތީބުން ތަރުތީބުކޮށްލުމެވެ. އެއަށްފަހު އެ ތަރުތީބުން ޚަރަދުކުރުމެވެ.\nމިސާލަކަށް ކަރަންޓްބިލާއި ފެންބިލާއި ކައްކާ ގޭހަށާއި ކާޑަށާއި މިފަދަ އެންމެ އަސާސީ ބޭނުންތަކަށް ފުރަތަމަ ޚަރަދުކުރާށެވެ. މޯބައިލް ޕެކޭޖް އެޅުމާއި ފޯނުކާޑު ގަތުމަކީ އެންމެފަހުން ކުރާ ކަންތައް ކަމުގައި ހަދާށެވެ.\nމިކަންކަމަށް އޮތް މުހިންމުކަމާއިމެދު ވިސްނާށެވެ. މީހަކަށް ފައިސާކޮޅެއް ދެއްވެވުމުން އެއިން އެންމެ ރަނގަޅު ގޮތުގައި ޚަރަދުތައް ކުރާނެ ގޮތަކާއިމެދު ވިސްނުމަކީވެސް ﷲ ތައާލާގެ ރުހިވޮޑިގަތުން ލިބޭނެ ކަމެކެވެ. މީސްތަކުންނޭވެ! ވަރަށް ގިނަ ބައަކަށް މައްސަލަތައް ކުރިމަތިވަނީ އަވަށްޓެރިންގެ ކުރިމަތީގައި ނުވަތަ އެނޫންވެސް ބައެއްގެ ކުރިމަތީގައި ތިމާއަކީ ފުދުންތެރިއެއް ކަމަށް ދައްކަން ހަދައިގެންނެވެ. ތިމާވެސް ދިރިއުޅެނީ އެ މީހުން ދިރިއުޅޭ ފެންވަރުގައި ކަމަށް ދައްކަން އުޅެން ހަދައިގެންނެވެ. ނަތީޖާއަކަސްވެގެންދަނީ ގޭގައި ކާނެ ޕާނެއް ނެތް ހާލުގައިވެސް ފޯނު ރީޗާޖްކޮށްލާތީއެވެ. ފެންބިލް ދައްކާނެ ފައިސާ ނެތް ނަމަވެސް އެންމެފަހުގެ ފޮނު ގެންގުޅެން ބޭނުންވާތީއެވެ.\nއަގުބޮޑު ދިރިއުޅުމެއް އުޅެން އުންމީދުކުރާ މީހާ ފުރަތަމަވެސް ﷲ ތަޢާލާ ދެއްވެވި މިންވަރަށް ޝުކުރުވެރިވާށެވެ. އަސާސީ ބޭނުންތައް ފުއްދުމަށްފަހު ކޮންމެވެސް މިންވަރެއް ބާކީ ކުރަން މަސައްކަތްކުރާށެވެ. އެފަދައިން މަސައްކަތްކުރާ މީހުންނަށް ﷲ ތަޢާލާ މަގުދައްކަވާނެތެވެ. ތަނަވަސްކަން ދެއްވަވާނެތެވެ. އިން ޝާ ﷲ! މިހާރު ގުނަމުން މިދަނީ ޢަޟްހާ ޢީދުގެ ދުވަސްތަކެވެ. މިދުވަސްތަކުގައި މީހަކު އުޅޭހައި ގޮތަކަށް އުޅެން ނުވިސްނާށެވެ! އަވަށްޓެރިޔާ ދިރިއުޅޭ ފެންވަރަށް ނުބަލާށެވެ! ތިމާގެ ކިބައިގައި ޚަރަދުކުރުމުގެ ޤާބިލުކަން ހުރި މިންވަރަށް ބަލައިގެން ޚަރަދުކުރާށެވެ! ﷲ ތަޢާލާގެ ރުހިވޮޑިގަތުން ލިބޭނީ އެއިރުންނެވެ.\nﷲ ތަޢާލާ ދެއްވަވާ ތަނަވަސްކަމުން ހެޔޮ ގޮތުގައި ހޭދަކުރުމަކީ ވަރަށް މަތިވެރި އަޅުކަމެކެވެ. އެފަދައިން ޢަމަލުކުރާ އަޅުންނަށް ﷲ ތަޢާލާ ލޯބިވެވޮޑިގެންވެއެވެ. މިފަދަ ވާހަކައެއް ބުނުމުން ގިނަބައަކަށް ވިސްނެނެނީ އެދައްކަނީ ތަންވަސްކަން ދެއްވެވި މީހުންގެ ވާހަކަ އާއި ޞަދަޤާތް ކުރުމުގެ ވާހަކަ ކަމަށެވެ. ނަމަވެސް ޙަޤީޤަތަކީ އެއީއެއް ނޫނެވެ. ތަނަވަސްކަން ދެއްވެވުމުން ﷲ ތައާލާގެ މަގުގައި ހޭދަކުރުމަކީ ވެސް ކޮންމެހެން ކުރަން ޖެހޭ ކަމެކެވެ.\nޞަދަޤާތް ކުރުމަކީ ކޮންމެ މީހަކަށްވެސް ކުރެވޭނެ ކަމެކެވެ. އެމީހަކުކުރަންވީ އެމީހެއްގެ ފެންވަރުންނެވެ. ކަދުރުއޮށެއްގެ ފަޅިވަރަކުން ނަމަވެސް ޞަދަޤާތްކޮށް ނަރަކައިން ސަލާމަތްވުމަށް މަސައްކަތްކުރަން ޙަދިޘްފުޅުގައި އޮތީ އެ ސަބަބަށްޓަކައެވެ.\nމިހާ ފުރިހަމައަށް ޤުރްއާން އެކިޔަވަނީ ތިބާގެ ދަރިފުޅުނަމަ ހިތަށް ލިބޭނެ އުފާވެރިކަން ނިކަން ހިތްމައްޗަށް ގެނެވިދާނެތަ؟\nޒުވާން އުމުރުގަ ހާފިޡަކަށް ނުވެ ޒުވާން ޢުމުރުގަ މަރުއްޖެނަމަ ސުވަރުގޭގެ އެންމެ މައްޗަށް އަރާނީ ކިހިނަކުންތޯ؟\nމަތިވެރިކަމެއް ލިބިއްޖެކަމަށް ޤަބޫލުކޮށް އަނބިން ނިކަމެތިކުރާ މީހުންނަށް އޭނާގެ މަތިވެރިކަން ރަސޫލާ (ޞޢވ) އަށްވުރެ މަތިކަމަށް ހީކުރެވެނީހެއްޔެވެ؟\nމުއްމިނުންނަށް ޣީބަ ބަސް ބުނުމުން ގައިން ދުވާނެ ނުބައިވަސް ތިމާއަށް ދުވާނަމަ އެކަކުވެސް އެކަމެއް ނުކުރާނެ!\nޢަރުޝި އުފުއްލަވާ މަލާއިކަތުންނާއި، އޭގެވަށައިގެންވާ މަލާއިކަތުންގެ ދުޢާގައި ތިބާ ހިމެނޭނެތަ؟\nމުސްކުޅި ޢުމުރަށް ދިޔުމުން މަންމަމެން ދޫކޮށް، ދަރިފުޅު އެހެންގެއަކަށް ބަދަލުވުމަކީ ކުރަން ހެޔޮވާނެ ކަމެއް ނޫން!


Covid-19: America In Ithuru 730 Meehaku Maruvejje - Vaguthu\nކޮވިޑް-19: އެމެރިކާ އިން އިތުރު 730 މީހަކު މަރުވެއްޖެ\nކޮވިޑް-19 ޖެހިގެން އެމެރިކާ އިން އިއްޔެ އިތުރު 730 މީހަކު މަރުވެއްޖެއެވެ. އަދި އިއްޔެ އެމެރިކާ އިން ވަނީ 22153 މީހަކު ކޮވިޑް-19 އަށް ފައްސިވެފައެވެ.\nއެއާއި އެކު އެމެރިކާ އިން ކޮވިޑް-19 އަށް ފައްސިވި މީހުންގެ ޖުމްލަ އަދަދު މިހާރު ވަނީ 1,859,323 އަށް އަރާފައެވެ. އޭގެ ތެރެއިން 106,925 މީހުން މަރުވެފައި ވާއިރު 615,416 މީހަކު ވަނީ ބަލިން ރަނގަޅު ވެފައެވެ.\nއެމެރިކާގެ ވަކިވަކި ސްޓޭޓްތަކަށް ބަލާއިރު އިއްޔެ އެންމެ ގިނަ މީހުން މަރުވެފައި ވަނީ މެސަޗޫސެޓްސް އިންނެވެ. އެ ސްޓޭޓުން 189 މީހަކު ވަނީ މަރުވެފައެވެ. ދެން އެންމެ ގިނަ މީހުން އިއްޔެ މަރުވީ ނިއުޔޯކުންނެވެ. ނިއުޔޯކުން އިއްޔެ 70 މީހަކު މަރުވިއެވެ.\nއެމެރިކާގައި ކޮވިޑް-19 ޖެހޭ މީހުންގެ އަދަދު އެއްވަރެއްގައި ހިފެހެއްޓި، އަދި ބަލި ޖެހިގެން މަރުވާ މީހުންގެ އަދަދު ވަރަށް ބޮޑަށް މަދުވެފައި ވެފައި ވީނަމަވެސް ޖޯޖް ފްލޮއިޑްގެ މަރާއި ގުޅިގެން އެމެރިކާގެ އެކި ސްޓޭޓްތަކުގައި ހިނގަމުންދާ މުޒާހަރާތަކުގެ ތެރެއިން ކޮވިޑް-19 ވަރަށް ބޮޑަށް ފެތުރިގެން ހިނގައިދާނެ ކަމުގެ ބިރު އެބައޮތް ކަމަށް ތަޖުރިބާކާރުން ގެންދަނީ ތަކުރާރުކޮށް ވިދާޅުވަމުންނެވެ.\nކޮވިޑް-19 އަށް ފައްސިވާ މީހުންނާއި ގާތުން ބައްދަލުވި މީހުން ދެނެގަންނަން ހާއްސަ އެޕްލިކޭޝަންތައް ގިނަ ގައުމުތަކުގައި މިހާރު ބޭނުން ކުރަމުން ގެންދިޔަ ނަމަވެސް އެމެރިކާގެ ނިއުޔޯކްގައި ރަސްމީކޮށް އެފަދަ އެޕްލިކޭޝަނެއް ބޭނުން ކުރަން ފަށާފައި ވަނީ އިއްޔެ އިން ފެށިގެންނެވެ. މިއީ ނިއުޔޯކް އަލުން އާއްމު ހާލަތަކަށް ދާއިރު މުހިއްމު އެޕްލިކޭޝަނަކަށް ވާނެ ކަމަށް ރިޕޯޓްތައް ބުނެއެވެ.


India Dhathurufulhah Fahu3Ministerku Japan ah\nމިނިސްޓަރު އަމީރާއި، މިނިސްޓަރު ޝާހިދު އަދި މިނިސްޓަރު ފައްޔާޒު އިންޑިއާ ދަތުރުފުޅުގެ ތެރެއިން--\n19 ޑިސެންބަރ 20180ކޮމެންޓް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއިއެކު އިންޑިއާއަށް ކުރެއްވި ރަސްމީ ދަތުރުފުޅުގައި ބައިވެރިވެވަޑައިގެންނެވި ތިން މިނިސްޓަރަކު ޖަޕާނަށް ވަޑައިގަންނަވައިފިއެވެ.\nފޮރިން މިނިސްޓަރު އަބްދުﷲ ޝާހިދު ކުރެއްވި ޓްވީޓެއްގައި ވިދާޅުވީ ރައީސް ސޯލިހާއެކު އިންޑިއާއަށް ކުރެއްވި ދަތުރުފުޅު ނިންމަވާލެއްވުމަށްފަހު އިތުރު ދެ މިނިސްޓަރަކާއެކު ޖަޕާނަށް ވަޑައިގަންނަވާ ކަމަށެވެ.\nމިނިސްޓަރު ޝާހިދު ވިދާޅުވީ އެކޮނޮމިކް މިނިސްޓަރު ފައްޔާޒު އިސްމާއިލާއި، ފިނޭންސް މިނިސްޓަރު އިބްރާހިމް އަމީރާއެކު ޖަޕާނުގެ އިސް އޮފިޝަލުންނާއި މަޝްވަރާކުރުމަށް ވަޑައިގަންނަވާ ކަމަށެވެ.\nރައީސް ސޯލިހް ވެރިކަމާއި ހަވާލުވެވަޑައިގެންނެވުމާއެކު ފޮރިން މިނިސްޓަރު ޝާހިދު ވަނީ އިންޑިއާއަށްވެސް ރަސްމީ ދަތުރުފުޅެއް ކުރައްވާފައެވެ. އެދަތުރުފުޅުގައި ރައީސް ސޯލިހް އިންޑިއާއަށް ރަސްމީ ދަތުރެއް ކުރެއްވުމަށާއި، އިންޑިއާއިން ރާއްޖެއަށް ބޮޑެތި އެހީތަކެއް ވުމަށް އެއްބަސް ވެވުނެވެ.\nމިނިސްޓަރުންތައް ޖަޕާނަށް ކުރައްވާ މި ދަތުރުފުޅަކީވެސް ދެ ގައުމުގެ ދެމެދުގައި އޮތް ގުޅުންތައް އިތުރަށް ބަދަހިކޮށް، ދެ ގައުމުން އެއްގައުމު އަނެއް ގައުމަށް ވެވެން އޮިތް އެހީތައް ދެނެގަތުމަށް ކުރައްވާ ދަތުރުފުޅެކެވެ.\nމިނިސްޓަރު އަމީރު މިނިސްޓަރު ފައްޔާޒު މިނިސްޓަރު ޝާހިދު ފިނޭންސް


Andhun Hussain Dhekkevi "Dheulhi Ehnnuvaa" Vaahaka!\nއަނދުންގެ ހުސައިން ދެއްކެވި "ދެއުޅިއެއްނުވާ" ވާހަކަތައް!\nރައްޔިތުން މަޖިލީހުގެ ހެންވޭރު ދެކުނު ދާއިރާގެ މެންބަރު ހުސައިން ޝަހީމް (އަނދުން ހުސައިން) -- ފޮޓޯ / މަޖިލިސް\nރައްޔިތުން މަޖިލީހުގެ މެންބަރުންނަކީ އިއްޒަތްތެރިވެގެންވާ ބައެކެވެ. މަޖިލީހުގައި މަޖިލިސް މެންބަރުންނަށް އިއްޒަތްތެރި މި ލަފްޒު ބޭނުން ނުކޮށް މަޖިލީހުގެ ރިޔާސަތުން އެންމެ ފަހަރަކުވެސް މުހާތަބު ނުކުރައްވައެވެ. ސަބަބުތައް އެކަމުގެ ފަހަތުގައި އޮވެގެންނެވެ. އެއީ ރައްޔިތުން މަޖިލީހުގެ މެންބަރުންނަކީ އާއްމު އެހެން ފަރާތްތަކަށްވުރެ ހައިބަތު ބޮޑުވެ ރައްޔިތުން އިތުބާރު ކުރާ ރައްޔިތުން ދިން އަމާނާތާއި މާތްﷲ ގަންދީ ހުވައެއް ކޮށްގެން ތިބި ބަޔަކަށް ވާތީއެވެ.\nނަމަވެސް މެންބަރުންނަށް އެއް ދުވަހު ދެއްކޭ ވާހަކައާ އަނެއް ދުވަހު ދެއްކޭ ވާހަކަ ނޭނގޭ ހިސާބަށް ދިއުމަކީ ހިތާމަ ކަންބޮޑުވާންޖެހޭ ވަރުގެ މައްސަލައެކެވެ.\nމިދިޔަ އޮކްޓޫބަރު މަހުގެ 21ވަނަ ދުވަހު ރައްޔިތުންގެ މަޖިލީހަށް ސަރުކާރުން ހުށަހެޅި މުހިއްމު އިސްލާހެއް ކަމަށްވާ ލާމަރުކަޒީ ގާނޫނުގެ ބިލަށް ބަހުސް ކުރައްވާ ރައްޔިތުން މަޖިލީހުގެ ހެންވޭރު ދެކުނު ދާއިރާގެ މެންބަރު ހުސައިން ޝަމީމް (އަނދުން ހުސައިން) ވިދާޅުވި ވާހަކަ އެއްވެސް ބޭފުޅަކު ހަނދުމަފުޅު އެބަހުރިތޯއެވެ. ހަނދުމަ ނެތް ބޭފުޅުން ހަނދާން އާ ކޮށްލާށެވެ.\n"އަޅުގަނޑުމެން މިތަނުގައި އަބަދުވެސް މިދަނީ މާލޭ މީހުންނަށް މޮޅު ގޮތް، ވާކަށް ނުޖެހޭ. ވާކަށް ނުޖެހޭ، އަތޮޅުތެރޭގެ ރައްޔިތުންނަށް މާ ރަނގަޅު ގޮތްގޮތް ވާންޖެހޭ" އަނދުން ހުސައިން ވިދާޅުވިއެވެ.\nމިވަރުން އެމަނިކުފާނު ފުއްދަވާލެއްވީއެއް ނޫނެވެ. އިދާރީ ދާއިރާތައް ލާމަރުކަޒީކޮށް ހިންގުމުގެ ގާނޫނަަށް އިސްލާހު ގެނައުމުގެ ބިލަށް ބަހުސްކުރައްވަމުން ހުސެއިން ވިދާޅުވީ އަބަދުވެސް މަޖިލީހުގައި ދެކެވެމުން އަންނަނީ މާލޭ މީހުންނަށް ވާނެ މޮޅު ގޮތްތަކުގެ ވާހަކަ ކަމަށާއި ނަމަވެސް މާލޭ މީހުންނަށް މޮޅު ގޮތްތައް ވާކަށް ނުޖެހޭ ކަމަށެވެ.\nނަމަވެސް މިއަދު އެމަނިކުފާނުގެ ރާގު ކުއްލިއަކަށް ބަދަލުވެއްޖެއެވެ. މިއަދު ރާއްޖެތެރޭ މީހުންނަކީ ފަލަސްތީނުގެ މުސްލިމުންނަށް އަނިޔާވެރިވާ އިޒްރޭލުގެ ރައްޔިތުންނެކޭ އެއްވަރު ކޮށްފިއެވެ.\nރާއްޖެޓީވީގެ "ފަލަސުރުހީ" ޕްރޮގްރާމުގައި ވާހަކަދައްކަވަމުން އަނދުން ހުސައިން ވަނީ މާލެއަށް ދިމާވެފައިވާ މައްސަލައަކީ ފަލަސްތީނުގެެ ރައްޔިތުން އަތުން އެމީހުންގެ ބިންތައް އެހެން ބަޔަކު ފޭރިގަނެފައިވާ ފަދަ މައްސަަލައެއް ގޮތަށް ސިފަ ކުރައްވާފައެވެ. ވިދާޅުވީ، ކޮންމެ ސަރުކާރުންވެސް މާލޭގެ ބިން ހިއްކުމަށް ފަހު ރަށްރަށުން މީހުން ގެނެސް މާލޭގައި ވަޒަންވެރިވުމުން މާލޭގެ ރައްޔިތުން ބިންކޮޅެއްވެސް ނުލިބޭ ކަމަށެވެ.\nއެހެންކަމުން އަނދުން ހުސައިން ދެއްކެވި މި ދެ ވާހަކައިގެ ތެރެއިން ރައްޔިތުން ބަލައިގަންނަންވީ ކޮން ވާހަކައެއް ހެއްޔެވެ. މާލޭ ރައްޔިތުންގެ މެންބަރެއްގެ ގޮތުގައި ހުންނަވާ މިދިޔަ އަހަރު މާލޭ ރައްޔިތުންނަށް މޮޅު ގޮތްތަކެއް ވާން ކޮންމެހެން ނުޖެހޭނެ ކަމަށް ވިދާޅުވެ ރާއްޖެތެރޭ ރައްޔިތުންނަށް ކަންކަން ކޮށްދޭން ޖެހޭ ކަމަށް ފުރަތަމަ ވިދާޅުވިއެވެ. ނަމަވެސް އޭގެ ދުވަސްކޮޅެއް ފަހުން މި ވިދާޅުވަނީ މާލޭ ރައްޔިތުންގެ ބިންތައް ފޭރިގަންފައި ވަނީ ރާއްޖެތެރޭ މީހުން ކަމަށެވެ. އެހެންކަމުން އަނދުން ހުސައިންގެ މި ވާހަކަތައް "ދެއުޅި އެއްވޭ" ހެއްޔެވެ.\nKan’dukoheh ge fahathugai ulhey bayakah dheulhievvaa vaahaka eh dhakkan en’geynetha?


Media net joorimanaa kuri massala court ah hushahalhaifi | Mihaaru\nއަލްޖަޒީރާ އިން ތައްޔާރު ކުރި ޑޮކިއުމެންޓްރީގެ ޓީޒާއެއް: މީޑިއާ ނެޓް ޖޫރިމަނާކުރީ އެ ޑޮކިއުމެންޓްރީގެ މައްސަލާގައި\nބައި މިލިއަން ރުފިޔާ އިން މީޑިއާ ނެޓު ޖޫރިމަނާކުރި މައްސަލަ ކޯޓަށް ހުށަަހަޅައިފި\n21 އޯގަސްޓް 2017 - 11:547comments\nސަރުކާރުގެ ޚިޔާނާތާ ބެހޭގޮތުން އަލްޖަޒީރާ އިން ތައްޔާރުކުރި ތަހުގީގީ ރިޕޯޓް ސްޓީލިން ޕެރަޑައިސް ރީބްރޯޑްކާސްޓް ކުރުމުން، މީޑިއާ ނެޓު ފަސް ލައްކަ ރުފިޔާ އިން ޖޫރިމަނާކުރި މައްސަލަ އެ ކުންފުނިން ސިވިލް ކޯޓަށް ހުށަހަޅައިފި އެވެ.\nސްޓީލިން ޕެރަޑައިސް ރީބްރޯޑްކާސްޓް ކުރި މައްސަލާގައި މޯލްޑިވްސް ބްރޯޑްކާސްޓިން ކޮމިޝަނުން ނިންމާފައިވަނީ އެއީ ގައުމީ ސަލާމަތަށް ނުރައްކާވާ ފަދަ ކޮންޓެންޓެއް ގެނެސް ދިނުން ކަމަށެވެ. އެހެންވެ ފަސް ލައްކަ ރުފިޔާގެ ޖޫރިމަނާގެ އިތުރުން މާފަށް އެދި ބަޔާނެއް ނެރުމަށް ވެސް އެ ކޮމިޝަނުން އޮތީ މީޑިއާ ނެޓަށް އަންގައިފަ އެވެ.\nއެ މައްސަލަ މީޑިއާ ނެޓުން ސިވިލް ކޯޓަށް ހުށަހެޅުމުން، އެ މައްސަލަ މިހާރު އޮތީ ކޯޓުގެ ޑިސްޕިއުޓް ރިޒޮލިއުޝަން ޑިވިޝަންގަ އެވެ. ޝަރީއަތް ފަށާނީ އެ މަރުހަލާގައި ދެ ފަރާތުން އެއްބަސްވުމަކަށް ނާދެވިއްޖެ ނަމަ އެވެ.\nކޯޓަށް ދިއުމުގެ ކުރިން މީޑިއާ ނެޓުން ވަނީ ޖޫރިމަނާ ފައިސާ ދައްކައިފަ އެވެ. އަބުރު ރައްކާތެރި ކުރުމާއި ޚިޔާލު ފާޅުކުރުމުގެ މިނިވަންކަމުގެ ގާނޫނުގައިވާ ގޮތުން ޖޫރިމަނާގެ މައްސަލަ ކޯޓަށް ހުށަހެޅޭނީ ޖޫރިމަނާ ފައިސާ ދެއްކުމަށް ފަހު އެވެ.\nބައިނަލްއަގްވާމީ ދެ އެވޯޑެއް ލިބުނު ޑޮކިއުމެންޓްރީގައި ވަނީ ރައީސް އަބްދުﷲ ޔާމީނަށް ބޮޑެތި ތުހުމަތުތަކެއް ކޮށްފަ އެވެ. އެ ރިޕޯޓުގައި މައިގަނޑު ގޮތެއްގައި ބޭނުން ކޮށްފައިވަނީ އެމްއެމްޕީއާރުސީގެ ޚިޔާނާތުގެ ބޮޑު ތުހުމަތެއް ކުރެވޭ އަދި ކުރީގެ ނައިބު ރައީސް އަހުމަދު އަދީބުގެ ފޯނުން ލިބުނު މައުލޫމާތުތަކާއި އަދީބު ކައިރީގައި އުޅުނު ބައެއް މީހުންގެ އިންޓަވިއުތަކެވެ.\nއިތުރު ލިޔުންތައް ސިވިލް ކޯޓް މޯލްޑިވްސް ބްރޯޑްކާސްޓިން ކޮމިޝަން މީޑިއާ ނެޓް ސްޓީލިން ޕެރެޑައިސް\nމީޑިއާ ނެޓް ފަސް ލައްކައިން ޖޫރިމަނާ ކުރީ ރަނގަޅަށް


އުމަރު ބާއްވާ ޖަލްސާ، އަންނަ ބުރާސްފަތި ދުވަހަށް ފަސްކޮށްފި – Haftha\nއުމަރު ބާއްވާ ޖަލްސާ، އަންނަ ބުރާސްފަތި ދުވަހަށް ފަސްކޮށްފި\nހ. ހާޖަރާގެ، އަބްދުﷲ ލުތުފީ ރާއްޖެ ގެނައުމާ ގުޅިގެން ލިބުނު ކާމިޔާބީ ފާހަގަކުރުމަށް، ކުރީގެ ހޯމް މިނިސްޓަރު އުމަރު ނަސީރު ބާއްވަން ނިންމައިފައިވާ ރެލީ، އަންނަ ހަފްތާގެ ބުރާސްފަތި ދުވަހަށް ފަސްކޮށްފި އެވެ.\nއުމަރު އިސްކޮށް ހުންނަވައި ބާއްވާ އެ ޖަލްސާ ބޭއްވުމަށް ފުރަތަމަ ނިންމާފައިވަނީ މިރެއަށެވެ. ނަމަވެސް ޕްލޭނިން މިނިސްޓްރީން މިއަދު އުމަރު އަށް ފޮނުވި ސިޓީގައި ވިދާޅުވީ، އެ ސަރަހައްދު ބޭނުން ކުރަން މީގެ ކުރިން އެހެން ބަޔަކަށް ހުއްދަ ދީފައިވާތީ، އަންނަ ބުރާސްފަތި ދުވަހު އެ ސަރަހައްދުގައި ބަލްސާ ބޭއްވުމަށް ހުއްދަ ދީފަ އެވެ.\nކުރީގެ ރައީސް މުހައްމަދު ނަޝީދުގެ ވެރިކަމުގައި ޖެނުއަރީ 16، 2010 ގައި ބޭސްފަރުވާއަށް ތިން މަހަށް ބޭސްފަރުވާއަކަށް ކަމަށް ބުނެ ރާއްޖެއިން ބޭރަށް ދިޔަ ގޮތަށް ނުވަ އަހަރާއި ހަ މަހާއި 23 ދުވަހު ފިލައިގެން އުޅުމަށްފަހު އޭނާ ރާއްޖެ ގެނައީ އިއްޔެ ރޭ 9:31 ހާއިރު އެވެ.\nއަދި މިދިޔަ އޭޕްރިލް މަހު ލަންކާގައި ދިން ޓެރަރިސްޓް ހަމަލާތަކަށްފަހު އެގައުމުގެ ފުލުހުން ކުރިއަށް ގެންދިޔަ އޮޕަރޭޝަންތަކާ ގުޅިގެން ލުތުފީ ވަނީ މިދިޔަ މެއި މަހުގެ 1 ވަނަ ދުވަހު ލަންކާގައި ހުންނަ އެމްބަސީއާ އަމިއްލައަށް ގޮސް ހަވާލުވެފައި އެވެ.


ހުވަފެން (15) – Esfiya\n“ޒާމް! ރިޒޫއާ ދިމާއަށް އެއްޗެހި ނުކިޔައްޗޭ.” ސާރާ ކާރުގައި އިނދެފައި ބުނެލުމުން ހުޒާމް “ހޫމް”އެކޭ ބުނެލިއެވެ. މާދިގު ދަތުރަކާނުލާ ގެއަށް އާދެވިއްޖެއެވެ. އެ ބޮޑު ގޯތިތެރެއިން ކުރިއަށް ގޮސްގޮސް ހުރެފައި ސާރާ ހުއްޓުނެވެ. ހުޒާމްއަށް ސާރާގެ ހާލަތު ދެނެގަނެވިގެން އެއަތަށް ފިތާލީ ހުރިހާ ކަމެއްވެސް ރަނގަޅުވާނެކަމަށް ބުނަމުންނެވެ. ދެމީހުން އެކުގައި ގޮސް ދޮރުގެ ބެލް އަޅާލިއެވެ. ސާރާ ނޭވާ ހިފަހައްޓާލީ އެއީ ރިޒްނާއަށް ވެދާނެތީއެވެ. ދެފަހަރަކު ބެލް އަޅާލުމާއެކު ދޮރު ހުޅުވާލިއެވެ. ދޮރު ހުޅުވާލީ ޝަރީފާއެވެ.\n“އަނހަ ދަރިފުޅާ! އަންގާވެސްނުލާ.” ޝަރީފާ ބުނެލިއެވެ. ސާރާ ހުރީ ހުޒާމްގެ ފަހަތުގައިކަމުން އޭރު އޭނާއަކަށް އަދި ސާރާއެއް ނުފެނެއެވެ.\n“ސަޕްރައިޒެއް ދޭންވެގެން.” ހުޒާމް އެހެން ބުނެލަމުން ސާރާގެ އަތުގައި ހިފާ ޝަރީފާއަށް ފެންނަގޮތަށް އެއްފަރާތަށް ނެރުނެވެ.\n“ސާރާ! މިހާރު އަހަރެންގެ އަންހެނުން.” ހުޒާމް އެހެން ބުނެލުމުން ޝަރީފާއަށް އަނގަމަތީ އަތް އަޅާލެވުނީ ލިބުނު ހައިރާންކަމެއްގެ ސަބަބުންނެވެ. ނަމަވެސް ހުޒާމްއަށް އޭނާގެ ލޯބި ލިބުނީތީ ޝަރީފާ އިންތިހާއަށް އުފާވިއެވެ. އެވަގުތަކީ ރިޒްނާއަށް އައިސް ޝަރީފާގެ ފަހަތަށް ހުއްޓެވުނު ވަގުތެވެ. އެހެންކަމުން އޭނާއަށް ހުޒާމް ބުނި ޖުމްލަ ކިތަންމެ ރަނގަޅަކަށްވެސް އެނގުނެވެ. އޭރު ޝަރީފާއަކަށްވެސް އަދި ހުޒާމްއާއި ސާރާއަކަށްވެސް ރިޒްނާއެއް ނުފެނެއެވެ. އެހެންކަމުން އޭނާ މަޑުމަޑުން ފަހަތަށް ގޮސް އޭނާގެ ކޮޓަރިއަށް ވަނެވެ.\n“ޒާމް ކީއްވެތަ އެހެން އެ ކަންތައްކުރީ؟ އަހަރެންނަށް ޒާމްދެކެ ލޯބިވެވުން އެއީ އަހަރެންނަށް ކުރެވުނު ކުށެއްތަ؟ ނޫންނަމަ ކީއްވެ އަހަރެން އެކަން ހާމަކުރީމަ ކީއްވެ އޭނަ އަހަރެން އެހާ ދުރުކޮށްލަންވީ؟ އަހަރެންނަކީ ޒާމްގެ ބެސްޓް ފްރެންޑޭ އަބަދުވެސް ބުނާނެ. ބެސްޓް ފްރެންޑަކީ ހަމަ މިހާ ދުރު މީހަކީތަ؟” ރިޒްނާގެ ހިތަށް ކުރި އަސަރުތަކެއްގެ ބޮޑުކަމުން އޭނާއަށް ވަގުތުން ރޮވިއްޖެއެވެ. އޭނާގެ ހިތްވަނީ ހުޒާމްއަށްޓަކައި ޝަކުވާއިން ފުރިފައެވެ. މިއީ އޭނާ ކުރި ކުށުގެ ސަޒާބާއޭ އޭނާގެ ހިތަށް އެރިއެވެ.\n“ޒާމް އެއައީ ސާރާ ގޮވައިގެން. މިހާރު އޭނައަށް އޮންނާނީ އަހަރެންގެ ހުރިހާ ކަމެއް އެނގިފަ. ޔަޤީން މިއަދު ޒާމް އަހަރެންނާ ދިމާއަށް ވަރަށް އެއްޗެހި ކިޔާނެ. ނޫން. ޒާމް އަހަރެންނާ ދިމާއަށް އެއްޗެހި ކިޔާ އަޑު އަހާކަށް އަހަރެންނަކަށް ކެތެއް ނުވާނެ. އަދި އަމުދުން ސާރާއާ ދެމީހުންގެ ލޯބީގެ މަންޒަރުތައް ބަލާކަށް ކެތެއްނުވާނެ.” ކުއްލިއަކަށް ރިޒްނާ އެނދުން ތެދުވިއެވެ. އޭނާ ބާރުބާރަށް މިސްރާބުޖެހީ ބަދިގެއާއި ދިމާއަށެވެ. އޭރު ގޭތެރެއިން އެއްވެސް މީހެއްގެ ހިލަމެއް ނުވެއެވެ. ހުޒާމްއާއި ސާރާވެސް ވާނީ ހުޒާމްގެ ކޮޓަރީގައިކަން ޔަޤީނެވެ. އޭނާއަށް ދެލޯ މަރާ ތަގުޅިކޮށްލެވުނެވެ.\n“އަހަރެން އިތުރަށް މިދުނިޔޭގަ ހުންނާކަށް ބޭނުމެއްނޫން.” ރިޒްނާ އަމިއްލަ ނަފްސަށް އެހެން ބުނެފައި ނެގީ ބަދިގޭގައި އޮތް އެންމެ ތޫނު ވަޅިއެވެ. އޭނާއަށް ކުރަން މިއުޅެވެނީ ކީއްކަން ރޭކާނުލީ އެވަގުތު ހިތަށް ވަދެފައިވާ ނުބައި ޚިޔާލުތަކުންނެވެ. އިބިލީސްވެސް އޭނާގެ ސިކުނޑިއަށް ނުބައި ޚިޔާލުތައް ވައްދަމުން އޭނާ ފާފަޔާއި ގާތްކުރަމުން ދިޔައެވެ.\n“ޒާމް! އަހަރެންނަށް މަޢާފްކުރޭ!” ރިޒްނާ އެހެން ބުނެފައި ވައަތުގައި ވަޅި ޖައްސާލިއެވެ. އެއަށްފަހު ލޯމަރާ ބާރުކޮށްލިއެވެ. ދެން ފެނިގެންދިޔައީ ބަދިގޭގައި ލޭކޯރެއް ހެދިގެން ދިޔަ މަންޒަރެވެ. އޭނާގެ ބޮލަށް އެނބުރުން އަރައިގެންދިޔަ ވަގުތު ވަރަށް ބާރަށް އޭނާއަށް ހުޒާމް ގޮވާލި އަޑު އިވުނެވެ.\nރިޒްނާ ހޭއެރުމާއެކު ވަށާ ހޯދާލިއެވެ. ކައިރީގައި އިން ހުޒާމް ފެނުމުން އޭނާއަށް ރޮވެން ފެށުނެވެ. ހުޒާމް ރިޒްނާގެ ބޮލުގައި ފިރުމާލިއެވެ.\n“ރިޒޫ! ކީއްވެ؟ ކީއްވެ ތިހެން ތި ކަންތައް ކުރީ؟” ހުޒާމް ދެރަވެލާފައި އަހާލިއެވެ.\n“އަހަރެން މަރުވާން ދޫކޮށްނުލީ ކީއްވެ؟ އަހަރެން ދިރިހުރެގެން އެތައް ދުވަހަކު އެތައް ސަތޭކަ މަރަކުން މަރުވާތަން ދެކެންތަ ޒާމް ބޭނުންވަނީ؟” ރިޒްނާ ރޮމުން ބުނެލިއެވެ.\n“ރިޒޫ! ހެޔޮނުވާނެ. ތިހެން ނުވިސްނާ. މާތް ﷲގެ ރަސްކަންފުޅަށްޓަކައި ނަމަވެސް ތިގޮތަށް ނުވިސްނާ. އަހަރެންނަކީ ބޭބެއެއްކަމަށް ވިސްނާ.” ހުޒާމް ހުރީ ވަރަށް ދެރަވެފައެވެ. އޭނާގެ ސަބަބުން ރިޒްނާ މަރުވާން އުޅުނީތީއެވެ.\n“ޒާމްވެސް ކީއްތަ ވާނީ އެންމެ ފަހަރަކު އަހަރެންނާ ދޭތެރޭ ވިސްނާލިއްޔާ؟ އަހަރެން މިހާ ލޯބިވާއިރުވެސް…” ރިޒްނާ ވާހަކަ މެދުކަނޑާލަމުން ދުރަށް އެނބުރުނެވެ. އޭނާ އިތުރަށް އެވާހަކަ ދައްކާކަށް ބޭނުމެއް ނޫނެވެ.\n“ރިޒޫ! ނިކަން މިކޮޅަށް އެނބުރިބަލަ. އަހަރެންނާއި ސާރާ، ރިޒޫ ކުރި ހުރިހާ ކަމަކަށް މަޢާފް ކުރުމުންވެސް ރިޒޫ ކީއްވެ ތިހެން ތި ކަންތައްކުރީ؟ މީ ދުނިޔެއޭ. އެއްވެސް މީހަކު ބޭނުންވާ ހުރިހާ ކަމެއް ބޭނުންވާހާ ގޮތަކަށް ނުވާނެ. ދުނިޔޭގަ އުޅޭއިރު ހިތާމަތަކާވެސް ކުރިމަތިލާން ޖެހޭނެ. އެއިން ހިތާމައެއް ކުރިމަތިވާ ކޮންމެ ފަހަރަކު އަމިއްލައަށް މަރުވާން ވެއްޖެއްޔާ ކޮބާ ހައްލެއް؟ ކުށެއް ކުރެވުނީމަ އެމީހެއްގެ ކިބައިން މަޢާފަށް އެދި ﷲގެ ހަޟްރަތުން ތައުބާވީމަ އެކަން އެ ނިމުނީ. އޭގެ ބަދަލުގަ އަމިއްލައަށް މަރުވީމަ ވާނީ ކީއް؟ ދެދުނިޔެވެސް ގެއްލުނީ.” ހުޒާމްގެ ވާހަކަތައް ރިޒްނާވެސް ޤަބޫލުކުރިއެވެ. އޭނާ މިހާ ފިނޑި މީހަކަށްވީ ކޮންއިރަކު ހެއްޔެވެ؟ އެތައް އަނިޔާއަކަށް ކެތްކުރުމަށްފަހު ލޯބީގައި އޭނާ މިހާ ބަލިކަށިވެގެން ނުވާނެއެވެ. އޭނާއަކީ ހިތްވަރުގަދަކަމުގައި ނަމޫނާ އަންހެނަކަށް ވާނެއެވެ.\n“ޒާމް! އަހަރެންނަށް މަޢާފްކުރޭ! އަހަރެންގެ ސަބަބުން ސާރާއާ ޒާމް ދުރުވާން ޖެހުނީ.” ރިޒްނާ ރޮމުން މަޢާފަށް އެދުނެވެ.\n“އަހަރެންނަށް އެނގޭ ތިހުރިހާ ކަމެއް. އެނގޭތަ؟ ސާރާ އަހަރެން ގާތު ބުނީ ރިޒޫއާ ދިމާއަށް އެއްވެސް އެއްޗެއް ނުބުނައްޗޭ. އޭނަ އަހަރެން ގާތު އެވާހަކަ ބުނީ އަހަރެން ލައްވާ އެކަމަށް ވަޢުދު ކުރުވާފަ. އަހަރެން އެހިސާބުން ހެޔޮހިތުން ރިޒޫއަށް މަޢާފްކުރިން. އަދި ސާރާވެސް. އެކަމް ތިހިރީ ރިޒޫ ކަންތައްކުރި ގޮތް.” ހުޒާމް ދެރަވެލާފައި ބުނެލިއެވެ.\n“އަހަރެން މީގެފަހުން ކިތަންމެ ބޮޑުކަމެއް ވިޔަސް އަމިއްލައަށް މަރުވާކަށް މަސައްކަތެއް ނުކުރާނަން.” ރިޒްނާ ބުނެލިއެވެ. އޭނާގެ ހިތުގައި ސާރާއާމެދު އޮތް ހަސަދަވެރިކަން ފިލުވާލަން އޭނާ މަސައްކަތް ކުރާނެއެވެ. ސާރާގެ ހެޔޮކަން މިއަދު އޭނާއަށް ވަޒަން ކުރެވިއްޖެއެވެ.\n“ވަޢުދުވޭ ދުވަހަކުވެސް ތިކަހަލަ ކަމެއް ތަކުރާރު ނުކުރާނެކަމަށް.” ހުޒާމް އެހެން ބުނެލުމުން ރިޒްނާ ހުޒާމްގެ އަތުގައި ހިފާލިއެވެ.\n“އަހަރެން ވަޢުދުވަން.” ރިޒްނާ ކަރުނައިގެ ތެރެއިން ހިނިތުންވެލިއެވެ. އެހިނިތުންވުން އެތައް ހާސް ކަރުނައަކާއި ވޭނަކަށްވުރެ އަސަރުގަދައެވެ.\nދުވަސްތައް ފާއިތުވަމުން ދިޔައީ ނިކަން ހަލުވިކޮށެވެ. ރިޒްނާވެސް ސާރާއާ ވާހަކަދައްކާ ގުޅުން ބަދަހިކުރެވޭތޯ މަސައްކަތްކުރަމުން ދިޔައެވެ. ނަމަވެސް ސާރާގެ ފަރާތުން ކުރީގައި ފެނުނުފަދަ ގާތްކަމެއް ރިޒްނާއަކަށް ނުފެނުނެވެ. ނަމަވެސް އޭނާއަށް ކަންތައް ކުރެވިފައިވާ ގޮތުން އެއީ ކަންނުވެ ނުދާނެ ގޮތެއްކަންވެސް އޭނާއަށް ވިސްނެއެވެ. އެހެންކަމުން އޭނާ ހުޒާމްގެ ގާތުގައި އެވާހަކައެއް ނުދައްކައެވެ. އޭނާގެ ސަބަބުން އެދެމަފިރިންގެ ދޭތެރޭގައި މައްސަލަ ޖެހޭކަށް އޭނާ ބޭނުމެއް ނޫނެވެ. ވަގުތާއެކު ސާރާގެ ފަރާތުންވެސް އޭނާއަށް ގާތްކަން ލިބޭނެކަމުގައި އޭނާ ޔަޤީންކުރެއެވެ.\nއެއްދުވަހެއްގެ މެންދުރުފަހުގެ ވަގުތެވެ. ސާރާ އިނީ ހުޒާމް އޮފީހުން ގެޔަށް ނައިސް ލަސްވެގެންނެވެ. އޭނާ ހުޒާމްއަށް ދޭންވެފައި އޮތް ނިކަން އުފާވެރި ޚަބަރެއް އެބައޮތެވެ. އެ އުފާވެރި ޚަބަރު ދޭހިތުން މިހާރު އޭނާއަށް ކެތްވަނީކީއެއްވެސް ނޫނެވެ. ނަމަވެސް ފޯނުން ގުޅާފައި އެވާހަކަ ބުނާކަށް އޭނާ ހިތެއް ނޭދުނެވެ. އޭނާ ބޭނުންވީ ހުޒާމްގެ ކުރިމަތީގައި ހުރެ އެވާހަކަ ބުނުމުން ހުޒާމްއަށް ވާގޮތް ހަމަލޮލުން ދެކިލާށެވެ.\n“ޒާމް! އަހަރެން ހާދަ އިރެއް ވެއްޖެއޭ ޒާމްއަށް އިންތިޒާރު ކުރާތާ.” ހުޒާމް އޮފީހުން އައިސް ގެޔަށް ވަތްތަނާ ސާރާ ބުނެލިއެވެ.\n“ކިހިނެއްވީ؟ އަނެއްކާ މާބޮޑަށް ބޭނުންވީތަ؟ ހާދަ ކެތްތެރިކަމެއްވެސް ނެތޭ ދޯ މަގޭ ޖާނުގަނޑުގެ.” ސަމާސާ ރާގެއްގައި ހުޒާމް ބުނެލުމުން ހުޒާމްގެ މޭގައި މަޑުމަޑުން ޖަހާލަމުން ސާރާ “ދެން”އޭ ބުނެލިއެވެ.\n“އެ ލަދުގަތީ. ހޫމް. ދެން ބުނެބަލަ. ކިހިނެއްވީ މިއަދު މާދިގު އިންތިޒާރެއް ތިކުރަނީ؟” ހުޒާމް އެހެން ބުނެލުމުން ސާރާ މާނަ ފުން ގޮތަކަށް ހީލިއެވެ.\n“އަހަރެން ވަރަށް ބޮޑު ވާހަކައެއް ދައްކަންވެގެން.” ސާރާ ލަދުން ހުރެ ބުނެލިއެވެ.\n“ކޮން ވާހަކައެއްތަ؟” ކެތްތެރިކަން ކުޑަވެފައިވާ ގޮތަކަށް ހުޒާމް އަހާލިއެވެ.\n“ޒާމް ބައްޕައަކަށް ވަނީ.” ސާރާ އެހެން ބުނެލުމުން ހުޒާމްއަށް ވީގޮތްވެސް ނޭނގުނެވެ. އޭނާއަށް މިހާބޮޑު އުފަލެއް ދުވަހަކުވެސް ލިބުނުކަމެއް ނޭނގެއެވެ. އޭނާއަށް ލިބުނު އުފަލެއްގެ ބޮޑުކަމުން އޭނާއަށް މާތް ﷲގެ ހަޟްރަތަށް ޝުކުރުގެ ސަޖިދައެއްވެސް ޖެހުނެވެ. އަދި ސާރާ އުފުލާލަައިގެން ހުރެ މުޅި ކޮޓަރީގައި އެނބުރުނެވެ.\n“މަންމަމެން ގާތު ބުނެފިންތަ؟” ހުޒާމް އަހާލިއެވެ.\n“ނޫން. އެންމެ ފުރަތަމަ ޒާމް ގާތު ބުނަންވެގެން. ސިއްރުން ގޮސް ޓެސްޓުވެސް ކުރީ.” ސާރާ އެހެން ބުނެލުމާއެކު ހުޒާމް ސާރާގެ ކޮލުގައި ހިފާލިއެވެ. އަދި އެއަށްފަހު ސާރާގެ އަތުގައި ހިފައިގެން ކޮޓަރިން ނުކުތެވެ. އިސާހިތަކު މުޅި ގޭގައި އެވާހަކަ ދެކެވެން ފަށައިފިއެވެ. އެންމެންގެ ފަރާތުންވެސް އެދެމަފިރިންނަށް ލިބެމުންދިޔައީ މަރުޙަބާއާއި ހެޔޮ އެދުންތަކެވެ. ރިޒްނާވެސް އެއުފަލުގައި ބައިވެރިވިއެވެ. އޭނާއަށް ހުޒާމްގެ ލޯބި ނުލިބުނަސް އޭނާ ބޭނުންވަނީ ހުޒާމްއަށް ދުނިޔޭގައި ވާހާ އުފަލެއް ލިބޭށެވެ.\nދުވަސްތައް ފާއިތުވަމުން ގޮސް، ސާރާގެ ފުރަތަމަ ފިލްމް “ރާނީ” ރިލީޒްކުރަން އެއްމަހަށްވެފައި އޮއްވާ އެއްދުވަހަކު އޭނާއަށް އައީ ޝާހިދުގެ ކޯލެކެވެ. ޝާހިދު އެދުނީ ފިލްމު ޕްރޮމޯޝަން ކަންތަކަށް ސާރާ އިންޑިއާއަށް އައިސްދިނުމަށެވެ. ސާރާ ފަހުން ޖަވާބެއް ދޭނެކަމަށް ބުނެފައި ފޯނު ބޭއްވީ އޭނާ ބަލިވެ އިނުމާއި އެކަމުގައި ހުޒާމްގެ ހުއްދަ ހޯދަން ޖެހޭނެކަމަށް ޤަބޫލުކުރާތީއެވެ. އަނެއްކޮޅުން އޭނާގެ ބަނޑަށް މިހާރު ފަސްމަސް ވެފައިވުމާއެކު އޭނާ އެކަނި ދާން ބޭނުންވެސް ނުވާތީއެވެ.\n“ޒާމް! އަހަރެން އަނެއްކާވެސް އެބައޮތް ވާހަކައެއް ދައްކާލަންވެފަ.” ސާރާ އެހެން ބުނެލުމުން ހުޒާމް ބަލާލިއެވެ.\n“ސާރާ! ތީ އަހަރެންގެ އަންހެނުން. ސާރާ ބޭނުން އެއްޗެއް ބޭނުން ވަގުތަކު އަހަރެން ގާތު ބުނެވޭނެ. ބޭނުން ވާހަކައެއް ދެއްކޭނެ. ހުއްދަ ހޯދާކަށް ނުޖެހޭނެ. އަވަހަށް ބުނޭ.” ހުޒާމް އެހެން ބުނެލުމުން ސާރާ ހިނިތުންވެލިއެވެ.\n“ޒާމް! މިއަދު ޝާހިދު ސަރ ގުޅައިފި. ފިލްމު ޕްރޮމޯޝަން ކަންތަކަށް އިންޑިއާއަށް އައިސްދޭން އެދުނީ. އަހަރެން ކިހިނެއް ހަދަންވީ؟” ސާރާ އެހެން އަހާލުމުން ހުޒާމް ގާތަށް ކުޑަކޮށް ހިނިއައެވެ.\n“ސާރާ! ތީ ސާރާގެ އަމިއްލަ މިނިވަންކަމާ ގުޅިފަ އޮތްކަމެއް. ސާރާ ބޭނުމިއްޔާ ދިޔަޔަސް އަހަރެންގެ އެއްވެސް މައްސަލައެއް ނެތް. ސާރާ ބޭނުންކަމެއް ކުރުމުގެ ފުރިހަމަ މިނިވަންކަން ސާރާއަށް އޮންނާނެ. ސާރާ އަހަރެންނަށް ބޭވަފާތެރި ނުވާނެކަމުގެ ފުރިހަމަ ޔަޤީންކަން އަހަރެންނަށް އެބައޮތް.” ހުޒާމް އެހެން ބުނެލުމުން ސާރާ ވަރަށް އުފާވިއެވެ. އޭނާއަށް އެހާ އިތުބާރުކުރާ އަދި އޭނާދެކެ އެހާ ލޯބިވާ ފިރިއަކު ލިބުނީތީއެވެ.\n“ޒާމް! އަހަރެން މިގޮތަށް އިންދާ އެކަނި ދާކަށް ބޭނުމެއް ނޫން. ޒާމްއަށް ދެވޭނެތަ؟” ސާރާ އެހެން ބުނެލުމުން ހުޒާމް ބޯޖަހާލިއެވެ.\n“މަގޭ ޖާނުގަނޑު ބުނީމަ ނުކުރެވޭނެ އެއްވެސް ކަމެއް އިރާދަކުރެއްވިއްޔާ ނޯންނާނެ. ދާނަން ލޯބި ބުނެފިއްޔާ.” ހުޒާމް އެހެން ބުނެލަމުން ސާރާ އޭނާއާ ގާތްކޮށްލިއެވެ.\n“ޒާމް! އަދި އަހަރެން ވިސްނައިފިން އެހެން ގޮތެއްވެސް. އަހަރެން ވިހައިގެން އިތުރަށް ފިލްމު ކުޅޭކަށް ގަސްތެއް ނުކުރަން. އަހަރެން ވިސްނަނީ އަހަރެން ސޮއިކުރި ދެވަނަ ފިލްމު ދޫކޮށްލަން. އަހަރެން ބޭނުންވަނީ އަހަރެމެންގެ ދަރިފުޅަށް ފުރިހަމަ ތަރުބިއްޔަތެއްދީގެން ރަނގަޅު ގޮތުގައި ބޮޑުކުރަން.” ސާރާ އެހެން ބުނެލުމުން ހުޒާމް ވަރަށް އުފާވިއެވެ.\n“އަހަރެން ހިތަށްއަރާ އެންމެނަށްވެސް ތިކަހަލަ ވިސްނުންތެރި އަނބިން ލިބޭނެނަމައޭ.” ހުޒާމް އެހެން ބުނެލުމުން ސާރާ މަޑުމަޑުން ހުޒާމް ގައިގައި ޖަހާލިއެވެ.\n“ގޯނި ފުލަށް ލާނެކަމެއް ނެތް.” ސާރާ އެހެން ބުނެލުމުން ހުޒާމް ހީލިއެވެ.\n“ހައްދާކަށް ނޫނޭ. ހަމަ އަސްލުވެސްއޭ.” ހުޒާމް ބުންޏެވެ.\n“ހޫމް. ދެން އެންމެ ރަނގަޅޭ. ހިނގާ ކާން.” ހުޒާމްގެ އަތުގައި ހިފަމުން ސާރާ ބުނެލިއެވެ. ދެމަފިރިން ނުކުތްއިރު ރިޒްނާ ސިޓިންގރޫމުގައި ފޯނެއްގައި އިނެވެ. ހުޒާމް ނުކުތްތަން ފެނުމާއެކު ފަހުން ގުޅާނަމޭ ބުނެފައި އަވަސްއަވަހަށް ފޯނު ބޭއްވިއެވެ.\n“ރިޒޫ! ހާދަ ވަގުވަގަށް. އަނެއްކާ ކޮންކަމެއް؟ އަނެއްކާ ބިޓެއް ނެގީތަ؟” ހުޒާމް ދިމާކޮށްލިއެވެ.\n“ނޫން. އެކަހަލަ ކަމެއް ނޫން. ހަމަ ފްރެންޑެއް. ޒިމްނާ ގުޅީ.” ރިޒްނާ އަވަސްއަވަހަށް ބުނެލިއެވެ.\n“އެކަމް ހާދަ ހީނުވެޔޭ. އަޅެ ދައްކަބަލަ ފޯނު ބަލާލަން.” ހުޒާމް އެހެން ބުނެލުމުން ރިޒްނާ އަވަސްއަވަހަށް ނޫނެކޭ ބުނެލިއެވެ.\n“ކޮބާ؟ ބަސްޓްވީނު. ކާންދޭން ޖެހޭނެ.” ސާރާ ކުއްލިއަކަށް ބުނެލިއެވެ. ސާރާ އެހާ ގާތްކޮށް ވާހަކަދެއްކުމުން ރިޒްނާއަށް ބުނެދޭން ނޭނގޭފަދަ ހިތްހަމަޖެހުމެއް ލިބުނެވެ. އޭނާ މިދުވަހަށް އިންތިޒާރު ކުރާތާ ހާދަ ދުވަހެކެވެ.\n“މައްސަލައެއް ނޯންނާނެ.” އޮޅުވާނުލެވޭނެކަން އެނގޭތީ ރިޒްނާ އެއްބަސްވިއެވެ.\n“ރިޒޫ ކައިފިންތަ؟ އާދޭ އަހަރެމެންނާ ބައިވެރިވެލަން.” ސާރާ ބުނެލިއެވެ.\n“ނޫނޭ. އަހަރެން ޝަރިއްތައާއެކު ކައިފިން. ސާރާމެން ކާލާ.” ރިޒްނާ އެހެން ބުނެލުމަށްފަހު ޓީވީ ހުޅުވާލިއެވެ.\nޖެހިގެން އައި ހަފްތާގައި ސާރާއާއި ހުޒާމް އިންޑިއާއަށް ފުރިއެވެ. ފިލްމުގެ ޕްރޮމޯޝަން ހަރަކާތްތަކުގައި އުޅެން ޖެހުނީ ވަރަށް ބުރަކޮށެވެ. ނަމަވެސް ހުޒާމްގެ އެހީތެރިކަމާއި އަޅާލުން އެންމެ ފުރިހަމައަށް ސާރާއަށް ލިބެމުންދިޔައެވެ. އެކި ތަންތަނަށް ދަތުރު ކުރުމުގައި އުޅެން ޖެހުމުގެ ސާރާއަށް ވަރުބަލިކަން އިހުސާސްކުރެވެމުން ދިޔައީ އިންތިހާއަށެވެ. އޭނާ ބަލިވެ އިނުމުގެ ސަބަބުން، ދަތުރުމަތީގައި އޭނާއަށް ދަތިނުވެ އަރާމު ކުރެވޭނެހެން ޝާހިދުމެން ވަނީ ކާރުވެސް ހަމަޖައްސައިދީފައެވެ. ހުޒާމް އެންމެ ހިތްހަމަޖެހުނީ އެކަމާއެވެ. މިހުރިހާ ކަމެއްގައިވެސް ސަލީމުގެ އެހީތެރިކަން ފާހަގަކުރެވޭހާ ބޮޑެވެ.\nމަސްދުވަހުގެ ޕްރޮމޯޝަން ހަރަކާތްތަކަށްފަހު ސާރާގެ ފުރަތަމަ ފިލްމު “ރާނީ” ރިލީޒްކޮށްފިއެވެ. އެދުވަސް އޭނާއަށް ވަރަށް ޚާއްސައެވެ. އޭނާއަށް އާދަޔާ ޚިލާފު ހިތްހަމަޖެހުމެއް ލިބިގެން ދިޔައީ އޭނާގެ ހުވަފެނުގައި ހަޤީޤީ ކުލަ ޖެހިގެން ދިއުމުންނެވެ. ދުނިޔޭގެ އެކި ކަންކޮޅުތަކުގައި ފިލްމު ރިލީޒް ކުރުމާއެކު އެންމެންގެ ދޫތަކުން ފިލްމަށް އޮހެންފެށީ ތަޢުރީފެވެ. ޚާއްސަކޮށް ސާރާއަކީ އާ ކުއްޖަކަށްވެފައި ރާނީގެ ރޯލު އަދާކޮށްފައިވާލެއް މޮޅުކަމުން އޭނާއަށް ތަޢުރީފުކޮށްނުލާ އެކަކުވެސް އެފިލްމެއް ނުބަލައެވެ.\nދުވަހަކަށްވުރެ ދުވަހެއް ފިލްމުގެ ވިޔަފާރި ދިޔައީ ކުރިއަރަމުންނެވެ. ތިން ހަފްތާ ފާއިތުވީއިރުވެސް ފިލްމުގެ ވިޔަފާރިއަކަށް މާބޮޑު އަސަރެއް ނުކުރެއެވެ. ޖެހިގެން އައި ދެހަފްތާގައި ރިލީޒްކުރި ފިލްމުތަކަށް ބެލުންތެރިންގެ ހިތުން ޖާގަ އަތުލެވިފައި ނުވާތީއެވެ. ތިން ހަފްތާ ވީއިރު އެފިލްމު ވެފައިވަނީ އަލަށް ތަޢާރަފުވި ތަރިއަކު ލީޑް ރޯލު ކުޅެފައިވާ ފިލްމުތަކުން އެންމެ ބޮޑު އާމްދަނީއެއް ލިބުނު ފިލްމަށެވެ. ސާރާއަށް އެކަމުން ވަރަށް ބޮޑު އުފަލެއް ލިބުނެވެ. އޭނާގެ ފުރަތަމަ އަދި ފަހުގެ ފިލްމުން ރިކޯޑެއް ޤާއިމްކުރީތީއެވެ.\nރާނީ ފިލްމުގެ ކާމިޔާބީ ފާހަގަކުރުމަށް ބޭއްވި ޕާޓީ ވަނީ އެތައް ގޮތަކުން ޚާއްސަވިއެވެ. ސާރާއާއި ހުޒާމްގެ ކައިވެނީގެ ވާހަކަ ފުރަތަމަ ފަހަރަށް މީޑިއާގައި ހާމަކުރިއެވެ. އެހާ ދުވަސް ވަންދެން ކައިވެނި ސިއްރުކުރީ ކީއްވެތޯ ނޫސްވެރިއަކު ސުވާލުކުރުމުން ސާރާ ބުނީ ޒާތީ ދިރިއުޅުމުގެ ވާހަކައަކީ އިސްތިހާރުކުރަން ޖެހޭ ވާހަކަތަކެއް ނޫންކަމަށެވެ. އޭނާ ކައިވެނި ސިއްރު ނުކުރާ ކަމަށާއި އެކަން އެނގެންޖެހޭ މީހުންނަށް އެނގޭނެކަމަށެވެ.\nހުޒާމްމެން އެނބުރި މާލެ އައީ އިތުރަށް އެއްމަސް ވަންދެން އިންޑިއާގައި މަޑުކޮށްލާފައެވެ. ހުޅުލެއިން ސާރާ މާލެ އައުމަށް ޚާއްސަ ލޯންޗެއް ތައްޔާރުކޮށްފައި އޮތެވެ. އެއީ އޭނާގެ ކާމިޔާބީ ފާހަގަކުރުމުގެ ގޮތުން ކޮށްފައިވާ ކަމެއްކަން އެނގުމުން އޭނާ ވަރަށް އުފާވިއެވެ. ލޯންޗު ޖެޓީއާ ކައިރިވަމުން ދިޔައިރު ފެނުނު މަންޒަރުން އޭނާއަށް ލިބުނު ހައިރާންކަން ދެގުނަވިއެވެ. ޖެޓީ ކައިރިއަށް އެއްވެފައިވާ މީހުންތައް ފެނުމުން އޭނާއަށް ބަޔާންކުރަންދަތި އުފަލެއް ލިބުނެވެ.\nފާލަން މައްޗަށް ފޭބުމާއެކު މާތަކުގެ ގުލްދަސްތާއެއް އޭނާއަށް ލިބުނެވެ. އިސާހިތަކު މާފަތިތަކުން އޭނާގެ ކަރު ފުރިއްޖެއެވެ. ފާލަން މަތީ އަޅާފައިވާ ރަތްކުލައިގެ މަޑު ދޫލައިގެ މަތިން ހުޒާމްގެ އަތުގައި ހިފާލައިގެން ފަރި ހިނގުމެއްގައި އައިއިރު އޭނާއަށް އެތައް ތަޢުރީފެއްގެ އަޑު އިވުނެވެ. ދިވެހިރާއްޖޭގެ އައިޝްވާރްޔާ ރާއީއޭ ކިޔާ ގޮވާ އަޑުވެސް އިވުނެވެ. އެއަޑު އިވުމުން އޭނާއަށް ލަދުވެތިކަން އިހުސާސްވިއެވެ. އޭނާއާއި ދުނިޔޭގެ ރީތީގެ ރާނީއަކާއި އަޅާކިޔުމުން އޭނާ ލަދުގަތީއެވެ. އެއްވެސް ފިކުރެއް ޚިޔާލެއްނެތި އެއްވެފައިވާ މީހުންގެ ތެރެއިން ރަތް ދޫލަ އަޅާ ސާރާއަށް ޚާއްސަކުރެވިފައިވާ މަގުން، އެއްވެފައިވާ މީހުންނަށް ފަރި ހިނިތުންވުމެއް ހަދިޔާކުރަމުން އައިސް ސާރާއަށް ހުއްޓެވުނީ އޭނާއާއި ހުޒާމްގެ ކުރިމައްޗަށް ކުއްލިއަކަށް މީހަކު އެރުމުންނެވެ.\n“މަރުޙަބާ!” ސަލާމަށް އަތް ދިއްކޮށްލަމުން އެޒުވާނާ ބުނެލިއެވެ. އެއީ ދަންނަ އަޑެއްހެން ސާރާއަށް ހީވިއެވެ. އެމީހާގެ މޫނުމައްޗާއި ދިމާއަށް މާބޮނޑިއެއް ހުރަސްކޮށްލާފައިވުމުން އެމީހާގެ މޫނެއް ނުފެނުނެވެ. އޭނާއަށް ބަލާލެވުނީ ހުޒާމްއަށެވެ. ސެކިއުރިޓީ މިހާ ވަރުގަދަކޮށް އޮތްއިރުވެސް އެފަދަ ގޮތަކަށް މީހަކަށް އެތަނަށް ވަދެވުނީ ކީއްވެބާއޭ ހުޒާމްގެ ހިތަށް އެރިއެވެ. ސާރާ ހައިރާންކަމާއެކު އެޒުވާނާއަށް ބަލަން ހުއްޓާ އެޒުވާނާ މާބޮނޑި އެއްފަރާތް ކޮށްލާފައި ހިނިތުންވެލިއެވެ. އެޒުވާނާގެ މޫނު ފެނުމާއެކު ސާރާއަށް ދެލޯ ބޮޑުކޮށްލެވުނެވެ. ސާރާގެ މުޅި ގައިން ހީބިހި ނަގައިގެން ދިޔައީ އެއީ ކާކުކަން އެނގުމުންނެވެ. މީހަކު ފަޟީހަތް ކޮށްލާކަށްވެސް އެޒުވާނާ ފަހަކަށް ނުޖެހޭނެއެވެ. އޭނާއަށް ވަނީ ވަރަށް ރަނގަޅަށް އެކަން ތަޖުރިބާ ކުރެވިފައެވެ.\nއެޒުވާނާއަކީ އެއް އިރެއްގައި ސާރާގެ ހަމަޖެހުމެވެ. އޭނާ އެޒުވާނާ ދެކެ އިންތިހާއަށް ލޯބިވިއެވެ. އެޒުވާނާވެސް އޭނާދެކެ ލޯބިވާކަމަށް ދަޢުވާކުރިއެވެ. ސާރާ ލިބިއްޖެނަމަ ކުރާނެ ކަންތައްތަކުގެ ލިސްޓު ގުނާ އަދަދު ނުކުރެވޭނެއެވެ. ސާރާ އޭނާއާ ރައޓެހިވުމަށް އާދޭސްކުރިއެވެ. އެޒުވާނާއަކީ މަސްތުވާތަކެތީގެ މައްސަލައެއްގައި އެރަށަށް އަރުވާލާފައި ހުރި މީހެކެވެ. ސާރާ އެޒުވާނާއާ ނުގުޅުނީވެސް އެއީ މަސްތުވާ ތަކެތި ބޭނުންކުރާ މީހެއްކަން އެނގޭތީއެވެ.\nސާރާ އެޒުވާނާއާ ނުގުޅުން ވެގެންދިޔައީ އޭނާގެ މުޅި ދިރިއުޅުން ބަދަލުކޮށްލި ކަމަކަށެވެ. ރަށުތެރެއިން އޭނާއަށް އެހާ އުނދަގޫކުރިއެވެ. އޭނާއަކީ އެޒުވާނާގެ ލޯބިވެރިޔާކަމަށް ބުނެ އަޑު އެރުވިއެވެ. އަދި އެދެމީހުންގެ މެދުގައި ނުހިނގާ ގުޅުމެއް ނެތްކަމަށްވެސް އަޑު އެރުވިއެވެ. އެކަމުގެ ސަބަބުން އޭނާއަށް އިންތިހާ ލޯބި ދީގެން ބޮޑުކުރި މީހުންގެ ފަރާތުން އެތައް އަނިޔާއެއް ލިބުނެވެ. އެއީ އޭނާ މީހަކާ ރައްޓެހިވެގެންނެއް ނޫނެވެ. އެހާ ވިޔާނުދާ މީހަކާ ގުޅުނީމައެވެ. ނަމަވެސް އެއީ އެމީހުންނަށް ކުރެވިފައި އޮތް ކުށްހީއެކެވެ. އޭނާއަށް އެޒުވާނާދެކެ ލޯބިވެވުނަސް އޭނާ އެޒުވާނާއަކާ ރައްޓެއްސެއް ނުވެއެވެ. ނުވިތާކަށް އޭނާ އެޒުވާނާދެކެ ލޯބިވާކަން އެއްވެސް މީހަކަށް ނާންގައެވެ. ނަމަވެސް އެޒުވާނާ އޭނާދެކެ ލޯބިވާކަމަށް ދަޢުވާކޮށްފައި ކެހިވެސް ދިނީއެވެ. އޭނާގެ ޢިއްޒަތާއި އަބުރު ވެއްޔާ މޮޑެވެސްލީއެވެ. އޭނާއާމެދު ކުޑަކޮށްވެސް ވިސްނާނުލައެވެ.\n“މަންޑޭ!” ސާރާއަށް މަޑުމަޑުން ބުނެވުނެވެ.\n“މަރުޙަބާ!” މަމްދޫހު އަނެއްކާވެސް ބުނެލިއެވެ. މީހުން ހިތަށް އަރާފާނެ އެއްޗަކަށް ވިސްނާލާފައި ސާރާއަށް ސަލާމްނުކޮށް ހުންނާކަށް ނުކެރުނެވެ. އޭނާއަކީ ވަރަށް ބޮޑާ މީހެކޭ މީހުން ހީކޮށްފާނެއެވެ. މިހާ އަވަހަށް ފެންވަރު އޮޅުނީއޭ ބުނެފާނެއެވެ. އެހެންވާކަށް އޭނާ ބޭނުމެއް ނޫނެވެ. އެހެންކަމުން އޭނާ އަވަސްއަވަހަށް “ޝުކުރިއްޔާ”އޭ ބުނެ ސަލާމްކޮށްލިއެވެ. އެދެމީހުންގެ ހަރަކާތްތަކަށް ބަލަން ހުޒާމް ހުރީ ވާނުވާ ނޭނގިފައެވެ.\n“އަހަރެން ހީކުރީ ނޭނގޭނެކަމަށް. އެކަމަކު އެނގިއްޖެ ދޯ؟” މަމްދޫހު އެހެން ބުނެލުމުން ސާރާ ގާތަށް ވަރަށް ރުޅިއައެވެ. ނޭނގި ހުންނާނެ ހެއްޔެވެ؟ އެ ނާމާން ރޭ ސާރާގެ އަތުގައި ޖެހުނު ކަތުރު ކޮއްޕާލިތަން އެހެރީ ބުމަ ކައިރިން ފެންނާށެވެ. އަނެއްކޮޅުން ކޮލުގައި އެހެރަ ލަފު ހެއްކަކަށް ފުދެއެއް ނޫން ހެއްޔެވެ؟\n“އަހަރެން ބޭނުން ސާރާއާ ބައްދަލުކޮށްލަން. ވަރަށް މުހިންމު ކަމަކު.” މަމްދޫހު ކުޑަކޮށް ޖެހިލުންވެފައި އެހެން ބުނެލުމުން ސާރާ ކުޑަކޮށް ވިސްނާލިއެވެ. ވަގުތު ބޭކާރުނުކޮށް އޭނާ ދާންވީ ކޮންތަނަކަށްތޯ އަހާލިއެވެ. އެއީ ކޮންމެހެން އޭނާ ދާންވެގެނެއް ނޫނެވެ. އޭނާ ބޭނުންވީ އަވަހަށް މަމްދޫހު އެތަނުން ފޮނުވާލާށެވެ. އޭނާ އެއްގޮތަކަށްވެސް މަމްދޫހުއާ ވާހަކަދައްކާކަށް ބޭނުމެއް ނޫނެވެ. ވާހަކަދައްކަން ކީއްކުރަން ހެއްޔެވެ؟ މަމްދޫހުގެ ސޫރަ ދެކޭކަށްވެސް އޭނާ ބޭނުމެއް ނޫނެވެ. އެއީ އޭނާގެ ހުރިހާ އުފާތަކެއް ނިގުޅައިގަތް މީހާއެވެ. އޭނާގެ މުޅި ދިރިއުޅުން ފޭރިގަތް މީހާއެވެ. އޭނާގެ ހިތުގައި މަމްދޫހުއަށްޓަކައި ވަނީ ނަފުރަތެވެ. ހަމައެކަނި ނަފުރަތެވެ.\n“މިރޭ ނުވައެއް ޖަހާއިރު ރަސްފަންނަށް އާދޭ. އަހަރެން އިންތިޒާރު ކުރާނަން. އަހަރެންނަށް ރަނގަޅީ ސާރާ އެކަނި ނައިއްޔާ. ދެން ދަނީ.” މަމްދޫހު އެހެން ބުނެލާފައި ދިއުމުން ސާރާ ހުޒާމްއަށް ބަލާލިއެވެ. އޭނާ ހުރީ ވިސްނުމެއްގައެވެ. އޭނާ ހުރިގޮތުން ސާރާއަށް ވިސްނުނެވެ. އެހެންކަމުން އޭނާ އެއީ ރައްޓެއްސެކޭ ބުނެ ހުޒާމްއާއެކު ގެއަށް ދާން ހިނގައިގަތެވެ.\nގެއަށް ދެވުމާއެކު ގެއިން ސާރާއަށް މަރުޙަބާ ކީ ރިޒްނާއާއި ޝަރީފާއެވެ. ރިޒްނާވެސް ސާރާ އެފިލްމުގައި ވަރަށް މޮޅުކަމަށް ބުނެ ތަޢުރީފްކުރިއެވެ. ސާރާ ވަރުބަލިވެފައި ހުރުމުން ކޮޓަރިއަށް ގޮސް އެނދުގައި އޮށޯވެލިއެވެ. ހުޒާމްވެސް އައިސް އޭނާގެ ގާތުގައި އޮށޯވެލިއެވެ.\n“ބޮލުގަ ރިއްސަނީތަ؟” ސާރާ އޭނާގެ ބޮލުގައި އެއްއަތުން މޮޑޭތީ ހުޒާމް އަހާލިއެވެ. ސާރާ ބޯޖަހާލިއެވެ. ހުޒާމް ސާރާގެ ބޯ މޮޑެލަ މޮޑެލާ އޮއްވާ ސާރާއަށް ނިދިއްޖެއެވެ. ދެން އޭނާއަށް ހޭލެވުނީ ރޭގަނޑު އަށެއް ޖަހަނިކޮށް ހުޒާމް ގޮވީމައެވެ.\n“ލޯބީ! ނުދަންތަ؟” ހުޒާމް އަހާލުމުން ސާރާ ކޮންތާކަށްހޭ އަހާލިއެވެ.\n“މިރޭ ކޮންމެވެސް މީހަކާ ބައްދަލުކުރަން ދާންޖެހެއެއްނު.” ހުޒާމް އެހެން ބުނެލުމުން ސާރާ ވިސްނާލިއެވެ. ދާންވީބާއެވެ. އަނެއްކާ މަމްދޫހު އޭނާ ގާތުގައި ދާން އެބުނީ ކީއްކުރަންބާއެވެ. އޭނާއަށް ދެވުނު އަނިޔާ ކުޑައީބާއެވެ. އޭނާއަށް އުފާވެރި ދިރިއުޅުމެއް ލިބިފައި އޮއްވާ އަނެއްކާވެސް އެދިރިއުޅުމަށް ޒަހަރު ލާން ހެއްޔެވެ؟ ކުރީ ފަހަރު އޭނާގެ ނަސީބު ރަނގަޅުކަމުން ދުނިޔެއަށް ގިނަނުވީއެވެ. ހަމަ އެވަގުތު އޭނާގެ ވިސްނުން އެހެން ދިމާއަކަށް އެނބުރިއްޖެއެވެ. ނޫނެކެވެ. މިހާރު އެއީ ކުރީގެ މަމްދޫހުއެއް ނޫނެވެ. ކުރީގައި ދިގުކޮށް، ރޯނު ފޯލިތަކެއްހެން އޮޅާލާފައިވާ އިސްތަށިގަނޑުވެސް މިހާރު އެވަނީ ކޮށާލާފައެވެ. އޭރު ދިގުކޮށްފައިވާ ތުނބުޅިއާއި މަތިމަސްވެސް ވަނީ ހެޔޮވަރު ވަރަކަށް ތުނިކޮށްލައި ސްޓައިލް ކޮށްލާފައެވެ. މިހާރު ފެންނަ ފެނުމަށް ހަރުދަނާ ވައްތަރުވެސް ޖަހައެވެ.\n“ލޯބީ! ކޯއްޗެއް ތި ވިސްނަނީ؟” ހުޒާމް ސާރާ ގައިގައި ކޮއްޓާލުމުން އޭނާ ދިޔައީ ސިހިގެންނެވެ.\n“މި ވިސްނަނީ ދާންވީބާއޭ.” ސާރާ އެހެން ބުނެލިއެވެ.\n“ލޯބި އެއްބަސްވީމެއްނު ދާން. އެހެންވީމަ ދާންވާނީ. އަހަރެންވެސް ދާނަން. އިރާދަކުރެއްވިއްޔާ އެއްވެސް ކަމެއް ނުވާނެ.” ހުޒާމް އެހެން ބުނެލުމުން ސާރާ ހިނިތުންވެލިއެވެ. ހުޒާމްވެސް ދާނެ ވާހަކަ ބުނުމުން އޭނާއަށް ހިތްހަމަޖެހުމެއް ލިބުނެވެ.\nއެންމެ ރަނގަޅު. ޒާމް ދަންޏާ އަހަރެންވެސް ދާނަން.” އެހެން ބުނެފައި ސާރާ ވަނީ ފެންވަރާލާށެވެ. ފެންވަރައިގެން ނުކުމެ ކުޑަ ގޮތަކަށް ރީތިވެލިއެވެ. ދެން ހުޒާމްއާއެކު ބަދިގެއަށް ވަދެ ކައިގެން އޭނާ ހުޒާމްއާއެކު ރަސްފަންނަށް ދިއުމަށް މިސްރާބުޖެހިއެވެ. މަމްދޫހު ދައްކަން އެއުޅޭ ވާހަކައެއް ނޭނގޭތީ އޭނާ ކަންބޮޑުވިއެވެ. އަނެއްކާވެސް މަމްދޫހުގެ އޭނާގެ ދިރިއުޅުމާ ކުޅެން އުޅޭހެން އޭނާއަށް ހީވިއެވެ. ނަމަވެސް މިފަހަރު މަމްދޫހުއަކަށް އެކަން ކާމިޔާބެއް ނުވާނެއެވެ. މިރޭ އޭނާ މަމްދޫހުއަށް ވަރުގަދަ ރައްދެއް ދޭނެއެވެ.\nރަސްފަންނަށް ދެވުނުއިރު ނުވައެއް ޖަހަން ފަސް މިނެޓް ހުއްޓެވެ. އޭރު މަމްދޫހު އޭނާގެ އިންތިޒާރުގައި ހުއްޓެވެ. ސާރާއާއި ހުޒާމް ފެނުމާއެކު މަމްދޫހު އެމީހުންނާ ދިމާއަށް އަންނަން ފެށިއެވެ. ސާރާގެ ހިތް ނެގިނެގިފައި ޖެހެމުން ދިޔައީ ވާންއުޅޭ ގޮތެއް ނޭނގޭތީއެވެ. މަމްދޫހު އައިސް ހުއްޓުނީ ސާރާގެ ކުރިމަތީގައެވެ.\nAwww me first dhw…. Vvvvv reethi. Waiting for the next part\nޝުކުރިއްޔާ އާޝާ! މާދަމާ 16ވަނަ ބައި އަޕްވާނެ\nޝުކުރިއްޔާ މިންމި! މާދަމާ 16ވަނަ ބައި އަޕްވާނެ\nvvvvvvvvvvvvv salhi…. when nxt part\nޝުކުރިއްޔާ ސަންނު! މާދަމާ އަޕްވާނެ 16ވަނަ ބައި\nNic… next knirakun…\nޝުކުރިއްޔާ އަންކޮ! މާދަމާ 16ވަނަ ބައި އަޕްވާނެ\nDhn monday kuraane kamehvx neyge….heevani saaraa yah surprise eh dheynyhen.yageen eyna islaahubefa huriyya hurihaa vaahakeh kiyaadhee maafah edheyne…ehn nun nama nubaeh\nޝޫ! 16ވަނަ ބައިގަ އެނގޭނެ މަންޑޭ ހަދާނެ ގޮތްވެސް\nWOW!! it’s amazing… u r great Saandy… waiting for 16th part…\nޝުކުރިއްޔާ ކިޔާ މީހާ! މިހާރު އަޕްކޮށްފަ އިންނާނީ\nThanQ Xeyboo 🙂\nފުން ލޯބި (35)\nހިތާމަ January 7, 2020\nހިތާމަ ކުރުވާހަކަ އެހެނިހެން ދީނީ September 21, 2020


BREAKING NEWS: Umurun Dhuvasvee Meehaku Dhanjehihje - Vaguthu\nއުމުރުން ދުވަސްވީ މީހަކު ދަންޖެހިއްޖެ\nއުމުރުން ދުވަސްވީ މީހަކު ދަން ޖެހިއްޖެއެވެ.\nއޭނާ ދަންޖެހިފައި ހުއްޓާ ފެނުނީ ޅ.އަތޮޅު ނައިފަރުންނެވެ.\nނޮވެމްބަރު 12, 2019 13:20\nއަމިއްލަ އަށް މަރުވަނީ ނަފްސާނީ ވެގެނެއް ނޫން. ހިސާބަށް ވުރެ އީމާންކަން ބަލިކަށިވީމަ\nނޮވެމްބަރު 12, 2019 13:53\nދަންޖެހުމުގެ ސީޒަން ދޯ\nނޮވެމްބަރު 12, 2019 14:32\nމިއީ ވަަރަށް ދެރަ ކަމެއް.\nނޮވެމްބަރު 12, 2019 14:44\nނޫސްތަ ކުގަ ލިޔާވަރަ ކަށް ތި ކަން ދާނެހިގަމުން\nނޮވެމްބަރު 12, 2019 15:28\nނޮވެމްބަރު 12, 2019 18:14\nއަހަރެން ހިތަށް އަރަނީ ކީވެބާއޭ މި ދީނަށް ފުރައްސާރަ ކުރާ މީހުން ދަން ނުޖެހެނީ.. މި ގައުމުގަ ދީނަށް ފުރައްސާރަ ކުރާ ކޮންމެ މީހަކީ ނަފްސާނީ މައްސަލަ ހުންނަ މީހެއް ކަމަށް ސަރުކާރުން ނިންމާފަ ވިއްޔާ ތިބެނީ\nނޮވެމްބަރު 12, 2019 20:44\nފާފަތައް ކުރުން ގިނަވެއްޖެ...\nނޮވެމްބަރު 12, 2019 21:15\nދަންޖެހޭ ވާހަކަ ޚަބަރުގައި ގެނެސްދޭ ލެއް އިތުރުވާވަރަކަށް ދަންޖެހި މަރުވާ މީހުންގެ އަދަދު މޫސުމެއްގެ ސިފައިގައި އެކަމެއް ހިނގާ އަހަރެއްގައިނަމަ އިތުރުވެގެން ދޭ. އެހެންކަމުން، މިކަހަލަ ޚަބަރުތައް ރިޕޯޓްނުކުރުން އެދެން. ކުރާނަމަވެސް، "އަމިއްލެއަށް މަރުވިކަމަށް ބެލެވޭ މީހެއްގެ މައްސަލަ ފުލުހުން ބަލަމުން އަންނަކަމަށް، ނުވަތަ ރިޕޯޓްކޮށްފިކަމަށް" ބުނެވިދާނެ. ނުވަތަ ފުލުހުން ޝައްކުކުރާ ކަމެއް އުޅެގެން ބޮޑު ތަހުގީގެއް ފަށައިފިނަމަ އެ އެންގަލުންވެސް އެޚަބަރު ގެނެސްދެވިދާނެ. އެހެންނޫނީ، ރަނގަޅީ މިފަދަ ޚަބަރުތައް ނޫސްތަކުގައި ނުޖެހުން.


ފެށުން 26\nއިސްޙާޤުގެފާނު އަބީމާލިކުއަށް ދޮގުހެއްދެވުން\n1 މި ދުވަސްވަރު އިބްރާހީމްގެފާނުގެ ޒަމާނުގައި ކުރިމަތިވިފަދަ ތަދުމަޑުކަމެއް މުޅި ރަށަށް ކުރިމަތިވެފައި ވުމުން ފިލިސްޠީނު ރަސްގެފާނު އަބީމާލިކުގެ އަރިހަށް ޖަރާރަށް އިސްޙާޤުގެފާނު ވަޑައިގެންނެވިއެވެ.\n2 އެރަށުގައި އިސްޙާޤުގެފާނު ހުންނެވިހިނދު މާތްރަސްކަލާނގެ އެކަލޭގެފާނުގެ ކުރިފުޅުމައްޗަށް ފައުޅުވެ ވަޑައިގަންނަވައި މިފަދައިން ވަޙީ ކުރެއްވިއެވެ. ”މިޞްރަށް ނުދާތި!3ތިމަންކަލާނގެ އެދިވޮޑިގަންނަވާ ރަށެއްގައި ތިބާ ދިރިއުޅެމުން ގެންދޭ. މިރަށުގައި ތިބާ ކުޑަ ދުވަސްކޮޅަކު މަޑުކުރޭ. މިފަދައިން ތިބާ އަމަލު ކޮށްފިނަމަ ތިމަންކަލާނގެ ތިބާއާއެކުގައި ވޮޑިގެންވެ ތިބާއަށް ރަޙުމަތް ލައްވާނަން. ތިބާގެ ބަފައިކަލުން އިބްރާހީމްގެފާނަށް ތިމަންކަލާނގެ ވަޢުދުވެ ވަޑައިގެންނެވި ފަދައިން މުޅި މިބިން ތިބާއަށާއި ތިބާގެ ދަރިފަސްކޮޅަށް ތިމަންކަލާނގެ ދެއްވާހުށިން.4ތިމަންކަލާނގެ ތިބާއަށް އުޑުގައިވާ ތަރިތަކާއި އެއްފަދައިން ގުނާ އަދަދު ނުކުރެވޭފަދަ ދަރިފަސްކޮޅެއް ދެއްވާނަމު. އަދި އެ ދަރިފަސްކޮޅަށް މި ބިން ދެއްވާނަމު. އަދި ތިބާގެ ދަރިފަސްކޮޅު މެދުވެރި ކުރައްވައި މި ދުނިޔޭގައިވާ އެންމެހާ ޤައުމުތަކުގައިވާ މީސްތަކުންނަށް ރަޙުމަތް ލައްވާނަމު.5ތިމަންކަލާނގެ ތިބާއަށް ރަޙުމަތްލައްވާ ސަބަބަކީ އިބްރާހީމްގެފާނު ތިމަންކަލާނގެ އެންގެވި އެންމެހާ އެންގެވުންތަކަށް ކިޔަމަންތެރިކަން އަދާ ކުރައްވައި ތިމަންކަލާނގެ އަމުރުކުރެއްވި ފަދައިން އަމަލު ކުރައްވާފައި ވާތީ.“\n6 އެހެންވެ، އިސްޙާޤުގެފާނު އެކަލޭގެފާނުގެ ރީތި އަނބިކަނބަލުން ރިފްޤާއާއި އެކު ޖަރާރުގައި ދިރިއުޅުއްވަމުން ގެންދެވިއެވެ.7އަދި ރިފްޤާގެ ރީތިކަމާއި ޅަނދޮޅު ކަމުގެ ސަބަބުން އެބައިމީހުންގެ ތެރެއިން މީހަކު ރިފްޤާގެ ބޭނުމުގައި އެކަލޭގެފާނު އަވަހާރަ ކޮށްލައިފާނޭ ކަމުގެ ބިރުފުޅަށް ޓަކައި އެކަމަނާ އަކީ އެކަލޭގެފާނުގެ ކޮއްކޮ ކަމުގައި އެންމެހާ ރައްޔިތުންގެ ގާތު ވިދާޅުވިއެވެ. 8 އިސްޙާޤުގެފާނު އެރަށުގައި ދުވަސްތަކެއް ވަންދެން ދިރިއުޅުއްވިއެވެ. މި ދުވަސްތަކުގެ ތެރެއިން އެއް ދުވަހަކު އަބީމާލިކު ރަސްގެފާނު އެމަނިކުފާނުގެ ގަނޑުވަރުގެ ކުޑަދޮރަކުން ބޭރު ބައްލަވައިލި ހިނދު އިސްޙާޤުގެފާނު ރިފްޤާއާއި ގައިގޯޅި ކަމާއެކު ލޯބިކުރައްވަމުން ގެންދަވަނިކޮށް ފެނިވަޑައިގަތެވެ.\n9 އެހިނދު އަބީމާލިކު އިސްޙާޤުގެފާނު ޙާޟިރުކުރައްވައި ވިދާޅުވިއެވެ. ”މިއީ ކަލޭގެފާނުގެ އަނބިކަމަނާކަން ކަށަވަރު! ވީއިރު އެއީ ކަލޭގެފާނުގެ ކޮއްކޯފުޅު ކަމުގައި ވިދާޅުވީ ކީއްވެ؟“ އިސްޙާޤުގެފާނު ޖަވާބުގައި ދެންނެވިއެވެ. ”ސަބަބަކީ އެކަމަނާ އަކީ އަޅުގަނޑުގެ އަނބިމީހާ ކަމުގައި ބުނެފިނަމަ އެކަމަނާ ހޯދުމުގެ އެދުމުގައި ތިޔަބޭކަލުންގެ ތެރެއިން ބޭކަލަކު އަޅުގަނޑު ޤަތުލުކޮށްފާނެ ކަމުގެ ބިރަށްޓަކައި.“\n10 އަބީމާލިކު ވިދާޅުވިއެވެ. ”ކަލޭގެފާނަށް ތިޔަ ކުރެއްވެވުނު ކަމެއް ކަލޭގެފާނަށް އެނގިލައްވާތަ؟ އަހަރެމެންގެ ތެރެއިން މީހަކު އެކަމަނާގެ އަރިހުގައި ރޭ ކުރިނަމަ ކަލޭގެފާނުގެ ސަބަބުން އަހަރެމެންގެ މުޅި މި ޤައުމު ފާފަޔާ މަތިވީސް.“ 11 އެގޮތުން އެ އެންމެތަކުންނަށް އަބީމާލިކު މިފަދައިން އަމުރު ކުރެއްވިއެވެ. ”މި ކަލޭގެފާނާއި އަދި އެކަލޭގެފާނުގެ އަނބިކަމަނާ އަށް ގޯނާއެއް ކޮށްފި ކޮންމެ މީހަކުމެ ޤަތުލު ކުރާނަން.“\nއިސްޙާޤުގެފާނަށް ތަނަވަސްކަން ލިބެން ފެށުން\n12 އެބިމުގައި އިސްޙާޤުގެފާނު ގޮވާން އިންދެވިއެވެ. އެއަހަރު އެކަލޭގެފާނުގެ އިންދެވި ގޮވާމުން ސަތޭކަ ބައި އިތުރަށް ލިބިވަޑައިގަތެވެ. މާތްރަސްކަލާނގެ އެކަލޭގެފާނަށް ރަޙުމަތާއި ބަރަކާތް ލެއްވިއެވެ. 13 އަދި އެއްދުވަހުން އަނެއްދުވަހަށް އެކަލޭގެފާނަށް ތަނަވަސްކަން ލިބި މުއްސަނދިވަމުން އައެވެ. 14 އެގޮތުން އެތަކެއް ގިނަ ގެރި ބަކަރިތަކާއި ދެ ޖިންސުގެ އަޅުން އެކަލޭގެފާނަށް މިލްކު ވިއެވެ. މި ސަބަބަށް ޓަކައި ފިލިސްޠީނުގެ އަހުލުވެރިން އެކަލޭގެފާނާއި މެދު ހަސަދަ ވެރި ވިއެވެ. 15 އެހެންވެ އިބްރާހީމްގެފާނު އަވަހާރަވުމުގެ ކުރިން އެކަލޭގެފާނުގެ ޚާދިމުންލައްވާ ކޮނެފައިވީ އެންމެހާ ފެންވަޅުތަކަށް އެރަށުގެ އަހުލުވެރިން ފަސްއަޅާ ފުރާލުމަށް ފަހު ބަންދުކޮށްލިއެވެ.\n16 އެންމެފަހުން އަބީމާލިކު އިސްޙާޤުގެފާނަށް ވިދާޅުވިއެވެ. ”އަހަރެމެންގެ ތެރޭގައި ނުހުންނަވައި ކަލޭގެފާނު ވަޑައިގަންނަވާ. ކަލޭގެފާނު މިހާރު އަހަރެމެންނަށް ވުރެން މާ ބާރުގަދަ ވެއްޖެ.“ 17 އެހެންވެ އިސްޙާޤުގެފާނު އެރަށް ދޫކުރައްވާ ޖަރާރުގެ ވާދީގެ ތެރެއަށް ވަޑައިގަންނަވާ އެތަނުގައި ފޭލިގެ ޖެއްސެވުމަށްފަހު ވަގުތީގޮތުން އެތަނުގައި ދިރިއުޅުއްވަން ފެއްޓެވިއެވެ. 18 އެތަނުގައި އެކަލޭގެފާނު ދިރިއުޅުއްވަމުން ގެންދެވި ހިނދު ފިލިސްޠީނުގެ އަހުލުވެރިން ފަސްއަޅައި ފޮރުވާލި އެކަލޭގެފާނުގެ ބައްޕާފުޅު، އިބްރާހީމްގެފާނުގެ ދުވަސްވަރުގައި އެތަނުގައި ކޮނެފައިވާ ވަޅުތައް އިތުރަށް ކޮންނެވުމަށް ފަހު ސާފު ކުރައްވައި އެކަލޭގެފާނުގެ ބައްޕާފުޅު އެވަޅުތަކަށް ދެއްވާފައިވީ ނަންތައް އިހުނެކޭ އެއްގޮތަށް ދެއްވިއެވެ. 19 އިސްޙާޤުގެފާނުގެ ނޯކަރުންގެ ގޮތުގައިތިބި ބަކަރިގޮވިންގެ ބަޔަކު ޖަރާރުގެ ވާދީތެރޭގައި ވަޅެއް ކޮންނަމުން ދަނިކޮށް ފެން އާރެއް ފެނުނެވެ. 20 ނަމަވެސް ޖަރާރުގެ ބަކަރިގޮވިން އިސްޙާޤުގެފާނުގެ ބަކަރި ގޮވިންނާއި ދެބަސްވެ ބުނެފިއެވެ. ”މި ފެންއާރު މިލްކު ވެގެންވަނީ އަހަރެމެންނަށް.“ އެހެންވެ އިސްޙާޤުގެފާނު އެވަޅަށް ޒުވާބުގެ ނަމުން ނަން ދެއްވިއެވެ. ސަބަބަކީ އެރަށުގެ އަހުލުވެރިން އެ ވަޅާމެދު އެކަލޭގެފާނާއި ދެބަސްވެ ޒުވާބު ކުރުމުންނެވެ.\n21 އިސްޙާޤުގެފާނުގެ ޚާދިމުން އެހެން ވަޅެއް ވެސް ކޮނުނެވެ. އެވަޅާ މެދުގައިވެސް އެރަށުގެ ބަކަރިގޮވިން ޒުވާބުކޮށް ނަފުރަތު ކުރިއެވެ. މިކަމާއި ގުޅިގެން އިސްޙާޤުގެފާނު އެވަޅަށް ”ސިޠްނަތު“ އޭ ވިދާޅުވެ ނަންދެއްވިއެވެ. * ސިޠްނަތުގެ މާނައަކީ ޢަދާވާތްތެރިކަން، ނުވަތަ ފިތުނައެވެ. 22 އެންމެފަހުން އެކަލޭގެފާނު އެތަނުން ދުރަށް ވަޑައިގެންނެވުމަށް ފަހު އިތުރު ވަޅެއް ކޮންނެވިއެވެ. މިވަޅާ މެދު އެއްވެސް މީހަކު އެއްޗެއް ނުބުނެއެވެ. އެހެންކަމަށް ވުމާއެކު އެވަޅަށް އިސްޙާޤުގެފާނު ”މިނިވަންވުން“ ކަމުގައި ވިދާޅުވެ ނަން ދެއްވިއެވެ. އަދި އިސްޙާޤުގެފާނު ވިދާޅުވިއެވެ. ”މިހާރު އަހަރެމެންނަށް މިރަށުގައި މިނިވަންކަމާއެކު ދިރިއުޅެވޭނެގޮތް މާތްރަސްކަލާނގެ މެދުވެރި ކޮށްދެއްވައިފި. އެކަލާނގެ މިބިމުގައި އަހަރެމެންނަށް ތަނަވަސްކަން ދެއްވާނެ.“\n23 އެއަށް ފަހު އިސްޙާޤުގެފާނު އެސަރަޙައްދު ދޫކުރައްވައި ބިއުރުސަބްޢައަށް ވަޑައިގަތެވެ. 24 އެ ރަށަށް އެކަލޭގެފާނު ވަޑައިގެންނެވި ރޭ އެކަލޭގެފާނުގެ ކުރިފުޅުމައްޗަށް މާތްރަސްކަލާނގެ ފައުޅުވެވަޑައިގެން ވަޙީކުރެއްވިއެވެ. ”ބިރު ނުގަނޭ. ތިމަންކަލާނގެއީ ތިބާގެ ބައްޕާފުޅުގެ ވެރިރަސްކަލާނގެ މެ. ތިމަންކަލާނގެ ޚާދިމު އިބްރާހީމްގެފާނަށް ތިމަންﷲ ވަޢުދުވެ ވޮޑިގެންނެވި ފަދައިން، ތިމަންކަލާނގެ އެކަލޭގެފާނަށްޓަކައި ތިބާއަށް ބަރަކާތްލައްވައި ތިބާއާ އެކުގައި ވޮޑިގެންވަމު. އަދި ތިބާއަށް ގިނަ ދަރިކޮޅު ދެއްވާނަން. އެ މީހުން ވާހުށީ ބޮޑު ޤައުމަކަށް.“ 25 އިސްޙާޤުގެފާނު އެތަނުގައި ޤުރުބާން ކުރުމަށް ޓަކައި ޚާއްސަ އައްޓެއް ހެއްދެވުމަށް ފަހު މާތްރަސްކަލާނގެ ކިބަފުޅަށް އަޅުކަން ކުރެއްވިއެވެ. އަދި އެއަށް ފަހު އެތަނުގައި މަޑުކުރައްވައި ފޭލިގެ ޖެއްސެވިއެވެ. އަދި އެކަލޭގެފާނުގެ ޚާދިމުން ލައްވާ އެތަނުގައި އިތުރު ވަޅެއް ކޮންނެވިއެވެ.\n26 މި ދުވަސްތަކުގެ ތެރެއިން ދުވަހެއްގައި ޖަރާރުން ދަތުރު ކުރައްވައި އަބީމާލިކު އިސްޙާޤުގެފާނާއި ބައްދަލު ކުރެއްވުމަށް ވަޑައިގަތެވެ. އެ ރަސްގެފާނުގެ އަރިހުގައި ޚާއްސަ މުޝީރު އަޙުއްޒާތު އާއި ސިފައިންގެ ކޮމާންޑަރު ފީކޫލް ވެސް ވަޑައިގަތެވެ. 27 މި ބޭފުޅުން އިސްޙާޤުގެފާނުގެ އަރިހަށް ވަޑައިގަތުމުން އިސްޙާޤުގެފާނު މިފަދައިން ސުވާލު ކުރެއްވިއެވެ. ”އަހަރެންނާއި ބައްދަލު ކުރުމަށް ތިޔަ ބޭކަލުން ވަޑައިގަތީ ކީއްވެ؟ ތިޔަބޭކަލުންނީ އަހަރެންގެ ޢަދުއްވުން. ތިޔަބޭކަލުންގެ ރަށުން ބޭރުވުމަށް އަހަރެންނަށް މަޖުބޫރު ކުރުވީމު.“\n28 އެބޭކަލުން ޖަވާބުގައި ދެންނެވިއެވެ. ”މާތްރަސްކަލާނގެ ވޮޑިގެންވަނީ ކަލޭގެފާނާއި އެކުގައިކަން މިހާރު އަހަރެމެންނަށް ޔަޤީންވެއްޖެ. އެހެންވީމާ ކަލޭގެފާނާއި އަހަރެމެންނާއި ދެމެދު ސުލްޙައިގެ މުޢާހަދާއެއް އޮތުމަށް އަހަރެމެން އެދެމު. 29 އެއީ އަހަރެމެން އެއްބަޔަކު އަނެއްބަޔަކަށް އަނިޔާވެރި ނުވުމަށް. ހަނދާންކުރައްވާ، އަހަރެމެން ކަލޭގެފާނަށް އަނިޔާވެރިއެއް ނުވަމު. އަދި ކަލޭގެފާނު އަހަރެމެންގެ ޤައުމުން ވަޑައިގަތުމަށް އަހަރެމެން އެދުނީ ސުލްޙަވެރިކަމާއެކު. ހަމަކަށަވަރުން މާތްރަސްކަލާނގެ ކަލޭގެފާނަށް ރަޙުމަތްލައްވައިފި.“\n30 އެހެންވެ އިސްޙާޤުގެފާނު ބޮޑު ޖާފަތެއް އެބޭކަލުންނަށް ތައްޔާރު ކުރެއްވިއެވެ. ދެން އެބޭކަލުން ކައި ބޮއި ހެއްދެވިއެވެ. 31 އޭގެ އަނެއް ދުވަހުގެ ހެނދުނު އެރަސްގެފާނާއި އެކަލޭގެފާނާއި ދެމެދު ޢަހުދު ކުރައްވައި އެއްބޭކަލަކު އަނެއްބޭކަލަކަށް ސުލްޙައިގެ މުޢާހަދާ ކަށަވަރު ކުރެއްވިއެވެ. ދެން ސުލްޙަވެރި ކަންމަތީ އެބޭކަލުން އެރަށުން އެނބުރި ވަޑައިގެންފިއެވެ. 32 ހަމަ އެދުވަހު އިސްޙާޤުގެފާނުގެ ޚާދިމުން އެމީހުން ކޮންނަމުން ދިޔަ ވަޅާބެހޭ ގޮތުން އެކަލޭގެފާނުގެ އަރިހަށް އައިސް މިފަދައިން ދެންނެވިއެވެ. ”އަޅުގަނޑުމެންނަށް އެވަޅުން ފެން ފެނިއްޖެ.“ 33 އެހެންވެ އިސްޙާޤުގެފާނު އެވަޅަށް ޝިބްޢާ† ޢިބްރާނީ ބަހުން ”ޝިބްޢާ“ މި ބަސް މާނަކުރަނީ ”ހެޔޮނަސީބު“ އަދި ”ވަޢުދު“ ގެ ގޮތުގައެވެ. ގެ ނަމުން ނަން ދެއްވިއެވެ. އަދި މިއަދާއި ހަމައަށް ވެސް އެ ވަޅު ހުރި އެވަށުގެ ނަމަކީ ބިއުރުސަބްޢަ އެވެ.‡ ޢިބްރާނީ ބަހުން ”ބިއުރުސަބްޢަ“ މި ބަސް މާނަކުރަނީ ”ހެޔޮ ނަސީބުގެ ވަޅު“ ނުވަތަ ”ސުލްޙަވެރި މުޢާހަދާގެ ވަޅު“ ގެ ގޮތުގައެވެ.\n34 ޢީސޫގެ އުމުރުން ސާޅިސް އަހަރުގައި ޙިއްޘީންގެ ދެ އަންހެނުންނާއި އޭނާ ކައިވެނި ކުރިއެވެ. އެއީ ބީރީގެ އަންހެން ދަރިފުޅު ޔަހޫދީތު އާއި އީލޫންގެ އަންހެން ދަރިފުޅު ބަސްމަތު އެވެ. 35 މި ދެ އަންހެނުންގެ ސަބަބުން ޢީސޫގެ މައިންބަފައިން ކަމުގައިވާ އިސްޙާޤުގެފާނާއި ރިފްޤާއަށް އެތައް ހިތާމަތަކާއި އުނދަގޫތަކެއް ލިބުނެވެ.\n*26:21 ސިޠްނަތުގެ މާނައަކީ ޢަދާވާތްތެރިކަން، ނުވަތަ ފިތުނައެވެ.\n†26:33 ޢިބްރާނީ ބަހުން ”ޝިބްޢާ“ މި ބަސް މާނަކުރަނީ ”ހެޔޮނަސީބު“ އަދި ”ވަޢުދު“ ގެ ގޮތުގައެވެ.\n‡26:33 ޢިބްރާނީ ބަހުން ”ބިއުރުސަބްޢަ“ މި ބަސް މާނަކުރަނީ ”ހެޔޮ ނަސީބުގެ ވަޅު“ ނުވަތަ ”ސުލްޙަވެރި މުޢާހަދާގެ ވަޅު“ ގެ ގޮތުގައެވެ.


Apple ge smart gadithah vaadhaverinnah vure kureegai | Mihaaru\nސްމާޓް ގަޑި މާކެޓްގައި އެންމެ ކުރީ ގައި އެޕަލް، ވާދަވެރިން ބޮޑު ތަނުން ފަހަތުގައި\nއެޕަލްގެ ސްމާޓް ގަޑިތައް ވާދަވެރިންނަށް ވުރެ މާ ކުރިގައި\n22 އޯގަސްޓް 2020 - 09:562comments\nދުނިޔޭގައި ސްމާޓް ގަޑި އުފައްދަނީ އެންމެ ހަތަަރު ކުންފުންޏަކުން ނޫނެވެ. މަތީގައި ލިސްޓްކޮށްފައި އެ ވަނީ އެންމެ ބާރުގަދަ އަދި ސްމާޓް ގަޑި ވިޔަފާރިން އެންމެ ގިނަ ފައިސާ ހޯދި ހަތަރު ކުންފުޏެވެ.\nސްމާޓް ގަޑި ވިޔަފާރިން އެޕަލް ހޯދި ފައިސާ ދެން ތިބި ތިންކުފުނީގެ ޖުމުލަ އަދަދަށް ވުރެ ވެސް އިތުރު ކަމަށް ބުނަމާ އެވެ. އެޕަލް ބަލިކުރާނެ ކަމަށް ގަދަބަސް ބުނެ ވާދަވެރިން ކުރިހާ މަސައްކަތަކުން ވެސް އެޕަލް އަށް ހީވެސް ނުވި އެވެ. ބޮޑު ތަފާތަކުން އެޕަލް އެ އޮތީ ކުރި ހޯދައިފަ އެވެ.\nމި އަހަރު ކޮރޯނާވައިރަހާ ހެދި ޑިވައިސްތަކުގެ ވިޔަފާރި ހީނަރުވާނެ ކަމަށް ހީކުރެވުނު ނަމަވެސް، އެޕަލް އަށް އަސަރެއް ނުކުރި އެވެ. އޭގެ ބަދަލުގައި، ވިކުނު އަދަދު އަދި ލިބުނު ފައިސާ ވެސް ވަނީ އިތުރުވެފަ އެވެ.\nއެޕަލްގެ ވިޔަފާރި ވާދަވެރިންނަށް ވުރެ ކާމިޔާބު ސަބަބަކީ ކަމަށް ކަމޭ ހިތުމެވެ. އެޕަލް އަކީ ސްޓައިލްގައި އަދި އިލްމުވެރިކަމާ އެކު ވިޔަފާރިކުރާ ކުންފުންޏެކެވެ. އެޕަލްގެ ސްމާޓް ގަޑިތަކުން ވެސް މި ބުނި ތަފާތު ފެންނާނެ އެވެ. ސްމާޓް ގަޑިތައް ވިއްކުމަށްޓަކައި އެޕަލް އިން ކުރި އެންމެ މޮޅު ކަމަކީ ސިއްހަތަށް ފޯކަސްކުރުމެވެ. ކަސްރަތުކުރުމާއި ފިޔަވަޅު ގުނައިދިނުމެވެ. އިތުބާރާ އެކު އެވެ.\nގާމިން އަކީ ވެސް ސްމާޓް ޑިވައިސްތައް އުފެއްދުމަށް ކުޅަދާނެ ކުންފުންޏެކެވެ. ތަޖުރިބާ ވެސް ހުންނާނެ އެވެ. އެކަމަކު ވިޔަފާރީގައި އެޕަލް ގެންގުޅޭ ކަހަލަ ރޭވުންތެރިކަމެއް ނެތެވެ. އެހެންވެ، މި އަހަރުގެ ފުރަތަމަ ހަ މަހަށް ބަލައި ގާމީން އަށް ދެވަނަ ލިބުނީ އެވެ.\nއަހަރެމެން ހީކުރީ ވާވޭ ވެއްޓޭނީ އެންމެ ފުޅަށް ކަމަށެވެ. އެމެރިކާއިން އަޅާފައި ހުރި ދަތިކުރުމުގެ ފިޔަވަޅުތަކާ އެކު، މާކެޓުން ތިން ވަނަ ލިބުމަކީ ދަތިކުރަން މަސައްކަތްކުރާ ބަޔަކު ލަދުގަންނަން ޖެހޭ ވަރުގެ ކަމެކެވެ.\nސެމްސަންގް އަކީ ދުވަހަކު ކުރި ނޭރި ކުންފުންޏެކެވެ. އެވަރެއްގައި އޮންނަނީ އެވެ. އެއްޗަކަށް އެއްޗެއް އުފައްދާލަ އުފައްދާލަ އެވެ. ސްމާޓް ގަޑިތަކުގައި ކިތަންމެ މޮޅު ފީޗާއެއް ހުރި ނަމަވެސް، އެޕަލްގެ މައްޗަށް ކާމިޔާބު ހޯދޭ ވަރެއް ނުވެ އެވެ. މި ކަހަލަ ބަޔަކަށް ލިބުނު ކޮންމެ އެއްވެސް ވެސް ރަނގަޅުވާނެ އެވެ. މި ފަހަރު ހަތަރު ވަނަ އެވެ.\nއިތުރު ލިޔުންތައް ސެމްސަންގް އެޕަލް ވާވޭ


Jiah Khan Ah Jinsee Furahssaara Kuri Kamuge Thuhumathu Saajid Khan Ah - Vaguthu\n2013 ވަނަ އަހަރުގެ ޖޫން މަހުގެ3ވަނަ ދުވަހު މަރުވެފައި އޮއްވާ ފެނުނު ބޮލީވުޑުގެ ބަތަލާ ޖިއާ ޚާންގެ މަރުގެ ތަހުގީގުތަކާއި ގުޅޭގޮތުން ބީބީސީއިން ދައްކަމުންދާ ޑޮކިޔުމަންޓްރީގެ ފުރަތަމަ އެޕިސޯޑަށްފަހު ކުރިން އެނގިފައިނުވާ އެތައް ކަމެއް ހާމަވެގެން ގޮސްފިއެވވެ. ޖިއާގެ އެއިރުގެ ލޯބިވެރިޔާ ސޫރަޖު ޕަންޗޯލީއަށް އެތައް ބައެއްގެ ނުރުހުމުގެ ނަޒަރުތައް އަމާޒުވެފައިވެއެވވެ.\nމި ޑޮކިޔުމަންޓްރީގެ ދެވަނަ އެޕިސޯޑާއި އެކު ހާމަވެގެން ދިޔައީ ފޮރުވިފައިވާ އެހެން ސިއްރެކެވެ. ޖިއާ ޚާނަށް ޖިންސީ ފުރައްސާރަ ކޮށްފައިވާ ސާޖިދު ޚާންގެ ނަން ޖިއާގެ ދައްތަ ކަރިޝްމާ ވަނީ ހާމަ ކޮށްފައެވެ.\n''އެއީ ރިހާސަލްއެއް. ޖިއާގެ ސްކްރިޕްޓް ކިޔަން އިންދާ ސާޖިދު ބުނީ ޖިއާގެ ހެދުމާއި އަދި އެތެރެއިން ލާފައިވާ އެއްޗެހި ބޭލުމަށް. ޖިއާއަށް ހަނދާނެއް ގޮތެއް ނޭނގުން. ތިކަހަލަ ވާހަކަ ތި ދައްކަނީ އަދި ޝޫޓިން ނުވެސް ފެށެއޭ. އެރޭ ގެއަށް އައިސް ޖިއާ ވަރަށް ގިނައިން ރުއި'' ޖިއާގެ ދައްތަ ކަރިޝްމާ ބުންޏެވެ.\nސާޖިދުއާއި އެކު ވެފައިވާ ކޮންޓްރެކްޓްގެ ސަބަބުން ފިލުމު ކުޅެން މަޖުބޫރުވީ ކަމަށާއި ފިލުމު ދޫކޮށްލައިފި ނަމަ އެތައް ލައްކަ ރުފިޔާއެއް ދައްކަން ޖެހޭނެ ކަމަށާއި ޖިއާގެ މައްސަލަ ކޯޓަށް ހުށަހަޅާނެ ކަމަށާއި ފިލުމު ދޫކޮށްނުލައި ހުރެއްޖެނަމަ ޖިންސީ ފުރައްސާރަތައް ކުރިމަތިވާން ކަމަށް ޖިއާ ބުނެފައިވާ ކަމަށް ޖިއާގެ ދައްތަ ބުންޏެވެ.\nމީގެއިތުރުން ޖިއާއާއި އެކު ސާޖިދުގެ ގެއަށް ކަރިޝްމާ ދިޔަ ދުވަހު އޭނާއަށް ވެސް ޖިންސީ ފުރައްސާރަކުރި ކަމަށާއި ނަމަވެސް ޖިއާ އޭނާގެ ދައްތަ ދިފާޢު ކޮށްދީފައިވެއެވެ.


Rehendhi School ge teacherun thakeh ves Ibu ah thaaeedhu kohfi\nރެހެންދި ސްކޫލްގެ ޓީޗަރުންތަކެއް ވެސް އިބޫއަށް ތާއީދުކޮށްފި\nރެހެންދި ސްކޫލްގެ ޓީޗަރުންނާއި މުވައްޒަފުން އިބޫއާއެކު --\nހުޅުމާލޭ، ރެހެންދި ސްކޫލްގެ ޓީޗަރުންތަކަކާއި އެ ސްކޫލްގެ މުވައްޒަފުންތަކެއް އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫއަށް ތާއިދުކުރާކަން ހާމަކޮށްފި އެވެ.\nމީގެކުރިން އިސްކަންދަރު ސްކޫލްގެ ޓީޗަރުންތަކެއް ވެސް ވަނީ އިބޫއާ ބައްދަލު ކުރައްވައި އޭނާއަށް ތާއިދު ކުރާކަން ހާމަކޮށްފަ އެވެ.\nރެހެންދި ސްކޫލްގެ ޓީޗަރުންތަކެއް ރޭ އިބޫއާ ވަނީ ބައްދަލުކޮށްފަ އެވެ. އެ ބައްދަލުވުމަށް އިބޫ ވަޑައިގެންނެވީ ށ. އަތޮޅަށް ކުރެއްވި ދަތުރު ނިންމަވާލެއްވުމަށްފަހު ވަޑައިގެންނެވުމަށްފަހު ސީދާ އެއާޕޯޓުންނެވެ. އެ ބައްދަލުވުމަށްފަހު އިބޫ ޓީޗަރުންނާއެކު ނަގާފައިވާ ފޮޓޯއެއް އެމްޑީޕީއިން ވަނީ އާންމުކޮށްފަ އެވެ.\nއިބޫ ށ. އަތޮޅަށް ކުރެއްވި ދަތުރުގައި އެ އަތޮޅު ކުޑަފަރީގެ ގިނަ ސަރުކާރު މުވައްޒަފުން ވެސް ވަނީ އިބޫއަށް ތާއިދު ކުރާކަން ފާޅުގައި ހާމަކޮށްފަ އެވެ.\nސަރުކާރުގެ މުވައްޒަފުން ބިރު ފަހަނަ އަޅާ ގޮސް ފާޅުގައި ނުކުތުމަކީ އުފާ ކުރައްވާ ކަމެއް ކަމަށް އިބޫ ވަނީ ވިދާޅުވެފަ އެވެ. ކުރިއަށް އޮތް ދުވަސްތަކުގައި އެފަދަ ގިނަ މަންޒަރުތައް ފެންނާނެ ކަމަށް ވަނީ ވިދާޅުވެފަ އެވެ.\nއިބޫ ވަނީ ސަރުކާރުގެ މުވައްޒަފުންނަށް ބޮޑެތި ވައުދުތަކެއް ވެސްވެވަޑައިގެންފަ އެވެ. އެގޮތުން ސަރުކާރު މުވައްޒަފުންގެ މުސާރަ ބޮޑު ކުރައްވާނެ ކަމަށް ވިދާޅުވެފައިވެ އެވެ. އަދި ސަރުކާރު މުވައްޒަފުންނަށް ބިރަކާ ނުލާ އެމީހަކު ބޭނުންވާ ސިޔާސީ ހަރަކާތެއްގައި ބައިވެރިވެވޭނެ ކަމަށް ވިދާޅުވި އެވެ.\nމީގެއިތުރުން އިދިކޮޅު ޕާޓީތަކަށް ތާއިދުކޮށްގެން ވަޒީފާ ގެއްލުނު މުވައްޒަފުންނަށް އޭނާގެ ސަރުކާރެއްގައި އަލުން ވަޒީފާ\nހޯދައިދެއްވާނެ ކަމަށް ވެސް އިބޫ ވަނީ ވިދާޅުވެފަ އެވެ.\nއެމްޑީޕީ އިބްރާހިމް މުހައްމަދު ސޯލިހު ރިޔާސީ އިންތިހާބު 2018


Mezo Mode Yameen Ah Thaureefkoh, Mi Sarukaarah Faadu Kiyaifi - Vaguthu\nމެޒޯ މޯޑް – ފޮޓޯ: އަވަސް\nއެމްޑީޕީ އަށް ތާއިދުކޮށް، ވަރަށް ގިނައިން ޓްވީޓް ކުރާ މީސް މީޑިއާ އެކްޓިވިސްޓެއް ގޮތުގައި ފާހަގަ ކުރެވޭ މަޝްހޫރު ލަވަކިޔުންތެރިޔާ މުހައްމަދު މާޖިދު (މެޒޯ މޯޑް) ކުރީގެ ރައީސް އަބްދުﷲ ޔާމީނަށް ތައުރީފްކޮށް، މިސަރުކާރަށް ފާޑުކިޔައިފިއެވެ.\nމެޒޯ މޯޑް ޔާމީނަށް ތައުރީފްކޮށް ކުރި ޓްވީޓެއްގައި ބުނީ ޔާމީނަކީ ހަނި މަގު ފުޅާކޮށްދެއްވި ރައީސް ކަމަށާއި ފައިމަގުގައި ކަނޑުއޮޅި ހުރަސް ކުރެވޭނެ ގޮތްވެސް ހައްދަވައިދެއްވީ ޔާމީން ކަމަށެވެ.\n"ޔާމީނަކީ ހަނި މަގު ފުޅާ ކޮށްދެއްވި، ފުރޮޅާއި، ފައި މަގުމުގައި ކަނޑުއޮޅި ހުރަސް ކުރެވޭނެ ގޮތް ހޯދާ ދެއްވި ވެރިއެއް. ވެރިކަން ބަދަލު ކުރުވީ ދޮގު އިލްޒާމުން ރައްޔިތުންގެ ބުއްދިޔާއި ކުޅެގެން ކަމުގައި ވާނަމަ އެވާނީ ހީލަތްތެރި ވެރިކަމަށް ދަހިވެތި ބަޔަކު ހިންގި ހުތުރު އަމަލަކަށް" މެޑޯ މޯޑް ބުންޏެވެ.\nސަރުކާރަށް ފާޑުކިޔާފައި މެޒޯ މޯޑް ފަހަކަށް އައިސް ޓްވީޓް ކުރަމުން ގެންދާއިރު އޭނާ ވަނީ ސަޕްލިމެންޓްރީ ބަޖެޓެއް ހުށަހަޅަން އުޅޭތީ އެކަމާއި ވެސް ސުވާލު އުފައްދާފައެވެ. 29.6 ބިލިއަން ހުސްވެގެން 19 ބިލިއަންގެ ސަޕްލިމެންޓްރީ ބަޖެޓެއް ހުށަހަޅާއިރު ހެލްމެޓް އެޅުވުމާއި ބުރިޖު ބުޑުގައި ފެންފޯރުއްކޮޅެއް އިންދުމާއި ޓެކްސީގެ އަގު ދައްކުރުން ފިޔަވައި އިތުރު ކަމެއް މިސަރުކާރަށް ނުކުރެވޭ ކަމަށް ދޭހަވާ ގޮތައް އޭނާ ވަނީ ޓްވީޓް ކޮށްފައެވެ.\nމެޒޯ މޯޑް ސަރުކާރަށް ފާޑުކިޔާތީ އެމްޑީޕީ ބައެއް އެކްޓިވިސްޓުން ގެންދަނީ އޭނާ އަށް ފާޑުކިޔަމުންނެވެ.\nއޮގަސްޓް 19, 2019 08:49\nތިކަހަލަ ގުނބޯލެއް ލިބުނަސް ޕީޕީއެމްއަށްވާނީ ރަންގަޑަކަށް\nއޮގަސްޓް 19, 2019 11:30\nމީއަސްލު ގަޓުހުރިމީހުންނަކީ. މިބައިމީހުންނަށް ކެރޭނެ އަމިއްލަ ދަރިވެސް ކުށެއްކޮއްފިއްޔާ ކުއްވެރިކުރަން. އަސްލު ރާއްޖޭގެ ގިނަމީހުންނަކީ މިސިފަހުރި ބައެއްނޫން. އެހެންނޫންނަމަ ދުވާލުގެ އިރުހެން ހާމައަށް ފެންނަކަންތައްތައްވެސް ނުފެންނަކަމަށް ހަދައިގެން ކޮނޑުހުޅުނެއްޓެންދެން އަތްޖަހާކަށް ނުތިބޭނެ...\nއޮގަސްޓް 19, 2019 12:59\nއެހެންވެއެއްނު އޭނާގެ ދަރި ދީނުގަ އަންގަވާފަ އޮތްގޮތަށް އެއުޅެނީ\nއޮގަސްޓް 19, 2019 16:08\nކަލޯ ދުވާލު ދެދަޅައަށް ހަމަ ބުއްދި ފިލުވާ މީހުންނަށް މާކަ ހަމަޖެހޭ ވާހަކަތަކެއް ނުދެއްކޭނެ\nއޮގަސްޓް 19, 2019 14:01\nއެހެންވީމާތާ އެމްޑީޕީން މީނާރަންގަނޑަކަށް ހަދާގެން އުޅުނީ. ރަންގަނޑު ގެއްލުނީމާ ޑަންޑަނާމެނަށް ވަރަށް އަސަރު ކުރާނެ. އެރަންގަނޑު ލިބޭ ބަޔަކު ހަމަ އުފާވާނެ.\nއޮގަސްޓް 22, 2019 10:02\nރަންގަނޑު ބީވެގެން ބައެއްގެ ހިތް ފަޅައިގެން ދަންޏާ އެ ރަންގަނޑު ލިބޭ ބަޔަކު އުފާވެސް ކުރާނެތާ.\nއޮގަސްޓް 19, 2019 08:56\nމި ޙުއްބުލް ވަޠަން ދެކެ ލޯބިވާ އެއްވެސް މީހަކު މިސަރުކާރަށް ތާއީދުނުކުރާނެ، މުންކަރާތްތަކަށް ފާޅުކަން ބޮޑު ގޮތެއްގައި އަރަމުންދާއިރުވެސް ދީނީ ޢިލްމުވެރިން އުއްޕުވެސް ނުބުނެ ތިބުމަކީ ހިތާމަހުރިކަމެއް.\nއޮގަސްޓް 19, 2019 09:00\nހިޔާލު ފާޅުކުރަންވީ ވަކިމީހަކު ވެރިކަމަށް އެރީމަކާނޫން... މެޒޯއަށް ތާއީދު.??\nއޮގަސްޓް 19, 2019 09:02\nމިފަދަ ނުބައި ޢަމަލުތަކާއި ފަސާދަ ޢާއްމުވެގެންފި ހިނދު މާތްﷲގެ ކޯފާއެއް، ނުވަތަ މުޞީބާތެއް އައުމަކީ ގާތްކަމެއް، ވީމާ މިފަދަ ކަންކަމުން ދުރުހެލިވެ ހެޔޮމަގަށް ރުރޫޢަ ވުމަށް ހުރިހާ ލޮބުވެތި މުސްލިމް އަޚުންނާއި އުޚުތުންނަށް ނަޞޭޙަތްތެރިވެ ވަޞިއްޔަތް ކުރަން.\nއޮގަސްޓް 19, 2019 09:04\nމޯޑު ތިބުނީ 100 ގެ ވާހަކައެއް، އެކަމަކު ރަސްރަނި ބަގީޗާގެ ނަންވެސް ސުލްތާން ޕާކަށް ބަދަލު ކުރި. އަދި އިއްޒުއްދީން ފާލަން ރީނދޫ ކުލައިން ދިއްލި އެއްނު ދޯ. މިއީ ފަހަތަށް ހިނގާ ވެރިކަމެއް. ނުވަންޏާ ފެއަށް ޖެހުން ބުއްދިވެރި.\nއޮގަސްޓް 19, 2019 09:30\nމިސަރުކާރު ގެނައީ ދިވެހިރައްޔިތުން.ދެވަނަ ފަހަރަށް ބަޤާވާއިއް ކުރާކާށް މިބިމަކުން ޖާގައެއް ނުދޭނަން.5އަހަރު ހަމަވަންދެން ހިމޭނުންތިބެވޭތޯ ބަލާ.5އަހަރުހަމަވީމަ ރައްޔިތުންއެކަމައް ގޮތެއްނިންމާނެ.ފާޑުކިޔުމާދޭތެރޭ އރއްޗެއްބުނާކަށް ނެތިން..ކަންކަން ރަނގަޅުވާނީ ފާޑުވެސް ކިޔައިގެން.\nއޮގަސްޓް 19, 2019 14:03\nމިސަރުކާރު ހިނގަނީ ނަންނުގަތި ދުޅައަށް.\n"ޔާމީނަކީ ހަނި މަގު ފުޅާ ކޮށްދެއްވި، ފުރޮޅާއި، ފައި މަގުމުގައި ކަނޑުއޮޅި ހުރަސް ކުރެވޭނެ ގޮތް ހޯދާ ދެއްވި ވެރިއެއް. ވެރިކަން ބަދަލު ކުރުވީ ދޮގު އިލްޒާމުން ރައްޔިތުންގެ ބުއްދިޔާއި ކުޅެގެން ކަމުގައި ވާނަމަ އެވާނީ ހީލަތްތެރި ވެރިކަމަށް ދަހިވެތި ބަޔަކު ހިންގި ހުތުރު އަމަލަކަށް" މިއީ ޙަޤީޤަތަކީ ހެލްމެޓް އެޅުން މަޖްބޫރުކުރުންނޫން ކަމެއް އިތުރު ކަމެއްނެތް. ދައުލަތުގެ ބަޖެޓް ދަވާހޮސްކޮށް އިތުރު ފައިސާހޯދަން މިއުޅެނީ މިއަރު ނިމުމުގެ ކުރިން އިންޑިޠާގެ އުނގަށް ރާއްޖެވެއްޓޭނެ. މީދެވަނަ ކަޝްމީރު. ސާބަހޭ އެމްޑީޕީއަދި ނަޝީދު\nއޮގަސްޓް 19, 2019 09:31\nފަހުރަކަށްވާނޭ ކަމަށް ހިތާ\nވުންމަށަށް ކަނބުލޯ ލިބުން\nއޮގަސްޓް 19, 2019 09:34\nކުރިއަށް ދިޔުމަކީ 10 ރުފިޔާއިން ވާކަންތައް 1000 ރުފިޔާއިން ކުރުންކަމަށް ދިވެހީން ގަބޫލުކުރާނަމަ ރާއްޖޭގައި އޮންނާންވާނީ ޔމނގެ ވެރިކަން. ބަޔަކަށް ހަޖަމުވިޔަސް ނުވިޔަސް އެއީ އެކަން އޮތް ގޮތް. ވެދުމާ ސަލާމް\nއޮގަސްޓް 19, 2019 13:48\n29ބިލިއަނުން ނުކުރެވުނު ކަމެއް 19 ބިލިއަން އިތުރު ކޮށްގެންވެސް މިސަރުކާރަކަށް ނުކުރެވޭނެ. 10 ރުފިޔާއިން ވާކަންތައް 1000ރުފިޔާއިން ނުކުރާ އިބޫ، 29ބިލިއަންރުފިޔާގެ ބަޖެޓަށް އިތުރު 19 ބިލިއަން ރުފިޔާ ލާންޖެހޭ ސަބަބެއް ނުވިސްނޭ. ތަރައްގީގެ މަގުގައި ޔާމީނު ހިނގާ ގޮތަކަށް އިބޫއަކަށް ނުހިނގޭނެ، އަދި އިބޫއަކަށް ނުވެސް އެނގޭނެ ހިނގާކަށް.\nއޮގަސްޓް 19, 2019 14:37\n10ރުފިޔާއިން ކުރަން ބުނާކަންތައްތައް މިސަރުކާރުން ނުކުރެވިގެން މިއުޅެނީ ކީއްވެ. ހަމަކުރިއަށްދާންވީނު. 5ރުފިޔާއަށް ކުރެވޭކަމެއްވެސް މިސަރުކާރަކަށް ނުކުރެވޭނެ. އެވެސް ކާލާނީ. މިއަހަރަށް ކަނޑައެޅި 29ބިލިއަން ރުފިޔާގެ ބަޖެޓް އެއްވެސްކަމެއްނުކޮށް ވަގަށްކައިހުސްކޮށްފާ މިހާރު އެއުޅެނީ ސަޕްލިމެންޓަރީ ބަޖެޓެއް ހުށަހަޅަން. މިގޮތަ ދިވެހިން ގަބޫލުކުރާންޏާ އަތްޖަހާތިބެންވީ.\nއޮގަސްޓް 19, 2019 10:02\nމިސަރުކާރުން ސަޕްލިމެންޓްރީ ބަޖެޓެއްގެވާހަކަ މިދައްކަނީ ކޮންކަންތަކެއް ކުރަންފައިސާނެތިގެންބާ މިހަތަނަށް ރާއްޖޭގައި ފަސްކުރި އެއްމެ ބޮޑުބަޖެޓެއް ފާސްކުރީ މިހިނގަ 2019 އަށް ރަޢިއްޔަތުން ބުނާގޮތުން އެފައިސާއިން ކުރިކަމެއްނެތް އަނެއްކާ ސަޕްލިމެންޓްރީބަޖެޓެއް ފާސްކޮށް އެއަށް ފައިސާހޯދަނީ ރަޢިއްޔަތު މިހާހަފެލައިގެންނޫން ކޮންގޮތަކަށްބާ ބުނާތީ،ކިޔާތީ އަދި މީހުން ދައްކަތީއަހަންއެއްގަމުއުޅަދުފަހަރުން ނަގާފީ ބޮޑުކުރަންއުޅޭވާހަކައެއް ސައިކަލްފީ 1000ރ އާއި 1500ރ އާއި ދެމެދުގެ އަގުތަކެއްގައި ޕަކަޕް ކަރު ލޮރީ ފަދަ ވެހިކަލްތައް 2000ރ އާއި 10،000ރ އާއި ދެމެދުގެ އަގުތަކެއްގައި ނަގާނެކަމަށް މިބަލަނީ އެއިރުން ތިސަޕްލިމެންޓްރީ ބަޖެޓަށް ފައިސާލިބިދާނެ ހެޔޮވެރިކަންކޮށްދޭންގެނައިސަރުކާރު ފެލަނީ ހަމަރަޢިއްޔަތުން\nއޮގަސްޓް 19, 2019 10:33\nތިސޮރަށް ލިބުނު އތިކޮޅާދޭތެރޭ ހިތްހަމަނުޖެހިގެން އިތުރަށް ހޯދަންވެގެން ވަރަށް މައްސަލަ ބޮޑުކުރި އެކަމަކު ކިހިނެއް ދޭނީ ތިސޮރު އަހަރެމެން ޖަޒީރާ ވެރިކަމަށް ގެންނަން އެއްމެ ފައިސާފޮއްޗެއްވެސް ހަރަދު ނުކުރޭ. ހަރަދު ކުރިމީހުންނަށްވެސް ރަގަޅު އެއްޗެއް ނުދެވިގެން މިއުޅެނީ. މެޒޯ އަކީ ފައްކާ ސޮޑެއް. ތީނަ ލޮލީ ޖާބިރާ ގުޅުނަސް ކަހިރުވަކެކޭވެސް ޖަޒީރާ ކުދިން ހިތަކަށް ނާރާނެ.\nއޮގަސްޓް 19, 2019 10:39\nމިއީ ވިސްނުން ތެރިއެއް އަދި ލޮލުން ބަލާ މީހެއް.މީހުން ދައްކާހާ ހުވަފެން ގަބޫ ލު ނުކުރާމިހެއްކަން ޔަގީން. ދެލޯހުރިމީހަކަށް ފެންނަނެ ޔަމީނު ގައުމަށް ކޮށްދިން ކަންކަން. އެއީ އެކަންކަން ކޮށްފަ އެވަނީ ކުޅަ ދާނަ ކަމެއް ހުރީމަ.ކޮމްނެ\nއޮގަސްޓް 19, 2019 10:42\nޔާމީން ރައްޔަތުންނަށް މާލޭގަ އާއި ރާއްޖެ ތެރޭގަ ވަރަށް ގިނަ މަސައްކަތް ތަކެއް ކޮއްދެއްވި މިސަރުކާރުން ބަލައި ނުގަތަސް ރައްޔާތުން އުފަލާއި އެކު ބަލައި ގަނެ. މިސަރުކާރުން ހައްތަހާ ދައްކަނީ ހުވަފެން.\nރައްޔިތުންގެ ނަށް އޮޅުވާލާފައިވާ، ފެއިލްވެފައިވާ ސަރުކާރު، މެޒޯމޯޑަށް ސާބަސް\nއޮގަސްޓް 19, 2019 10:59\nބަނޑު ފެޅި އޭނާގެ ގޮހޮރު އެތެރަހަށިން ނިކުމެ އަތަށް އޮޅައިގެން އެނބުރި އެނބުރި ހުންނަ މީހަކު ގިޔާމަތްދުވަހުން ނަރަކަ ވެރިންނަށް ފެންނާނެއެވެ. އެހިނދު އެމީހުން އަހާނެއެވެ. ކަލެޔަށް ތިހާލު ޖެހުނީ ކީއްވެހެއްޔެވެ. ދެން އޭނާ ބުނާނެތެވެ. ތިމަން ދުނިޔޭގައި ހެޔޮކަންތަށް ކުރުމަށް މީސްތަކުންނަށް އަމުރުކޮށް ނުބައި ކަންކަން މަނާކޮށް . އެކަމަކު އެއާއިދި ކޮޅަށް ނުބައިކަން ލުރުމުގައި ދެމިހުރީމެވެ. އެހެންވެ ލިބެމުންދާ އަޒާބެކެވެ. އާދެ! އެއީ ބޮޑު ފާފައެކެވެ. އެހެނީ ކުރީބައިގަ އެއަލެއްކުރުމުން މަހުށަރުގައި ވަކި އަޒާބެއްލިބޭނެ ކަމަށްއޮނަންނީ އޭގެ ނުބައިކަން ބޮޑުކަމުން. އެއީ ބޮޑުފާފަ. ވީމާ ރާއްޖޭގަ ތިބި ޕޮލިޓިކަން ޝެއިހުންނަށް ގޮވާލަން މީސްތަކުން މަގު ނުފުރެއްދުމަށް.\nއޮގަސްޓް 19, 2019 11:18\nމެޒޯމޯޑައް ހަމަސާބަސް ތީހަމައިންސާފުގަބޫލުކުރާ އިންސާފައް ވާހަކަދައްކާ ބޭފުޅެއް މަހަމަ ތާއިދު\nއޮގަސްޓް 19, 2019 11:27\nމޯޑްއަކީ ޅައިރުވެސް އަދި އަވަދުވެސް، ގައުމިއްޔަތަށް ވ ލޯބިކުރާ ފަންނާނެއް. މޯޑް ބިލިވް އޮރ ނޮޓް ފާއިތުވި 100 އަހަރު ދިވެހިރާއްޖެ ދެކުނު އެންމެވަރުފަދަ ޝަޚުސިއްޔަތަކީ .... ރ ޔާމިން، އަދި ރ.ނާސިރު. ރ.އަމީން.... ރ.ޔާމިން ނޫނީ ، ކުށްކުރީމަ އެއްބަފާ ބޭބެވެސް ޖަލަށްލާންކެރުނު އެއްވެސް ވެރިޔަކު ނެތް...\nއޮގަސްޓް 19, 2019 11:44\nހައްގަށް ބަހެބުނެފި ކޮއްމެމީހަކު މޑޕއަށްވާނީ ގުނބޯލަކަށް ނޫނީ ބާޢީއަކަށް.. މެޒޯ މޯޑު އެބުނަނީ ހަގީގަތް.. އެކަމަކު މިތިބަ ސިޔާސީ މަކަރުވެރިން މިކަން ދޮގުކުރާނެ.. މިގައުމު ހަލާކު ކުރާ މައިގަޑު ދެމީހަކުއުޅެނީ އެއީ ގާސިމާ މައުމޫނު.. ދެންމިއުޅެނީ އެދެމީހުންގެ ފަހަތުންދުވާ އެންވެރިކަމަށްވެސް ކަމުދާ ބާވަތެ.. މޑޕއަށް ތާއިދުކުރިބަޔަކު ތާއިދުކުރީ 2008ގަ ވެރިކަން ލިބުމުގެކުރިން ވެރިކަން ލިބުމަށްފަހު މޑޕގެ ހަގީގަތް ގިނަރައްޔިތުން ދަނޭ އެހެންވީމަ ހަގީގަތަކީ ރީދޫކުލަ ފެންނަހާ ބޮޑުކޮށް މޑޕއަށް ތާއިދު ރައްޔިތުންނުކުރޭ.. ވެރިކަން ބަދަލުކުރުމުގަ ނުބައި ރޯލުކުޅުނީ މައުމޫނާ އޭނަގެ ދަރިންނާ ގާސިމާ އޭނަގެ އައުވާނުން. އަބުދުﷲރިޔާޒަކީ މައްކާރެ ކާނަލް ނާޒިމުވެސް.. ބަލަންތިބޭ މިދެމީހުން ގާސިމު ފެލާއިރު ހުތް ހުސްކުރާނެ..\nއޮގަސްޓް 19, 2019 11:50\n55 އަހަރު ވީމަ ވެސް ކިހާ ޒުވާން މީނަ! އެހެންވީމަ މި ބުނީ 45 އަހަރުން ދަށް ޒުވާނުން ކަމަށް ނިންމާށޭ\nއޮގަސްޓް 19, 2019 11:52\nކޮންމެ ބަޔަކު ވެރިކަމަށް އަޔަސް ހެޔޮބަސް ބުނާށެވެ. ރަނގަޅުކަންތައް ރަނގަޅޭބުނެފާ ގޯސްކޮށްކުރާ ކަންތަކަށް ނޫންބަސް ބުނާށެވެ. ހަގީގަތްފާޅުކުރާމީހުންދެކެ ރުޅިއަންނަމީހުން ގިނަވާނެއެވެ.\nއޮގަސްޓް 19, 2019 12:02\nފެންފޯއް މި އިންދަނީ ކީއްކުރަންބާ!\nހިޔާދޭ ގަހެއްނަުން! މާއަޅާ ގަހެއް ނޫން!\nކާއެއްޗެއް އަޅާ ގަހެއް ވެސް ނޫން!\nމިސަރުކާރަށް ވެރިކަން ލިބޭ އިރަށް ކޮންމެ ފަހަރަކު ފެންފޯކާ އަޅައިގަންނާތީ އަޖައިބުވޭ!\nޢޮންނާނެ މީގެ އަޑިއެއް! ސިހުރުތަ؟\nއޮގަސްޓް 19, 2019 13:53\nއެއިރުންތާ އޭގެ މައްޗަށް ފައިން އެރޭނީ\nއޮގަސްޓް 19, 2019 12:42\nމެޒޯގެ ބަހަށް ތާއީދު ކުރަމެވެ\nއޮގަސްޓް 19, 2019 12:47\nއާދަމް އަށް ބުނެލަން، ޔަމީނު ކޮށްދެއްވި ކަންތައް ބަލައިނުގަތީ ހަމަ އެކަނި މިސަރުކާރަކުން ނޫން، އެކަން ބަލައި ނުގަތީ އެންމެފުރަތަމަ ރައްޔިތުން. ރައްޔިތުް އެކަން ބަލައިނުގަންނާތީ ޔާމީނުގެ ވެރިކަން ވައްޓާލާ މި ވެރިކަން ގެނުވީ. ކުރިންވެސް މި ޕާޓީގެ ވެރިކަން ފެނުނު އެފަހަރުވެސް ޤައުމުގެ ހުރިހާ އެއްޗެއް ވިއްކާލީ އަދި ޤައުމު ދަރަނި ކޮށްލީ، ދެންވެސް ކޮމެންޓް ކޮށްކޮށްފަ ވެރިކަމަށް ގެންނާނީ ހަމަ މިމީހުން. ރާއްޖޭގެ ގިނަ ބަޔަކު ތިބީ ލޮލަށްފެންނަ އެކަމަކު އަނދިރިކަމެއްގެ ހިޔަނިއެޅިފައި، އެއަށް ކިޔަނީ އެބުނާ ހިތާހިތުގެ ގުޅުން ،އެއީ އަންނި ފިކުރު، އެފިކުރުގަ ޖެހުނީމަ 100 އިން 1 އަށް ހެޔޮވިސްނުން އަންނީ.\nއޮގަސްޓް 19, 2019 12:58\nޔާމީނަކީ ހަމަ ބެސްޓް. އަޖައިބެއް ކަހަލަ ވެރިއެއް. ރާއްޖެ ކުރިއަށް ދިޔައީ ވަރަށް ބާރު ސްޕީޑްގައި.\nއޮގަސްޓް 19, 2019 13:02\nމެޒޯ މޯޑު ނުބުނިއެއްކަަމަކު ތީފެންނާން އޮތް ހަގީގަތަކީ. މިހާރު ތިއުޅެނީ މިސަރުކާރުން މެޒޯ މޯޑާއި ދޭތެރޭ ކަންތައް ކުރި ގޮތުން ހިތްހަމަނުޖެހިގެންހެން ހީވަނީ.\nއޮގަސްޓް 19, 2019 13:12\nމެޒޯ މޯޑްއަކީ ހަގީގަތުގައި ވެސް އަމިއްލަ އެއްވެސް އެދުމެއް ނެތި އެމްޑީޕީއަށް ގުރުބާންވި އެމްޑީޕީގެ ލޭ ހުރި އެކްޓިވިސްޓެއް. އެހެނަސް މިއަދު އޭނާގެ ފާޑުކިޔުން ސަރުކާރަށް އަމާޒުވަމުން އެދަނީ ސަރުކާރުގެ ދޯހަޅި ސިޔާސަތުތަކަށް. މިކަމުގައި އެމްޑީޕީގެ އެހެން އެކްޓިވިސްޓުން އެނާ ކޮށާ ކާޅަށް ދޭކަށް ނުޖެހޭ\nއޮގަސްޓް 19, 2019 13:42\nއޮގަސްޓް 19, 2019 13:57\nވަރަށްގިނަމީހުން ޓެކްސީގެ އަގުދަށްކުރި ވާހަކަ އެބަކިޔާ. މީވަރަށްބޮޑު އޮޅުމެއް، ނޫނީ އޮޅުވާލުމެއް. މީގެކުރިންވެސް މާލޭ ސަރަހައްދުން ނަގަނީ ޓެކްސީ ދަތުރު25ރުފިޔާ. މިހާރުވެސް މިއަގު. އަގު ދަށެއްނުވޭ. މާލެއިން ހުޅުމާލެއަށް ޓެކްސީ ދަތުރުގެ އަގެއް މީގެކުރިން ސަރުކާރުން ކަނޑައެއްނާޅާ. ނެގިއަގެއްނެގީ ޓެކްސީ ޑްރައިވަރުން އަމިއްލައަށް. އެހެންކަމުން ސަރުކާރުން ޓެކްސީގެ އަގުތައް ދައްކުރިކަމަށް ކިޔާކިޔުމަކީ ކަނޑައެޅިގެންދޮގެއް.\nއޮގަސްޓް 19, 2019 14:34\nމަޤާމެއް ދިނީމަ އޯކޭ ވާނެ.. މަޤާމެއް އެސޮރަށް ނުދިނީމަ އެހެން ދެއްތޯ ވާނީ އެހާ މަސައްކަތްކުރި އިރުވެސް\nއޮގަސްޓް 19, 2019 16:05\nހަނދާންވޭ 1.4 ބިލިއަން ޑޮލަރުގެ އެގްރީމެންޓެއް ކުރި ވާހަކަ އެފައިސާއަށް ވީގޮތެއް އަދިވެސް ނޭގޭ މިހާރު ބައެއްފަރާތްތަކުން ދޫދޫ މަތިންކިޔާ ބެޖެޓް ހުސްވެގެން އުޅެނީ ރިޔާސީ އިންތިހާބުގެ ކުރިން މި މީހުން ނަގާފައިވާ މި މީހުންގެ އަމިއްލަ ދަރަނި ސަރުކާރުގެ ދަރަންޏަކަށް ހެދުމަށޭ 1.4 ޑޮލަރުގެ އެގްރީމެންޓެއްހެދީ . ބަޖެޓް ހުސްވެގެން އުޅެނީ މިފައިސާ ގެ މައްސަލަ ހަމަޖެއްސުމުންނޭ.\nއޮގަސްޓް 22, 2019 10:00\nކަލެއަށް ހެޔޮ ވިސްނުން ދެއްވި ފަރާތަށް ޝުކުރުވެރިވޭ.


އަލްފާޟިލާ ޢާބިދާ ރަޝީދު - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nއަލްފާޟިލާ ޢާބިދާ ރަޝީދު\nޢާބިދާ ރަޝީދު، އެންމެ ދިގު މުއްދަތެއްގައި ވަޒީފާ އަދާކުރައްވައިފައި ވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކަމްޕެނީ، އެމް.ޓީ.ސީ.ސީ.ގައެވެ. އެމް.ޓީ.ސީ.ސީ.ގައި ޚިދުމަތް ކުރައްވަން ފަށްޓަވައިފައިވަނީ،5ޖަނަވަރީ 1983 ގައެވެ. އޭގެކުރިން، ޑިޕާޓްމަންޓް އޮފް ބޯޓްސް އިކްވިޕްމަންޓް ގިޔަރ Iގެ އިނގިރޭސި ކާތިބާއެއްގެ ވަޒީފާއާއި، މިނިސްޓްރީ އޮފް ފިނޭންސް އެންޑް ޓްރެޜަރީގެ އިނގިރޭސި ކާތިބާއެއްގެ ވަޒީފާ އަދާކުރެއްވިއެވެ.\nއެމް.ޓީ.ސީ.ސީ.ގައި ފުރަތަމަ އަދާކުރެއްވީ، އިނގިރޭސި ކާތިބާއެއްގެ ވަޒީފާއެވެ. 29 އޮކްޓޫބަރު 2016ގެ ނިޔަލަށް އެމް.ޓީ.ސީ.ސީ.ގައި ޚިދުމަތް ކުރެއްވިއިރު، އެތަނުގެ ތަފާތު އެތައް މަގާމުތަކެއް ވަނީ ފުރުއްވައިފައެވެ. އެމް.ޓީ.ސީ.ސީ.ގެ ޚިދުމަތުގައި ހޭދަކުރެއްވި 33 އަހަރަށްވުރެ ދިގު މުއްދަތުގެ ތެރޭގައި، އެތަނުގެ ވަރަށް އިސް މަގާމުތަކެއްވެސް ވަނީ ފުރުއްވައިފައެވެ. އެގޮތުން، އެކައުންޓްސް ސެކްޝަންގެ މެނޭޖަރު ކަމާއި، ހިއުމަން ރިސޯސް ޑިޕާޓްމަންޓްގެ އެސިސްޓެންޓް ޑިރެކްޓަރ ކަމާއި، އެއަރޕޯޓް އިންވެސްޓްމަންޓް މޯލްޑިވްސް ޕްރައިވެޓް ލިމިޓެޑުގެ އެސިސްޓެންޓް މެނެޖިންގ ޑިރެކްޓަރކަމާއި، މާކެޓިންގ ޑިޕާޓްމަންޓްގެ އެސިސްޓެންޓް ޑިރެކްޓަރުކަން ހިމެނެއެވެ. އަދި އެޑްމިނިސްޓްރޭޝަން ޑިޕާޓްމަންޓްގެ އެސިސްޓެންޓް ޑިރެކްޓަރ ކަމާއި، ޑެޕިއުޓީ ޑިރެކްޓަރ ކަމުގެ މަގާމު ފުރުއްވައިފައި ވެއެވެ. އަދި އޭގެފަހުން ހިއުމަން ރިސޯސް ޑިޕާޓްމަންޓާއި، އެޑްމިނިސްޓްރޭޓިވް ޑިޕާޓްމަންޓާއި، ޓްރާންސްޕޯޓް ޑިޕާޓްމަންޓާއި، މާކެޓިންގ ޑިޕާޓްމަންޓާއި ރެންޓަލްސް ޑިޕާޓްމަންޓުގެ އެގްޒެކެޓިވް ކަމުގެ މަގާމުގައި ހުންނަވައިގެން އެ ޑިޕާޓްމަންޓުތައް ހިންގަވައިފައިވެއެވެ.\nޢާބިދާ ރަޝީދަކީ އެމް.ޓީ.ސީ.ސީ.ގެ ކުރިއެރުމާއި ތަރައްޤީގައި ވަރަށް މުހިންމު ދައުރެއް އަދާކުރައްވައިފައިވާ ބޭފުޅެކެވެ. އަދި ޚިދުމަތް ކުރެއްވި މަގާމުތަކުގައި، ވަރަށް ސާބިތުކަމާއެކު ޚިދުމަތް ކުރައްވައި، ނަމޫނާ ދެއްކެވި ބޭފުޅެކެވެ. ހަމައެއާއެކު، ކުންފުނިން ހޯއްދަވައިފައިވާ ކާމިޔާބީތަކުގައިވެސް ވަރަށް މުހިންމު ހިއްސާއެއް އަދާކުރައްވައިފައި ވެއެވެ.\nއެމް.ޓީ.ސީ.ސީ.ގައި ޚިދުމަތް ކުރެއްވުމަށްފަހު، ދެން ބަދަލުވެވަޑައިގަތީ، އޭރުގެ މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ ނައިބުގެ މަގާމަށެވެ. އެއީ 30 އޮކްޓޫބަރު 2016 ގައެވެ. އެ މަގާމުގައި ހުންނަވައިގެން، ކުޑަކުދިންގެ ހިޔާ ހިންގައި ބެލެހެއްޓުމުގެ އެންމެ އިސްވެރިޔާގެ ހައިސިއްޔަތުން ބުރަ މަސައްކަތްތަކެއް ކުރައްވައި، ކުޑަކުދިންގެ ހިޔާއަށް ބޮޑެތި ބަދަލުތަކެއް ގެންނެވިއެވެ. މިގޮތުން، އެތަނުގައި ތިބޭ ކުދިންގެ ނަފްސާނީ އަދި ޖިސްމާނީ ދުޅަހެޔޮކަން ކުރިއެރުވުމުގެ ގޮތުން، އުނގެނުމާއި ކަސްރަތު ކުރުވުމާއި، ގަޑިންގަޑިޔަށް ނަމާދު ކުރުވުމާއި، މަސައްކަތް ދަސްކޮށްދެއްވުމުގައި ކުރެއްވި މަސައްކަތްތައް ފާހަގަކޮށްލަންޖެހެއެވެ. އަދި ދައުލަތުގެ އެކިއެކި ކުންފުނިތަކަށް އެކުދިން ފޮނުއްވައިގެން ތަމްރީނުތައް ހޯއްދަވައިދެއްވުމާއި، އެކިއެކި ރިޒޯޓުތަކަށް އެކްސްޕޯޝަރ ދަތުރުތައް ހަމަޖެއްސެވުމުގެ އިތުރުން، އެކުދިންނަށް ޚާއްޞަކޮށްގެން، ހޯމް ގާޑްނިންގ ޕްރޮގްރާމް ކުރިއަށް ގެންދެވުމުގައިވެސް މުހިންމު ދައުރެއް އަދާކުރައްވައިފައި ވެއެވެ. އެއަށްފަހު، ޖެންޑަރ މިނިސްޓްރީއަށް ބަދަލުވެވަޑައިގެން، އެ މިނިސްޓްރީގެ އެޑްމިނިސްޓްރޭޝަން ސެކްޝަންގެ އެންމެ އިސް ބޭފުޅެއްގެ ގޮތުން މަސައްކަތް ކުރައްވައި، ވަރަށް އިޚްލާޞްތެރި ޚިދުމަތްތަކެއް ކުރެއްވިއެވެ. 17 ނޮވެންބަރު 2018 ގައި ވަޒީފާއިން ވަކިވެވަޑައިގެންނެވިއިރު ހުންނެވީ އެ މިނިސްޓްރީގެ ސީނިއަރ ޕޮލިސީ އެގްޒެކެޓިވް ކަމުގެ މަގާމުގައެވެ.


MDA Ge Leader Siyam, Rilwan Ge Manma Aa Bahdhalkohfi - Vaguthu\nއެމްޑީއޭގެ ލީޑަރު ސިޔާމް، ރިލްވާންގެ މަންމަ އާއި ބައްދަލުކޮށްފި\nމޯލްޑިވްސް ޑިވެލޮޕްމަންޓް އެލަޔަންސް (އެމްޑީއޭ) ގެ ލީޑަރު އަހުމަދު ސިޔާމް މުހައްމަދު ގެއްލިފައިވާ ނޫސްވެރިޔާ އަހްމަދު ރިލްވާންގެ މަންމަ އައިމިނަތު އީސާއާ، މިއަދު ބައްދަލުކުރައްވައިފި އެވެ.\nމައުލޫމާތު ލިބިފައިވާ ގޮތުގައި މިބައްދަލުވުމުގައި ރިލްވާން ގެއްލުވާލާފައިވާ މައްސަލާގައި އާއިލާގެ ބައެއް ކަންބޮޑުވުންތަކާ ގުޅޭ ގޮތުން ސިޔާމްއާ އެކު އެ އާއިލާއިން މަޝްވަރާ ކޮށްފައިވާ ކަމަށެވެ.\nމިހާރު ކުރިމަތިވެފައިވާ ބިރުވެރިކަމާއި ރިލްވާންގެ އާއިލާއަށް ލިބޭ އިންޒާރުތަކާ ގުޅޭ ގޮތުން ވެސް އެ ބައްދަލުވުމުގައި ރިލްވާންގެ އާއިލާއިން ސިޔާމް އަށް މައުލޫމާތު ދީފައި ވެއެވެ.\nރިލްވާންގެ އާއިލާއަށް ބޭނުންވާ، ސިޔާމަށް ވެދެވެން އޮތް ހުރިހާ އެހީތެރިކަމެއް ވެސް ދެއްވާނެ ކަމަށް ސިޔާމް ވަނީ ރިލްވާންގެ މަންމަ އަރިހު ދަންނަވާފައެވެ.\nސިޔާމް، މީގެ ކުރިން ވެސް ރިލްވާންގެ އާއިލާ މެންބަރުންނާއި ބައްދަލުކުރައްވާފައި ވެއެވެ.\nރިލްވާން ގެއްލިފައި ވަނީ 2014 ވަނަ އަހަރުއެވެ. ރިލްވާން ވަގަށް ނެގި މައްސަލައިގައި ދައުލަތުން ވަނީ ކިޑްނެޕިންގެ ދައުވާ ގ. ހިލްޓަން އާލިފް ރައޫފާއި ގދ. ވާދޫ، ކަރަންކާގޭ، މުހައްމަދު ނޫރައްދީންގެ މައްޗަށް ކުރިއެވެ. ނަމަވެސް ދައުވާ ސާބިތުވެފައެއް ނުވެއެވެ.\nރައީސް ކަމުގެ މަގާމާއި ހަވާލުވާ ދުވަހު ރިލްވާނަށް ވީގޮތެއް ހޯއްދަވާނެ ކަމަށް ރިޔާސީ އިންތިޚާބު ކާމިޔާބު ކުރެއްވި އިބްރާހިމް މުހައްމަދު ސޯލިހް (އިބޫ) ވަނީ ވައުދުވެފައެވެ.\nސިޔާމޫ ޫޫ ޔާމީނު ބުނި އޭނާ މަރެއް ނުވެޔޭ. ވީމާ އޭނާ ދެއްކުމުގެ ކަން ނޫންބާ މިދަނީ ކުރިޔަށް\nއޮކްޓޯބަރ 25, 2018 02:25\nޯކޮންމެ މީހަކީވސް ބުނާބަހަކަށްވިއަސް ކުރާ ކަމަކަށް ވިއަސް މީހުންގެ ތެރޭގަ އިތުބާރު ކުރެވޭ މީހަކަށް ވާންޖެހޭ މިހާރު ކަންތައް އޮތީ ދިމާ އިދި ކޮޅަށް މިހާރު އެމީހަކަށް ވީމާ އެމީހަކަށް ނިމުނީ މިހާރު އިތުބާރު ކުރަންވީ ކާކަށް ކަމެއްވެސް ނޭގޭ ހާލަތަށް މި ދިއެއީ އެމީހަކު ބޭނުން ކަމެއް ނުވީމާ އަނެއްމީހާ ގަންބާލަންވީ ހެދުނުހާ ދޮގެއްވެސް ހަދަންވީ އަބުރުވެސް ނަގާލަންވީ ކުރީން ގޮވި ގޮވެލިފަތި މަތީން ހަނދާން ހުރިބާއޭ ހިތަށް އަރާ ތިމާގެ ގަދަރާ އަބުރަކީވެސް މީހުންގެ ގާތުގާ ވެއްޓޭނެ ކަން ގަބޫލު ކުރެވޭނެ ނަމަ ރަނގަޅު ތާއޭ.\nއޮކްޓޯބަރ 25, 2018 07:53\nޝިޔާމަކީވެސް ވަރަށް ދެއްކުންތެރިމީހެއް. ޕާޓީއެއް އޮތޭ ބުނާއިރު ކިތަން މީހުންބާ ޕާޓީގައި ތިބީ؟\nނޫނީ ކުރިކަމަކުން މާފަށް އެދެނީތޯ؟؟\nއޮކްޓޯބަރ 25, 2018 08:23\nމި ސަންޓްރެވަލް ސިޔާމު އާއި އޭނާގެ ޕާޓީ އަކީވެސް ޕީޕީއެމް އާއި ކޯލިޝަން ހަދައިގެން ތިބެފަ ގައުމަށް އެމީހުންގެ އެހީތެރިކަމާ އެއްބާރުލުން އެންމެ ބޭނުންވި ދަނޑިވަޅުގައި އެކަމުން ބަރީއަވެ، އަމިއްލަ އެދުން އިސްކޮށް ހަރާންކޯރުވި ބައެކެވެ. އެހެންކަމުން ޕީޕީއެމް އަށް ލިބިގެން ދިޔަ ނާކާމިޔާބީ ގައި މިކަލޭގެ އާއި މީނާގެ ބައިގަނޑު އެންމެ ފުރިހަމަ އަށް ޒިއްމާވާން ޖެހޭނެއެވެ. ާއަދި މަކަރާ ހީލަތުން ވެރިކަން ފޭރިގަތް ރީނދޫ ބައިގަނޑު ކުރިޔަށް އޮތްތާ ކުރާ ކޮންމެ ނުބައިނުލަފާ ޖައްބާރު ކަމެއްގައި މިމީހުންވެސް ޙިއްސާ ވާނެއެވެ. މިއަދު އަނިޔާވެރި ބަޔަކު ގައުމަށް ގެނައި ބަޣާވާތުގައި ޕީޕީއެމް އަށް އެއްމެ ނިކަމެތިކަން ކުރިމަތިވި ދަނޑިވަޅުގައި މިކަލޭގެ ލާދީނީ ރިލުވާންގެ މައްމަ ކައިރިއަށް ގޮސް ގެން މިއުޅެނީ ކޮންއެއްޗެއް ހޯދަން ހެއްޔެވެ؟ އިތުރު ޝައްކުތަކަކާ ތުހުމަތު ތަކެއް ރައީސް ޔާމީންގެ ބޮލުގައި އެޅުވޭތޯ ހެއްޔެވެ.....؟؟؟\nނުރަބޯ، ހާދަ ވަރެއް ތިވީ ސިޔާމް ރިޟްވާން މަންމައާއި ބައްދަލުކުރީމަ؟ އެހެން މީހުންނާއި ދިމާލަށް ލާދީނީ އަށް ގޮވާއިރު، ތިމާގެ އަމިއްލަ ނަފްސް ވަރަށް ދީނީ ތަ؟ ތިޔަ ފަރާތުގެ އާއިލާއިން މީހަކު ރިޟްވާން ގެއްލުނު ގޮތަށް ގެއްލުނު ނަމަ އަސްލު އިޙްސާސް ކުރެވޭނީ...ޕާޓީއާއި ހެދިވެސް ވަރަށް ވަރު ވެފަ ދޯ ތިހިރީ...!


Abdul Azeez Bouteflika maqaamun isthiufaa dhevvaaifi Abdul Azeez Bouteflika maqaamun isthiufaa dhevvaaifi\nޢަބްދުލްޢަޒީޒް ބޫތަފްލިކާ މަޤާމުން އިސްތިއުފާދެއްވައިފި\nއަލްޖީރިޔާގެ ރައީސް ޢަބްދުލްޢަޒީޒް ބޫތަފްލިކާ، މަޤާމުން އިސްތިއުފާދެއްވައިފިއެވެ. ދައުލަތުގެ މީޑިއާއިން މަޢުލޫމާތުދޭ ގޮތުގައި 82 އަހަރުގެ ބޫތަފްލިކާ މަޤާމުން އިސްތިއުފާދެއްވާފައިމިވަނީ، އެ މަނިކުފާނުގެ ވިހި އަހަރު ދުވަހުގެ ރިޔާސަތާ ދެކޮޅަށް އެ ޤައުމުގެ ޢާއްމުން ކުރަމުންދާ މުޒާހަރާގައި ކުރަމުންދާ ޑިމާންޑްތަކުގެ އަޑު އައްސަވާ، ޤަބޫލުފުޅުކުރައްވައިގެންނެވެ.\nއެ ޤައުމުގެ ދުސްތޫރީ ކައުންސިލަށް ފޮނުއްވި އިސްތިއުފާގެ ސިޓީގައި ބޫތަފްލިކާ ވިދާޅުވެފައިވަނީ، އެ މަނިކުފާނު އިސްތިޢުފާދެއްވަނީ ޤައުމުގެ މަސަލަސްކަން އިސްކޮށް، ޤައުމީ ރޫޙާއި ޤައުމީ ޟަމީރަށް ހަމަޖެހުން ގެނައުމުގެ ނިޔަތުގައި ކަމަށެވެ. އެ މަނިކުފާނުގެ އިސްތިއުފާއާއެކު އެ ޤައުމުގެ ވެރިރަށުގައި ވަނީ އުފާފާޅުކުރަން ފައްޓާފައެވެ.\nއުމުރުން 82 އަހަރުގެ ބޫތަފްލިކާ އަލްޖީރިއާގެ ވެރިކަމާ ހަވާލުވެވަޑައިގެންފައިވަނީ 1999 ވަނަ އަހަރުގައެވެ. އޭޕްރިލް މަހުގެ އިންތިޚާބުގައި ވާދަކުރައްވާނެކަމުގެ އިޝާރާތެއް ބޫތަފްލިކާ ފުރަތަމަ ކުރެއްވީ، އަލްޖީރިއާގައި މިހާރު ވެރިކަން ކުރަމުންދާ އެފް.އެލް.އެން ޕާޓީ، އިންތިޚާބުގައި ތަމްސީލުކުރައްވާނީ އޭނާކަމަށް ނިންމުމާއެކުގައެވެ.\nއަލްޖީރިއާގެ އެތައް ސިޔާސީ ޕާޓީއަކާ ވިޔަފާރިތަކާ ޓްރޭޑް ޔޫނިއަންތަކުން އިންތީޚާބުގައި އޭނާއަށް ތާޢިދުކުރާނެ އޭރު ބުންޏެވެ. ބޫތްފިލްކާއާ ދެކޮޅަށް މުޒާހަރާ ކުރި ފަރާތްތަކާ އިދިކޮޅު ފަރާތްތަކުން ބުނަމުންދިޔައީ ރިޔާސަތުގެ މަސްއޫލިއްޔަތު އުފުއްލެވުމުގެ ސިއްހީ ޤާބިލްކަމެއް އޭނާގެ ކިބައިގައި މިހާރު ނެތްކަމަށެވެ.\nއަދި ސަރުކާރުގެ އެކި ދާއިރާތަކަށް ކޮރަޕްޝަން ފުޅާ ދާއިރާއެއްގައި ފެތުރިފައިވާއިރު އިޤްތިސާދު ނަގާ ކޮޅަށްޖެހުމަށް ވެސް އޭނާ ނާކާމިޔާބުވެވަޑައިގެންފައިވާކަމަށް އެފަރާތްތަކުން ބުނެފައިވެއެވެ.\nމި ހަމުނުޖެހުންތަކާ ގުޅިގެން ބޫތަފްލިކާގެ އަރިސް ބައެއް ބޭފުޅެއްކަމުގައިވާ ބޮޑުވަޒީރު އަޙްމަދު އޫޔަހިއްޔާވެސް ވަނީ އިސްތިއުފާ ދެއްވާފައެވެ. ހުސްވި ހަފުތާގައި އަލްޖީރިއާގެ އަސްކަރިއްޔާގެ އެންމެ އިސް ކޮމާންޑަރު، ލެފްޓިނެންޓް ޖެނެރަލް އަހްމަދު ގައީދް ސަލާޙް ވެސް ވަނީ، ޤާނޫނު އަސާސީގެ މި މައްދާގެ ދަށުން، މަޤާމުން އިސްތިއުފާ ދެއްވުމަށް ރައީސް ބޫތަފްލިކާ އަށް ގޮވާލައްވާފައެވެ.


Taapsee date kuran beynun vani Taimur aa\nތާޕްސީ އާއި ތައިމޫރް---\nތާޕްސީ ޓޭޑް ކުރަން ބޭނުންވަނީ ތައިމޫރު އާ\nބޮލީވުޑްގެ ކާމިޔާބު ބަތަލާ ތާޕްސީ ޕަންނޫ ޓޭޑް ކުރަން ބޭނުންވަނީ ސައިފް އަލީ ހާން އާއި ކަރީނާ ކަޕޫރު ގެ ދަރިފުޅު ތައިމުރު އަލީ ހާނާ ކަމަށް އޭނާ ބުނެފިއެވެ.\nކެމެރާއާ ރައްޓެހި، ތައިމުރަކީ ގިނަ ބައެއްގެ ލޯބި ހޯދާފައިވާ ކުއްޖެކެވެ. ގިނަ ބޮލީވުޑު ފަންނާނުން ތައިމޫރުގެ މައުސޫމު ކަމާއި ލޯބިކަމަށް ހިތް ދީފައިވާއިރު ތާޕްސީ ވަނީ ތައިމޫރާއެކު ޑޭޓަކަށް ދާން ބޭނުންވާ ކަމަށް ބުނެއެވެ.\nތާޕްސީ އެހެން ބުނެފައިވަނީ އޭނާގެ ކުރިއަށް އޮތް ފިލްމު "ބަދްލާ" ޕްރޮމޯޜުކުރުމަށް ބޭއްވި އިވެއްޓެއްގެ ތެރޭގައެވެ. އެއިވެންޓުގައި ތާޕްސީއަށް ވަނީ ބޮލީވުޑު ފަންނާނުންގެ ތެރެއިން އޭނާ ޑޭޓުކުރަން ބޭނުން ވަނީ ކޮން ފަންނާނަކާ ތޯ ސުވާލުކޮށްފައެވެ.\nއެގޮތުން އެސުވާލަށް ޖަވާބަށް ތާޕްސި ވަނީ ޑޭޓަށް ދާން އޭނާއަށް ތައިމޫރު ނެގޭނެ ތޯ ސުވާލުކޮށްފައެވެ. އެޖަވާބާއެކު ގިނަ ބަޔަކަށް ހައިރާން ކަމެއް ގެނެސްފައިވާއިރު އިންޑިއާގެ ބައެއް ނޫސްތަކުން ބުނާގޮތުގައި ތާޕްސީ ތައިމޫރުގެ ނަން ބުނީ އެސުވާލަށް އޭނާ ޖަވާބު ދޭން ބޭނުން ނުވާތީއެވެ.\nސައިފާއި ކަރީނާ އާ އެއް ފަދައިން ތައިމޫރަށް ވެސް ބޮޑު ސަމާލުކަމެއް ލިބެމުން އަންނައިރު އޭނާގެ ސަލާމަތީ ކަންކަމާ އޭނާގެ މައިންބަފައިން ވަރަށް ކަންބޮޑުވެއެވެ.\nމުނިފޫހިފިލުވުން ތާޕްސީ ޕަންނޫ ތައިމުރް


ކިހާދޫ ބަނދަރުމަތި ގޮނޑުވުމުގެ މައްސަލަ ހައްލުވާނީ ކޮންދުވަހަކުން ބާ ؟ - Kihaadhoo Live\nކިހާދޫގެ ބަދަރުމަތީ ބަހައްޓާފައިވާ ދަގަނޑު ހޮޅިތަކެއް. ފޮޓޯ : އަޙްމަދު ފަޔާޟް / ކިހާދޫ ލައިވް\nލިޔުނީ: އަޙްމަދު ފަޔާޟް | ޖުލައި 3, 2017 ރިޕޯޓް\n02 ޑިސެމްބަރ 2013 ވީ ހޯމަ ދުވަހު ގެޒެޓްކުރެވުނު ބަނދަރު ބެލެހެއްޓުމާބެހޭ ގަވާއިދުގެ ތިންވަނަ މާއްދާގެ (ހ) ގައި ވާގޮތުން މާޅޮސްމަޑުލު ދެކުނުބުރީ ކިހާދޫ ބަނދަރު ބެލެހެއްޓުމަކީ ކިހާދޫޫ ކައުންސިލްގެ ޒިންމާއެކެވެ. ނަމަވެސް ގަވާއިދު ގެޒެޓްކުރެވުނުތާ ތިންއަހަރު ފާއިތުވީއިރުވެސް މިގަވާއިދު ތަންފީޒް ކުރެވެމުންދާތަނެއް ނުފެނެއެވެ. ނަތީޖާއެއްގެ ގޮތުން ބަނދަރު ސަރަހައްދުދަނީ ދުވަހަކަށްވުރެ ދުވަހެއް ގޮނޑުވަމުންނެވެ.\nކިހާދޫއަކީ ނިސްބަތުން، އަތޮޅުގެ ރައްޔިތުން ގިނައިން ޒިޔާރަތްކުރާ ރަށެކެވެ. ރަށަށްއަރާ ފަރާތްތަކަށް ރަށުގެ މަލަމަތިން، މިފަދަ ނާތަހުޒީބީ މަންޒަރުތަކެއް އެއްގޮތަކަށްވެސް ދެކެން ބޭނުންވާނޭ ކަމަކަށް ޤަބޫލެއްނުކުރެވެއެވެ.\nކިހާދޫ ކައުންސިލުން ބަނދަރު ބެލެހެއްޓުމާއިބެހޭ ގަވާއިދެއް ހަދާ ލޯކަލް ގަވަރމެންޓް އޮތޯރިޓީއަށް، ފާސްކުރުމަށް ފޮނުވި ގަވާއިދު ގެޒެޓްކުރުމުން ބަނދަރު ގޮނޑުވަމުންދާ މައްސަލައަށް ހައްލެއް ލިބިގެންދާނެކަމަށް އުއްމީދު ކުރީމެވެ. ނަމަވެސް މިއަދާހަމައަށް3އަހަރާ 8 މަސްދުވަސްވެގެން ދިޔައިރުވެސް އެގަވާއިދު ތަންފީޒްކުރުމުގެ އަމަލީ މަސައްކަތެއް ފެންނާކަށްނެތެވެ. އެގަވާއިދު ތަންފީޒް ކުރުމުގެ މަސްއޫލިއްޔަތު ހަވާލުކޮށްފައިވަނީ ކިހާދޫ ކައުންސިލް އިދާރާއަށާއި ފުލުހުންނަށެވެ.\nބަނދަރު ބެލެހެއްޓުމާއިބެހޭ ގަވާއިދުގެ ހަވަނަ މާއްދާގެ ހާގައި ވާގޮތުން އާންމުކޮށް ބަނދަރާއި ބަނދަރުސަރަހައްދު ސާފުކޮށް ބެލެހެއްޓުމަކީ ކިހާދޫ ކައުންސިލްގެ ޒިންމާއެކެވެ. އެމާއްދާގެ ށަވިޔަނީގައި ވާގޮތުން، މުދާ އެރުވުމުގެ ތެރޭގައި ނުވަތަ އެނޫންވެސް ސަބަބަކުން ބަނދަރުސަރަހައްދައް އެޅޭ ކުނިފަދަތަކެތި، އެމަސައްކަތުން ނިމުމުން ގިނަވެގެން ފަސްގަޑީއިރު ތެރޭ އެމަސައްކަތް ކުރުވި ނުވަތަ ކުރިފަރާތުން ސާފުކުރަން ޖެހޭނެއެވެ. އަދި ހަމަ އެމާއްދާގެ ށަވިޔަނީގައި ވާގޮތުން ސިމެންތި، ދޮންވެލި، ހިލަ، ހިލަވެލި، ކާޑުފަދަ ބަސްތާ ބަނދަރުގެ އެއްގަމު ތޮށީގައި ޖައްސަންވާނީ ތަރުފާލު ނުވަތަ ސަތަރި އަޅައިގެން ކަމަށާއި، މަސައްކަތް ނިމުމުން ހަތަރުގަޑީއިރުތެރޭ ސާފުކުރަންޖެހެއެވެ. މިގަވާއިދާއި ހިލާފުވާ ފަރާތްތައް 500 ރ ޔާއާއި 5000 ރ ޔާއާއި ދެމެދުގެ އަދަދަކުން ޖޫރިމަނާ ކުރުމުގެ ބާރު ކައުންސިލަށް ދީފައިވެއެވެ.\nމިފަދަ ބޭނުންތެރި މުހިއްމު ގަވާއިދެއް ހެދިފައިވާއިރު ވެސް ހިތާމައަކީ ތަންފީޒީ އިދާރާތަކުން ތަންފީޒުކުރުމުގައި ފަސްޖެހިފައި ވާކަމެވެ. އުންމީދުކުރަނީ އާކައުންސިލާއިއެކު ބަނދަރުގެ ގޮނޑުކަން ފިލައިގެން ގޮސް ރަށުގެ މޫނުމަތި ސާފްވެ އަލިވެގެންދާނެކަމަށެވެ. ކައުންސިލަށާއި ފުލުހުންނަށް އެކަނި ބަނދަރުތައް ގޮނޑުވުމެއް ނުހުއްޓުވޭނެއެވެ. ބަނދަރު ބޭނުންކުރާ ރައްޔިތުމީހާވެސް ފަރުދީ ޒިންމާ ނަގަންއެބަޖެއެވެ.\nނޮވެންބަރ 14, 2014 0\nއޮކްޓޯބަރ 20, 2014 0\nސަރަހައްދީ ކުނިނައްތާލުމުގެ ނިޒާމު ފަށަންއުޅޭއިރު އިޖްތިމާޢީގޮތުން ކިހާދޫ އެކަމަށް ތައްޔާރު


Saudi Gai Kaiveni Kuri Ehme Hagu Dhekudhinnah Dhariaku Libijje - Vaguthu\nއަލީ އަލް ކައިސީ އޭނާގެ ދަރިފުޅާއި އެކު\nސައުދީ އަރަބިއްޔާގައި ކާވެނި ކުރި އެންމެ ހަގު ދެ ކުދިން ކާވެނިކޮށްފައި ވަނީ 2016 ވަނަ އަހަރުގައެވެ. ޢަލީ އަލް ކައިސިސް ނަމަކަށް ކިޔާ ފިރިހެން ކުއްޖާގެ އުމުރުން އޭރުވީ އެންމެ 14 އަހަރެވެ. އޭރު އޭނާގެ އަންހެނުންނަށް ވީ 13 އަހަރެވެ. އޭގެ ދޮޅު އަހަރުފަހުން އެމީހުންނަށް ވަނީ އަލަތު ދަރިފުޅަކު ލިބިފައެވެ.\nދަރިފުޅު ލިބުނުއިރު އުމުރުން އެންމެ 16 އަހަރުގެ އަލީ އަލް ކައިސީއަކީ ގްރޭޑް 10ގައި ތައުލީމް ހާސިލް ކުރަމުން އަންނަ ކުއްޖެކެވެ. 15 އަހަރުގެ އަންހެނުންނަކީ އަލީގެ ދެބެންގެދެދަރި ކުއްޖެކެވެ. ސައުދީގައި ތިމާގެ މީހުން ކައިވެނި ކުރުމަކީ އާއްމު ކަމަކަށް ވީ ނަމަވެސް، މިފަހަކަށް އައިސް މިހައި ހަގު އުމުރުގައި ކުދިން ކާވެނިކުރުން ވަނީ ވަރަށް ބޮޑަށް މަދުވެފައެވެ. ގިނަ ފަހަރަށް ކުދިން މިފަދަ ގޮތަކަށް ޒަވާޖީ ހަޔާތެއް ފަށަނީ އެ ކުދިންގެ އާއިލާ އިން ބޭނުންވެގެންނެވެ.\nއަލީ އަލް ކައިސީ\n2017 ވަނަ އަހަރު އަލީގެ އަންހެނުން ވިހަން ތައްޔާރުވުމުން ގެންދެވުނީ އަސްކަރިއްޔާގެ ހޮސްޕިޓަލަށެވެ. އެ ހޮސްޕިޓަލުން ވަނީ އަލީއާއި އޭނާގެ އަންހެނުންނަށް 18 އަހަރު ނުވާތީ، އަންހެނުންގެ ބައްޕަގެ ހާޒިރުގައި މެނުވީ އޭނާ ވިއްސަން ދެކޮޅު ހަދާފައެވެ. އެއީ ސިޒޭރިއަންއެއް ހަދަން ޖެހުނު ނަމަވެސް އެކަމަށް އަންހެނުންގެ ބައްޕަގެ ސޮއި ބޭނުންވާތީއެވެ.\nމިއާއެކު އަލީ ވަނީ އެ ހޮސްޕިޓަލުގެ އެންމެ އިސްވެރިޔާއާއި ބައްދަލު ކުރުމަށްފަހުގައި އަންހެނުންގެ ބައްޕައާއި ނުލައިވެސް އޭނާގެ އަންހެނުން ވިއްސަން އެ މީހާ ރުއްސުވާފައެވެ. އެއްވެސް މައްސަލައަކާއި ނުލައި އޭނާގެ އަންހެނުން ވަނީ ފިރިހެން ކުއްޖަކު ވިހާފައެވެ. އަލީ އެ ކުއްޖާއަށް މުހައްމަދު ކިޔާފައިވާއިރު އެއީ އޭނާގެ ބައްޕަގެ ނަންކަމަށް، އެ ގައުމުގެ ނޫސްތަކަށް ޢަލީ މައުލޫމާތު ދީފައިވެއެވެ.\nއަލީ އަލް ކައިސީ ދަރިފުޅާއި އެކު\nމައުލޫމާތު ލިބިފައިވާ ގޮތުގައި އަލީގެ ދަރިއާއި އޭނާގެ އަންހެނުން ބެލުމުގައި އެހީތެރިވެދީ ހެދީ ޢަލީގެ މަންމައެވެ. އަދި ދަރިފުޅު ބަލާނެ ގޮތްވެސް މަންމަ ވަނީ ދެ ކުދިންނަށް ދަސްކޮށްދީފައެވެ. މި ހާދިޘާ ހިނގުމުން މި ވާހަކަ މުޅި ސައުދީއާއި ދުނިޔޭގެ އެކި ކަންކޮޅު ތަކުގައި ދައްކަމުން ދިޔައިރު، އެއް ބަޔަކު ގަބޫލު ކުރާ ގޮތުން މިއީ މައްސަލައެއް ނޫނެވެ. ނަމަވެސް، އަނެއް ބަޔަކު ދެކޭ ގޮތުގައި ކުޑަ ކުދިން މިފަދަ ކަންތައް ކުރާއިރު އެއީ ކިހާވަރެއްގެ ކަމެއް ކަން އެ ކުދިންނަކަށް ނުވިސްނޭނެއެވެ.\nމިހާރު ޢަލީގެ އުމުރުން 18 އަހަރުވެފައިވާއިރު، އެމީހުންނަށް ލިބުނު ދަރިފުޅަށް ވަނީ 02 އަހަރު ފުރިގެން ގޮސްފައެވެ. އަދި ޢަލީއާއި އޭނާގެ ޢާއިލާ އުޅެމުންދަނީ އުފާވެރިދިރިއުޅުމެކެވެ.\nއޮގަސްޓް 20, 2019 18:08\nކާފަރުން ޒިނޭކޮށްގެން ދަރިން ހޯދިޔަސް އޯކޭވާނެ...އެކަމަކު ކައިވެނި ކޮށްފިއްޔާ މައްސަލައެއް!\nއޮގަސްޓް 20, 2019 19:42\nއޮގަސްޓް 20, 2019 19:53\nއިބުނި އަބްދުލް ވައްހާބު ކައިވެނި ކުރެއްވި އިރު އުމުރަކީ 13 އަހަރު.ދެފަރާތުގެ އާއިލަާ އިން އެއްބާރުލުން ދޭނަމަ އެއީ އެންމެ ރަގަޅު ކަމެއް.ޔޫރަޕްގައި ހައިސްކޫލް ކުދިން ހުރިހަާ ކަމެއް ކުރޭ އެއީ ފުރީޑަމް ޑިމޮކްރަސިީ މުސްލިމް ކުއްޖެއްނަމަ ކައިވެނި ކޮށްފިނަމަ ކަޓުވީ .\nއޮގަސްޓް 20, 2019 23:56\nއިބްނު އަބްދުލް ވައްހާބަކީ ކިހާވަރެއްގެ މީހެއްކަން އެނގޭތަ\nއޮގަސްޓް 24, 2019 20:39\nއެއީ އިސްލާމީ ތާރީޙުގެ ވަރަށް ބޮޑަށް ފާހަގަ ކޮއްލެވޭ ޢިލްމުވެރިއެއް!\nއޮގަސްޓް 20, 2019 20:11\nޝައިޚް އަބްދުﷲ ބިން ޖަނާބު\nއޮގަސްޓް 20, 2019 20:48\nމީ ރާއްޖޭގަވެސް ވާންވީ ގޮތަކީ..އިންޝާﷲ އަދި މިގޮތަށްވާނެ..މަރަށްމަރުހިފޭނެ..އަތްކެނޑޭނެ..10 އަހަރުގަ ކައިވެނި ކުރެވޭނެ..\nއޮގަސްޓް 26, 2019 12:55\n14 އަހަރުގެ ކުދިން އެމީހުންގެ 15 އަހަރުގެ ބޯއިފްރެންޑަށް ބަލިވެ އިނުމަށް ވުރެން މާ ރަގަޅު ކައިވެނިކުރުން. 13/14 އަހަރުގެ ކުދިން ރައްޓެހިވެގެން ނަހަލާލަށް ބަލިވެ އިނުން މާ ހުތުރު.... ކައިވެނި ކުރާ ވަރަށް ވުރެން ކުޑައިއްޔާ ޒީނޭ ފަދަ ބަދުއަހުލާގީ އަމަލްތަކަށް އަރައިނުގަނެ ރީތިކޮށް އުޅެބަލަ ކުޑަކުދިން ހެން. މި ދިވެހި ރާއްޖޭގަ މި އިވެނީ 13/14 އަހަރުގެ ކުދިން ބަލިވެ އިނީ އެއުމުރުގެ ބޯއިފްރެންޑްގެ ދަރި އަކަށްށޭ. ވަރަށް ދެރަ.\nއޮގަސްޓް 21, 2019 07:00\nމިހާރު ރާއްޖޭގައި ތިބި ބައެއް މާމައިން ނާއި ކާފައިން (މީގެ 70ވަރަކަށް އަހަރު ކުރިން އުފަންވެފައިވާ ވަރަށް ގިނަ ބޭފުޅުން) ގެ މަންމައިން ޢުމުރުން 12 އަހަރު13 އަހރު ހިސާބު ކައިވެނިކޮށް ދަރިން ލިބިފައިވޭ. ވަރަށް ހަމަޖެހިގެން އުޅުނު ޢާއިލާތައްވެސް އޭގެތެރޭ ބައިވަރު\nއޮގަސްޓް 22, 2019 06:36\nއަހަރެން އަމާ އަހަރެން ބައްޕަޔާ އިން އިރު 14 އަހަރު. ދޮންބެ ވިހެއި ފަހުން 15 ފުރުނީ. އައްޕައަށް 24 އަހަރު. އަދިވެސް އަލަތު ކައިވެނި މަތީ. ވ ލޯބިން.6ކުދިން ތިބޭ. އަހަރެމެން ނިކަން އުހާއު ވެރި\nއޮގަސްޓް 21, 2019 08:11\nބާލިއު ވުމުން ކައިވެނިކުރުން ހަމައެއްވެސް މައްސަލައެއްނޫން\nއޮގަސްޓް 21, 2019 08:56\nމީ މާ ސަޅިކަމަށްވެގެން މި ހެޑްލައިންގެ ދަށުން މިކަހަލަ ޚަބަރުތައް ލިޔާނެކަމެއް ނެތް\nއޮގަސްޓް 24, 2019 06:50\nކަލޭމެނަށް ހުޅަނގުގެ މީހުން ޒިނޭކުރާ ޚަބަރު ލިޔުނީމަ އޯކޭދޯ.ބަލަ ހުއްދަ ކަމެއްގެ ވާހަކައޭ އެލިޔުނީ.\nއޮގަސްޓް 21, 2019 13:11\nކީއްވެޔޯ ނުވިއްސީ. އެއުމުރުގެ ކުދިން ކައިވެނި ކުރުވަނީ އެކަމުގަ އެއްވެސް ގެއްލުމެއް ނުވާނެ ކަމަށް ގަބޫލު ކުރާތީ އޭނު.\nއޮގަސްޓް 25, 2019 19:03\nޚަބަރުގަ އޮތީ އެއްވެސް މައްސަލައެއް ދިމާ ނުވެ ވިހޭ ވާހަކަ. އެކަމު ސިޒޭރިއަން ހަދަން ޖެހިދާނެ ކަމަށް ބައްޕަ ގެންނަން ބުނި ކަމަށް\nވަގުތު މީސަލަފް މީހުން ހިންގާ އެއްޗެއްތަ. މަސަލާން. ލަދުގަނެއްޖެ\nއޮގަސްޓް 26, 2019 12:47\nއީސަ ލަދެއްނުގަނޭ ދޯ މި ރާއްޖޭގަ މި އަހަރު 14 އަހަރުގެ ކުއްޖަކު އޭނާގެ 15 އަހަރުގެ ރައްޓިހިވެގެން އުޅޭ ކުއްޖާ ޔަށް ނަހަލާލަށް ބަލިވެ ދަރިއަކު ލިބުނީމަ... ޒިނޭކުރުން ފަދަ ހަރާމްކަންތަށް ކޮށްގެން 14/15 އަހަރުގެ ކުދިން ވިހެއީމަ ލަދެއްނުގަނޭތަ\nއޮގަސްޓް 24, 2019 09:44\nކޮންމެ ގޮތަކަށް ކަން ހިނގިޔަސް ވަރިހަމަ އެވެ. މި ޚަބަރު މަ ކިޔަމުން ދިޔައިރު ވަރަށް ބޮޑަށް ލަދުވެތިކަން އިޙުސާސް ކުރެވުނެވެ.\nއޮގަސްޓް 24, 2019 14:10\nޒިނޭގެ ނުބައި ފާފައަށް އަރައިގަތުމަށްވުރެ ކައިވެނި ކޮށްގެން ދަރިއެއް ލިބުނީމަ މާރަނގަޅު...???\nއޮގަސްޓް 25, 2019 17:01\nއަހުރެންގެ މަމްމަ ކައިވެނި ކުރިއިރު ތޭރައަހަރު އެގާރަކުދިންވިހެއި މިހާރު ދުނިޔޭގަ8ކުދިންއެބަތިބި މީޝާﷲ


ޓެރަރިޒަމްގެ ޤާނޫނަށް ހުށަހެޅި އިސްލާޙުގެ ބިލް : ފުލުހުންނަށް ބޮޑެތި ބާރުތަކެއް! ޓެރަރިޒަމްގެ ޤާނޫނަށް ހުށަހެޅި އިސްލާޙުގެ ބިލް : ފުލުހުންނަށް ބޮޑެތި ބާރުތަކެއް!\nޓެރަރިޒަމްގެ ޤާނޫނަށް ހުށަހެޅި އިސްލާޙުގެ ބިލް : ފުލުހުންނަށް ބޮޑެތި ބާރުތަކެއް!\nފުލުހުންގެ މައި އިދާރާ، ޝަހީދު ޙުސައިން އާދަމް ބިލްޑިންގ - ފައިލް ފޮޓޯ ޕޮލިސް މީޑިއާ\nސަރުކާރުގެ ފަރާތުން ރައްޔިތުންގެ މަޖިލީހަށް ހުށަހަޅާފައިވާ ޓެރަރިޒަމްގެ ޤާނޫނަށް ހުށަހަޅާފައިވާ އިސްލާޙުގެ ބިލުން ފުލުހުންނަށް ބޮޑެތި ބާރުތަކެއް ލިބިދޭއިރު ޓެރަރިޒަމްގެ ޙަރަކާތްތަކުގައި ބައިވެރިވާ ފަރާތްތަކަށް ބޮޑެތި އަދަބުތައް ވަނީ ކަނޑައަޅާފައެއެވެ.\nޓެރަރިޒަމްގެ ޤާނޫނު މިހާރު އޮންނަ ގޮތުން ރާއްޖެއިން ބޭރުގައި ހިނގާ ހަނގުރާމައެއްގައި ބައިވެރިވުމަކީ ކުށެކެވެ. އެކަމަކު ކުށަކަށްވަނީ އެފަދަ ހަނގުރާމައެއްގައި ބައިވެރިވުމުން ނުވަތަ ހަނގުރާމައެއްގައި ބައިވެރިވާން ހިނގައްޖެ ނަމައެވެ.\nޓެރަރިޒަމްގެ ޤާނޫނަށް އިސްލާޙު ގެންނަން ސަރުކާރުން ހުށަހެޅި ބިލުގައިވާގޮތުން ބޭރުގައި ހިނގާ ހަނގުރާމައަކަށް ދިއުމުގެ އިތުރުން ހަނގުރާމަވެރި ސަރަހައްދަކަށް ސަރުކާރުގެ ހުއްދަ ނެތި ދިއުމަކީ ނުވަތަ ދާން އުޅުމަކީ ވެސް ކުށެކެވެ. އަދި ހަނގުރާމަވެރި ސަރަހައްދުތަކަކީ ކޮބައިކަން ކަނޑައަޅާނީ ޤައުމީ ސަލާމަތާބެހޭ މަޖިލީހުގެ ލަފާގެ މަތިން ރައީސުލް ޖުމްހޫރިއްޔާއެވެ.\nއެ ބިލްގައިވާ ގޮތުން ހަނގުރާމައަށް ހިނގައްޖެ ނަމަ 17 އަހަރާއި 20 އަހަރާ ދެމެދުގެ މުއްދަތަކަށް ޖަލަށްލެވޭއިރު، ހަނގުރާމަވެރި ސަރަހައްދަކަށް ހިނގައްޖެ ނަމަ 10 އަހަރާއި 15 އަހަރާ ދެމެދުގެ މުއްދަތަކަށް ޖަލަށް ލެވިގެންދާނެއެވެ. އަދި އެކަން ކުރަން އުޅެފި ނަމަ ނުވަތަ ބައިވެރިވެއްޖެ ނަމަ، ނުވަ އަހަރާއި 12 އަހަރާ ދެމެދުގެ މުއްދަތަކަށް ޖަލަށް ލެވޭ ގޮތަށް ވެސް ބިލްގައި ވަނީ ކަނޑައަޅާފައެވެ.\nބިލްގައި ބުނީ ޓެރަރިސްޓު ޖަމާއަތެއްގެ މެމްބަރު ކަމަށް ނުވަތަ ޓެރަރިސްޓު ޖަމާއަތަކަށް ތާއީދު ކުރާ މީހެއް ކަން ދޭހަވާ ފަދަ އަންނައުނެއް އާންމު ތަނެއްގައި ލުމަކީވެސް ކުށެކެވެ.\nމި ކުށްތައް ކުރާ މީހެއްގެ އަދަބަކީ ބިލްގައިވާ ގޮތުން ތިން އަހަރާއި ފަސް އަހާރާ ދެމެދުގެ މުއްދަތަކަށް ޖަލަށްލެވޭނެއެވެ. ޓެރަރިޒަމްގެ ކުށެއްގެ ތުހުމަތުގައި ބަންދުކުރެވޭ މީހާ މިއިސްލާހުތަކުގެ ސަބަބުން ކަފާލާތުގެ ދަށުންވެސް ދޫކޮށް ނުލެވޭނެކަމަށްވެސް ހުށަހެޅިފައިވާ އިސްލާހުގައި ބުނެފައިވެއެވެ.\nހުށަހެޅިފައިވާ އިސްލާހުތަކުގެ ތެރޭގައި ހަނގުރާމައަށްދާ ފަރާތްތަކުގެ ތެރެއިން އަނބުރާ އަންނަ ފަރާތްތައް ބޭތިއްބުމަށް ޚާއްސަކުރެވޭ މަރުޒެއް ހޯމް މިނިސްޓްރީން ޤާއިމްކުރަންޖެހެއެވެ. އަދި އެފަދަ ފަރާތްތަކުގައި އެހެން ކުށްތަކުގެ މީހުންނާއި، ކުށްވެރިން ތިބެގެން ނުވާނެކަމަށްވެސް ބުނެފައިވެއެވެ.\nއަދި މިފަރަތްތަކުގެ ތެރެއިން މުޖުތަމައަށް ދޫކުރެވޭ ފަރާތްތައް ދޫކުރެވޭނީ ވަކި އެސެސްމެންޓްތައް ހެދުމަށްފަހު ހުއްދަ ދެވޭ ފަރާތްތައް އެކަނި ކަމުގައިވެސް މި އިސްލާހުގައި ބުނެފައިވެއެވެ.\nސަރުކާރުގެ ފަރާތުން ހުށަހަޅާފައިވާ މިއިސްލާހުތަކުގެ ތެރެއިން ކުށެއް ކުރަން އުޅޭކަން ބުއްދިއަށް ޤަބޫލުކުރެވޭ ޙާލަތްތަކުގައިއާއި ހެކި ނައްތާލަފާނެ ކަމަށް ގަބޫލުކުރެވޭ ހިނދު ކޯޓު އަމުރެއްނެތި އެމީހަކު ހައްޔަރު ކުރުމުގެ ބާރު ފުލުހުންނަށް ވަނީ ދީފައެވެ.\nއަދި އެކުށްތަކުގައި ހިމެނޭ މީހުން ކޯޓު އަމުރެއްނެތި ހައްޔަރު ކުރުމާއި ހައްޔަރު ކުރުމަށްފަހު 48 ގަޑި އިރު ވަންދެން ބަންދުގައި ބެހެއްޓުމުގެ ބާރުވެސް ބިލްގައި ފުލުހުންނަށް ވަނީ ދީފައެވެ. އަދި ކުށްކުރާ މީހަކު ހައްޔަރުކުރަން ވާނީ، ސަބްއިންސްޕެކްޓަ އޮފް ޕޮލިސްގެ ރޭންކުން ފެށިގެން މަތީ ރޭންކެއްގެ އޮފިސަރެއްގެ ހުއްދައާއި އެކުގައި ކަމަށްވެސް މި އިސްލާހުތަކުގައި ބުނެފައިވެއެވެ.\nސަރުކާރުގެ ފަރާތުން ހުށަހަޅާފައިވާ އިސްލާހުތަކާއި ގުޅިގެން ބާ ކައުންސިލްގެ ރައީސް މައުމޫން ހަމީދު ކުރެއްވި ޓުވީޓްތަކެއްގައި ވިދާޅުވެފައި ވަނީ، ރައީސް ސޯލިހު އެކުލަވާލެއްވި މަރު ކޮމިޝަނުން ފުލުހުން ހެކި އުފައްދަން މަސައްކަތް ކޮށްފައިވާ ބުނެފައިވާ ކަމަށާއި، ކުށެއްގެ ތުހުމަތުގައި ފުލުހުން މީހަކަށް އަނިޔާ ކުރިތަން ވީޑިއޯކުރި މީހުންނަށް ބިރު ދައްކައި އެހެކި ނައްތާލަން ފުލުހުން މަސައްކަތް ކޮށްފައިވާ ކަމަށެވެ.\nއެހެން އޮއްވާ ފުލުހުންނަށް އިތުރު ބާރުތަކެއް ދީ ފުލުހުންގެ ބާރުތައް ނަހަމަ ގޮތުގައި ބޭނުން ކުރުމުގެ ހުރަހަކަށް ހުރި ކޮންޓްރޯލްތައް ދުއްވާލަނީ ކީއްވެގެންތޯ މައުމޫން ވަނީ ސުވާލު ކުރައްވާފައެވެ.


Dhivehi nooverikamah 88 aharu - Ihavandhoo\nJul 08, 2021 16:39\nއަލްއިސްލާޙް މަޖައްލާ، ރާއްޖޭގެ ފުރަތަމަ ނެރެވުނު ނޫސް.\nޤާނޫނީ މިނިވަންކަން ލިބިގެން ރަސްމީ ސިފައެއްގައި ދިވެހިރާއްޖޭގައި ލިޔުންތެރިކަމާއި ނޫސްވެރިކަން ފެށުނުތާ މިއަދު 88 އަހަރުވީއެވެ. ދިވެހިރާއްޖޭގައި ފުރަތަމަ ފަހަރަށް ލިޔުންތެރީންގެ ދުވަހެއް ފާހަގަކުރަން ފެށީ 8 ޖުލައި 1993 ގައެވެ. ލިޔުންތެރީންގެ ދުވަހެއް ފާހަގަކުރުމުގެ ބޭނުމަކީ ލިޔުންތެރީންގެ އަގުވަޒަންކުރުމާއި ލިޔުންތެރިންނަށް ހިތްވަރުދީ ރާއްޖޭގެ ލިޔުންތެރިކަން ކުރިއެރުވުމެވެ. ދިވެހި ބަހާއި އަދުގެ ތާރީޚްގެ ތެރެއިން 8 ޖުލައި ފާހަގަ ކުރެވިގެން ދަނީ ރާއްޖޭގެ ފުރަތަމަ ނޫސް މަޖައްލާ ” އަލްއިޞްލާޙް” 8 ޖުލައި 1933 ގައި ނުކުމެފައި ވާތީ އެވެ. އެހެން ނަމަވެސް އެދުވަހާ ހަމަޔަށް ވެސް ދިވެހިންގެ ގައުމީ ތާރީޚްގައި ބަހާއި އަދަބާއި ލިޔުންތެރިކަމުގެ ދިގު މާޒީއެއް އައީ ގުނެމުން ފުރިހަމަ ވަމުންނެވެ.\nފުރަތަމަ ފަހަރަށް ރާއްޖޭގައި ލިޔުންތެރިންގެ ގިނަބަޔަކު ބައިވެރިވެގެން ނެރުނު ” އަލްއިޞްލާޙް” މަޖައްލާގެ އިސްވެރިންގެ ގޮތުގައި ތިއްބެވީ ރާއްޖޭގެ ދުސްތޫރީ ފުރަތަމަ ސަރުކާރުގެ ވަޒީރުލް ޙައްޤާނިއްޔާ ( މިނިސްޓްރީ އޮފް ލޯވ، ޖަސްޓިސް އެންޑް ރިލިޖަސް އެފެއާޒް) ފަޟީލަތުއްޝައިޚް ޙުސެއިން ޞަލާޙުއްދީނާއި ވަޒީރުލް މަޢާރިފް ( މިނިސްޓްރީ އޮފް އެޑިޔުކޭޝަން) އަދި ވަޒީރުލްދާޚިލިއްޔާ (މިނިސްޓްރީ އޮފް ހޯމް އެފެއާޒް) އަލްއުސްތާޛް އަޙްމަދު ކާމިލް ދީދީ އެވެ. ކާމިލް ދީދީ އަކީ މިމަޖައްލާގެ މުޙައްރިރު، މުދީރެވެ (އެޑިޓަރ، ޑިރެކްޓަރ). ހުސެއިން ޞަލާޙުއްދީނަކީ މަޖައްލާގެ ރައީސުއްތަޙުރީރު ( އެޑިޓަރ އިން ޗީފް ) އެވެ.\nމި މަޖައްލާ ނެރޭގޮތަށް ހަމަޖައްސަވާފައިއޮތީ ކޮންމެ ހިޖުރީ މަހެއްގެ 15 ވަނަ ދުވަހު އެވެ.\nމިމަޖައްލާއަކީ “ހުރިހާ ރަހައެއް އެކުލެވޭ” ފުރިހަމަ ނޫސް މަޖައްލާއެކެވެ. މަޖައްލާގެ ލިޔުންތަކުގެ ތެރޭގައި ސިޔާސީ، އިގްތިސާދީ، އަދި އިޖްތިމާއީ، ތައުލީމީ، ޢިލްމީ، ބަހަވީ ، އަދަބީ ތާރީޚީ، ސަގާފީ، ޞިއްޚީ، އަދި އާއީޖާދުތަކާއި ބެހޭ ލިޔުންތަކުގެ އިތުރުން، ދުނިޔޭގެ އެކިއެކި ތަންތަނުގެ ޚަބަރުތަކާއި އިއުލާންތަކާއި އިޝްތިހާރުތައް ހިމެނެއެވެ.\nއަލްއިސްލާޙް މަޖައްލާގެ ފުރަތަމަ އަދަދު؛ މިމަޖައްލާގައި ތަފާތު ރަހަތަކުގެ ލިޔުންތައް ހިމެނޭ\n“އަލްއިސްލާޙް” މަޖައްލާއަކީ ދިވެހިރާއްޖޭގެ މިނިވަން ނޫސްވެރިކަމުގެ ފެށުމެވެ. ފުރަތަމަ ޤާނޫނު އަސާސީން ލިބުނު މިނިވަންކަމުގެ ތެރެއިން ނެރެވުނު ފުރަތަމަ ނޫސް މަޖައްލާއެވެ. މި މިނިވަންކަން ފުރަތަމަ ލިބުނީ 22 ޑިސެމްބަރު 1932 ގައި ފާސްކުރި ރާއްޖޭގެ ފުރަތަމަ ޤާނޫނު އަސާސީގެ 12 ، 13 ވަނަ މާއްދާ އިންނެވެ.\nގައުމެއްގެ ގައުމީ ތާރީޚުގައި ލިޔުންތެރިންނަކީ ވަރަށް މުހިންމު ބައެކެވެ. ގައުމުގެ އާންމު ބުއްދި ނުފޯރާ ހިސާބަށް މުޖުތަމައު ގެންގޮސް ދެނީ ލިޔުންތެރިންނެވެ. ގައުމުގެ އާންމު ވިސްނުމުން ވިސްނަން ނޭނގިފައި ހުންނަ ކަންކަން ވިސްނަން ދަސްކޮށްދެނީ ލިޔުންތެރިންނެވެ. ގައުމުގެ އަމިއްލަ ވަންތަކަމާއި އިސްތިގުލާލު ނަގަ ހައްޓައި ދަމަހައްޓައިދީ، ޒަމާނުގެ އޮޔާ ވައިގައި ރަނގަޅު މިސްރާބަކަށް ގައުމު ހިފައްޓައިދިނުމުގެ އާރުކާޓީންނަކީ ލިޔުންތެރިންނެވެ.\nއެހެންކަމުން، މާއްދާ 25 އޮއްބައި ހިފަހައްޓައިގެން، ލިޔުންތެރިންނަށް ބިރުދައްކައިގެން ގައުމެއް ތަރައްގީއެއް ނުވާނެއެވެ. ޑިމޮކްރަސީ ހަރުދަނާއެއް ނުކުރެވޭނެއެވެ. ލިޔުންތެރިންނަކީ ގައުމުގެ ތާރީޚު ލިޔާ މީހުން ކަމަށް ވީހިނދު ގައުމުގެ ތާރީޚު މިނިވަންކަމާއެކު ލިޔުމުގެ ފުރުޞަތު ލިޔުންތެރިންނަށް ނުދީ ގައުމު އިސްލާޙެއް ނުކުރެވޭނެއެވެ.\n“އަލްއިސްލާޙް” މަޖައްލާއަކީ އިސްލާހީ ފިކުރީ ހަރަކާތެކެވެ. މުޖުތަމައަށް އަންނާން ހުރި ގޮންޖެހުންތަކާއި، ގައުމުގެ ތަރައްގީގެ ދުވެލީގެ ރަނގަޅު މިސްރާބުތަކާއި، ބަވަނަވަންތަ ދުނިޔޭގެ ބައިވެރިއެއްގެ ގޮތުން ގައުމު ކުރިއަރައި ދިއުމުގައި އެއިރު ބައިވެރި އެންމެ މުހިއްމު އެއްބައިވެރިއެވެ. ޒުވާންނުންނަށް ވިސްނަނށް ދަސްކޮށްދިން ވިސްނުން ތަރައްގީކޮށްދިން ވަޞީލަތެކެވެ.


ރޭގަނޑު ނުކައި ހުރުމަކީ ހިކެން އެހީއެއް – Dhen.mv\nދެން އެމްވީ September 29, 2021 - 7:38 pm\nހިކެން ބޭނުންވާ މީހުން މުޅި ރެޔާ އެކު 15 ގަޑިއިރު ނުކައި ހުރުމުން ނަތީޖާ ރަނގަޅު ކަމަށް ސައިންސްވެރިން ބުނެފި އެވެ.\nޖާނަލް ނޭޗާ ކޮމިއުނިކޭޝަންސްގައި ޝާއިއުކޮށްފައިވާ މި ދިރާސާގައި ބުނެފައި ވަނީ އާއްމުކޮށް ކައި އުޅޭ މިންވަރުން ފަސްބައިކުޅަ އެއްބައި މަދުކޮށްލުމުން ކެންސަރާއި ހަކުރުބަލި ފަދަ ބަލިތަކުން ދުރުކޮށްދޭނެ ކަމަށެވެ.\nސައިންސްވެރިން ބުނީ މެދު އުމުރުގައި ރޯދައަށް ތިބޭ މީހުންނާއި ރޭގަނޑު އެއްގޮތަކަށް ވެސް ނުކައި ތިބޭ މީހުންގެ އުމުރު ދިގުވެ ސިއްހަތު ރަނގަޅު ބައެއްގެ ގޮތުގައި ގިނަ ދުވަހު ތިބޭ ކަމަށެވެ.\nރާމާމަކުނު ބޭނުންކޮށްގެން ސައިންސްވެރިން ކޮށްފައިވާ ދިރާސާއިން ހާމަވި ގޮތުގައި މެދު އުމުރުގައި ކެއުމަށް އިންތިހާއަށް ބަލައިގެން އުޅުމަކީ އުމުރު ދިގުވާ ކަމެކެވެ. އަދި އާދަވެ ކާގޮތަށް ކައި އުޅޭ މީހުންނަށް ވުރެ ހަވީރު 5:00 އިން ފެށިގެން ހެނދުނު 8:00 އާ ދެމެދު ނުކައި ތިބުމުން އުމުރު 10 ޕަސެންޓް ދިގުވާ ކަމަށެވެ.\nކެއުމަށް ބަލައިގެން އުޅުމަކީ މުސްކުޅިވާލެއް ލަސްވާ ކަމަށް ދެއްކީ ރާމާމަކުނުތަކެއް ބޭނުންކޮށްގެން ކުރި ދިރާސާއަކުން ނަމަވެސް ހަމަ މިގޮތަށް އިންސާނުންނަށް ވެސް ދިމާވާނެ ކަމަށް ސައިންސްވެރިން ގަބޫލުކުރެ އެވެ. ސަބަބަކީ އިންސާނުންނާއި ރާމާމަކުނުގެ 93 ޕަސެންޓް ޖީން އެއްގޮތް ވީމަ އެވެ.\nޔުނިވަސިޓީ އޮފް ވިސްކޮންސިންގެ ޕްރޮފެސާ އަދި ދިރާސާ ލިޔުމުގައި އިސްކޮށް ހުންނެވި ޕްރޮފެސާ ރޯޒަލީން އެންޑަސަން ވިދާޅުވި ގޮތުގައި އަހަރެމެންގެ ހަށިގަނޑަށް އެތެރެވާ ކާއެއްޗެހި ވަކި ވަރެއްގައި ހިފަހައްޓާލުމުން އުމުރުން ދުވަސްވުމުން ޖެހޭ ތަފާތު ބަލިތަކާ ހަނގުރާމަކުރުމުގެ ގާބިލްކަން ހަށިގަނޑަށް މާ ރަނގަޅަށް ލިބެ އެވެ.\n"ކެލޮރީޒް މަދުކޮށްލުމުން މުސްކުޅިވުން ލަސްވާނެ. އެހެން ދިމާވާ ސަބަބަކީ ކާއެއްޗެހިން އުފައްދާ ހަކަތަ، ހަށިގަނޑުގެ ދިފާއީ މަސައްކަތްކުރާއިރު ބޭނުންކުރާގޮތް ތަފާތުވީމަ،" އޭނާ ވިދާޅުވި އެވެ.\nކުރަންޖެހޭ ހުރިހާ ވެސް ކަމަކީ އުމުރުން ދުވަސްވާ ވަރަކަށް ކެލޮރީޒް ހަށިގަނޑަށް އިތުރުކުރާ ވަރު މަދުކުރުމެވެ. އޭރުން ހަކުރު ބައްޔާއި ހިތުގެ ބަލިތައް އަދި ކެންސަރު ފަދަ ބަލިތައް އުމުރުން ދުވަސްވާ ވަރަކަށް ޖެހުމުގެ ނުރައްކާ ކުޑަވާނެ އެވެ.\nނަމަވެސް ޒުވާން ކުދިން މާ އަވަހަށް ކެލޮރީޒް މަދުކުރަން ފެށުމުން ރަނގަޅު ނޫން ކަމަށާއި މެދު އުމުރަށް އެޅުމުން މަޑުމަޑުން ކާ މިންވަރާއި ކެލޮރީޒް އެތެރެވާ މިންވަރު ދަށްކުރުމުން ރަނގަޅުވާނެކަމަށް ޕްރޮފެސަރު ވިދާޅުވި އެވެ.


Maalhedhoo Bandharai Miskih Raees Hulhuhvai Dhevvaifi\n24 ޑިސެންބަރ 2017 1 ކޮމެންޓް\nމާޅެންދޫ ބަނދަރާއި މިސްކިތް ރައީސް ހުޅުއްވައި ދެއްވައިފި\nރާއްޖޭގެ ތިން އަތޮޅަކަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް މިހާރު ކުރައްވަމުންގެންދާ ދަތުރުފުޅުގައި، މިއަދު ހެނދުނު ނ. މާޅެންދޫ އަށް ވަޑައިގެން އެރަށުގެ ބަނދަރާއި މިސްކިތް ހުޅުއްވައިދެއްވައިފިއެވެ.\nމާޅެންދޫގައި މިއަދު ހުޅުވުނު އެބަނދަރަކީ 800 ފޫޓު ދިގު، އަދި 250 ފޫޓު ފުޅާ ބަނދަރެކެވެ.\nމާޅެންދޫގެ ބަނދަރުގެ މަސައްްކަތްކޮށްފައިވަނީ އައިޑީބީގެ ލޯނެއްގެ ދަށުންނެވެ.\nރައީސް ޔާމީނުގެ އެދަތުރުފުޅުގައި މާޅެންދޫގެ މަސްޖިދުލް ތަގްވާ މިސްކިތް ވެސް ވަނީ ހުޅުއްވައިދެއްވާފައެވެ. އެމިސްކިތަކީ ސައުދީ ސަރުކާރުގެ ހިލޭ އެހީގެ ދަށުން އަޅާފައިވާ މިސްކިތެކެވެ. 900 އެއްހާ މީހުން ދިރިއުޅެމުން އަންނަ މާޅެންދޫގައި މިއަދު ރައީސް ހުޅުއްވައިދެއްވި އެމިސްކުތުގައި އެއްފަހަރާ 500 މީހުންނަށް ނަމާދު ކުރެވޭނެ ކަމަށް އިސްލާމިކް މިނިސްޓްރީން ބުނެއެވެ.\nރައީސުލްޖުމްހޫރިއްޔާ މިއަދު ފެއްޓެވި ތިން ދުވަހުގެ ދަތުރުފުޅުގައި ނ. ހެނބަދޫގެ ނަރުދަމާ ނިޒާމުގެ އަމަލީ މަސައްކަތް ފައްޓަވައިދެއްވާ ގޮތަށް ވަނީ ހަމަޖެހިފައެވެ. އަދި އެއަތޮޅު ހޮޅުދޫއާއި ވެލިދޫގެ ބަނދަރު ހުޅުވައިދެއްވުމަށް ހަމަޖެހިފައިވާ ކަމަށް ރައީސް އޮފީހުން ބުނެއެވެ.\nރައީސުލްޖުމްހޫރިއްޔާގެ އެދަތުރުފުޅުގައި ޅ. ހިންނަވަރުގެ އިތުރުން ބ. އަތޮޅުގެ ބައެއް ރަށްތަކަށް ދަތުރުފުޅު ކުރެއްވުމަށް ހަމަޖެހިފައިވެއެވެ.\nނ އަތޮޅު ނ. މާޅެންދޫ ބަނދަރު ރައީސް ޔާމީން ސަރުކާރު\nތިޔަ މިސްކިތަކީ އެމް.ޑީ.ޕީ ވެރިކަމުގައި އަޅަން ފެށި މިސްކިތެއް. އަދި ކިރިޔާ ތިހުޅުވުނީ.


Sophie aai Joe raajjeygai honeymoon heydha koffi\nސޯފީ އާއި ޖޯ ރާއްޖޭގައި ހަނީމޫން ހޭދަކޮށްފި\nމި ދެމަފިރިން ހަނީމޫން ހޭދަކޮށްފައިވަނީ ސޮނެވާފުށީގައި\nސޯފީ ދިވެހިރާއްޖެ ސިފަކޮށްދީފައިވަނީ "ޕެރަޑައިސް" ގެ ގޮތުގައި\n.މި ދެމީހުން ވަނީ 2018 ވަނަ އަހަރުގެ ފެބްރުއަރީ މަހުވެސް ރާއްޖެ އައިސްފައި\nކ. މާލެ 15 ޖުލައި 2019 | ހޯމަ 17:02 6,375\nސޯފީ ޓާރނާ އާއި ޖޯ ޖޯނަސް - އިންޑިއަން އެކްސްޕްރެސް\nގޭމް އޮފް ތްރޯންސްގެ ތަރި ސޯފީ ޓާރނަރ އާއި އެމެރިކާގެ ލަވަ ކިޔުންތެރިޔާ ޖޯ ޖޯނަސް ރާއްޖޭގައި ހަނީމޫން ހޭދަކޮށްފިއެވެ.\nމި ދެމަފިރިން ހަނީމޫން ހޭދަކޮށްފައިވަނީ ސޮނެވާފުށީގައެވެ. ސޯފީ އާއި ޖޯ ވަނީ ރިސޯޓްގައި ނަގާފައިވާ އެކަކު އަނެކަކުގެ ފޮޓޯތައް އިންސްޓަގްރާމްގައި ހިއްސާކޮށްފައެވެ.\nޖޯ ފުރަތަމަ ހިއްސާކޮށްފައިވާ ވީޑިއޯގައި ފެނިގެންދަނީ ވޯޓާވިލާއިން މޫދަށް ފައިބާ މަންޒަރެވެ. އެ ވީޑިއޯގެ ކެޕްޝަންގައި "އައި ފައުންޑް ހެޕިނަސް" ލިޔެފައި ވެއެވެ.\nސޯފީ ހިއްސާކޮށްފައިވާ ފޮޓޯތަކުގެ ތެރެއިން އެއް ފޮޓޯގައި ޖޯ ފެނިގެންދަނީ ވޯޓާ ވިލާގެ ބޭރުގައި އޮއްވައެވެ. މީގެ އިތުރުން ރަށުތެރޭގައި ބައިސްކަލް ދުއްވާ ފޮޓޯއަކާއި ސޫޝީ ކާން އިން ފޮޓޯއެއް ވަނީ ހިއްސާކޮށްފައެވެ.\nޖޯ ހިއްސާކޮށްފައިވާ ފޮޓޯގައި ސޯފީ ފެނިގެންދަނީ ވޯޓާ ވިލާގެ ބޭރުގައި އޮށޯވެގެން އޮއްވައެވެ. އެ ފޮޓޯއިން ސޯފީގެ އެންގޭޖްމަންޓް ރިންގް ވަރަށް ސާފުކޮށް ފެނިގެން ދެއެވެ.\nސޯފީ ދިވެހިރާއްޖެ ސިފަކޮށްދީފައިވަނީ "ޕެރަޑައިސް" ގެ ގޮތުގައެވެ. ސޯފީ ހިއްސާކޮށްފައިވާ ޖޯގެ ފޮޓޯތަކުގެ ކެޕްޝަންގައި ވެސް ލިޔެފައިވަނީ "ޕެރަޑައިސް، ސަޗް އަ މެޖިކަލް ޕްލޭސް" އެވެ.\nސޯފީ 23، އާއި ޖޯ 29، ފުރަތަމަ ފަހަރަށް ކައިވެނި ކޮށްފައިވަނީ މިދިޔަ މެއި މަހުގެ އެއްވަނަ ދުވަހު ލަސް ވޭގަސް ގައި ހުންނަ މަޝްހޫރު ލިޓްލް ވައިޓް ޗަޕެލްގައެވެ. މި ދެމީހުން ދެވަނަ ފަހަރަށް ކައިވެނި ކޮށްފައިވަނީ މިދިޔަ ޖޫން މަހުގެ 30 ގައި ޕެރިސްގައެވެ.\nދިވެހިރާއްޖެ ވެގެން ގޮސްފައިވަނީ މި ދެމަފިރިންގެ ހިތުގައި ޚާއްސަ ކަމެއް ދެވިފައިވާ ގައުމަކަށެވެ.މި ދެމީހުން ވަނީ 2018 ވަނަ އަހަރުގެ ފެބްރުއަރީ މަހުވެސް ރާއްޖޭ އައިސް ކޮކޯ ޕްރއިވެޓް އައިލެންޑްގައި ޗުއްޓީ ހޭދަކޮށްފައެވެ.


SunOnline: Progressive Congress Coalition ge thaaeedhu amilla gothun vaadha kuraa6candidate akah\nޕްރޮގްރެސިވް ކޮންގްރެސް ކޯލިޝަންގެ ތާއީދު އަމިއްލަ ގޮތުން ވާދަ ކުރާ ހަ ކެންޑިޑޭޓަކަށް\nއަމިއްލަ ގޮތުން ވާދަކުރައްވާ ބޭފުޅުންގެ ތެރެއިން ޕީޕީއެމްޕީއެންސީ ކޯލިޝަނުން އެންޑޯޒް ކޮށްފައި ވާ ހަ ކެންޑިޑޭޓުން --\nއިދިކޮޅު ޕްރޮގްރެސިވް ކޯލިޝަނުން މިދިޔަ ހަފްތާގައި ވަނީ ޖުމްހޫރީ ޕާޓީ ޓިކެޓުގައި މަޖިލިސް އިންތިޚާބުގައި ވާދަ ކުރާ ބައެއް ކެންޑިޑޭޓުންނަށް ތާއީދު ކުރުމަށް ނިންމާފައެވެ. އޭގެ އިތުރަށް އެ ކޯލިޝަނުން އަމިއްލަ ގޮތުން ވާދަ ކުރާ ބައެއް ކެންޑިޑޭޓުންނަށް ވެސް ވަނީ ތާއީދު ކުރުމަށް ނިންމާފައެވެ.\nއެގޮތުން މިދިޔަ ހަފްތާގައި އެ ކޯލިޝަނުން ވަނީ އެ ކޯލިޝަންގެ ފަރާތުން ތާއީދު ކުރާ ހަ ކެންޑިޑޭޓެއްގެ ނަން އިއުލާން ކޮށްފައެވެ.\nޕްރޮގްރެސިވް ކޮންގްރެސް އިން ތާއީދު ކުރާ އަމިއްލަ ކެންޑިޑޭޓުން:\nޝަހީބު އިބްރާހިމް - ވިލިނގިލި ދާއިރާ\nއަލީ ޝާހް - ފުވައްމުލަކު އުތުރު ދާއިރާ\nއިބްރާހީމް ދީދީ - ފޭދޫ ދާއިރާ\nޑރ. އަހްމަދު އަދީލް ނަސީރު، - ހިތަދޫ ދެކުނު ދާއިރާ\nއިބްރާހީމް މުޙައްމަދު - މައްޗަންގޯޅި މެދު ދާއިރާ\nމި ހަ ކެންޑިޑޭޓުންގެ ތެރެއިން ވިލިނގިލީ ދާއިރާ އަށް ވާދަ ކުރައްވާ ޝަހީބު އިބްރާހީމް އަކީ މީގެ ކުރިން ޕީޕީއެމް ގެ ޓިކެޓް ލިބިވަޑައިގެންނެވި ބޭފުޅެކެވެ. ނަމަވެސް ފަހުން ޕީޕީއެމްއިން ވަނީ އެ ދާއިރާއަށް ޕީޕީއެމްއިން ވާދަ ނުކުރައްވަން ނިންމަވާފައެވެ.\nފަރެސްމާތޮޑާ ދާއިރާއަށް ވާދަ ކުރައްވާ ހުސައިން މުހައްމަދު ލަތީފަކީ މިހާރުވެސް އެ ދާއިރާ ތަމްސީލު ކުރައްވާ މެމްބަރެވެ.\nފުވައްމުލަކު އުތުރު ދާއިރާއަށް ވާދަ ކުރައްވާ އަލީ ޝާހްއަކީ މިހާރުވެސް އެ ދާއިރާ ތަމްސީލު ކުރައްވާ މެމްބަރެވެ. އޭނާ އަކީ ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ މެމްބަރެކެެވެ. ނަމަވެސް އޭނާ އިންތިހާބުގައި ވާދަ ކުރައްވަނީ އަމިއްލަ ގޮތުންނެވެ. ޖުމްހޫރީ ޕާޓީގެ ވެސް ތާއީދު އޮތް، އަލީ ޝާހަކީ "ގޮނޑި ގެއްލުނު 12" ބޭފުޅުންގެ ތެރޭގައި ވެސް ހިމެނޭ ބޭފުޅެއް ކަމުން ރައީސް މައުމޫނުގެ ތާއީދު ވެސް އޮތް ކަން، ރައީސް މައުމޫނު ވެސް ވަނީ ހާމަ ކުރައްވާފައެވެ.\nފޭދޫ ދާއިރާއަށް ވާދަ ކުރައްވާ އިބްރާހީމް ދީދީ އަކީ، މިހާރުވެސް އެ ދާއިރާ ތަމްސީލު ކުރައްވަމުން ގެންދަވާ މެމްބަރެވެ. އޭނާއަށް ވެސް ޕީޕީއެމްގެ ޓިކެޓް ލިބިވަޑައިގަތް ނަމަވެސް ޓިކެޓް ދޫކުރައްވައި ވާދަ ކުރައްވަނީ އަމިއްލަ ގޮތުންނެވެ.\nޖަމިއްޔަތުއްސަލަފުގެ ރައީސް ޝައިޚް ޢަބްދުﷲ މުޙައްމަދުގެ ކޮއްކޮ އަދި ދީނީ އިލްމުވެރިޔާ ޝައިޚް އިބްރާހީމް މުހައްމަދު ވާދަ ކުރައްވަނީ، ވެރިކަން ކުރާ ޕާޓީގެ ރައީސް އަދި ކުރީގެ ރައީސް މުހައްމަދު ނަޝީދުއާ ދެކޮޅަށް މައްޗަންގޮޅީ މެދު ދާއިރާއަށެވެ.


“އިންގްލިޝް މީޑިއަމް ސިސްޓަމް ސިކުނޑި އަޅުވެތިކޮށް ދީނާއި ސަގާފަތާ ދުރުކޮށްފި” | Sandhaanu\n“އިންގްލިޝް މީޑިއަމް ސިސްޓަމް ސިކުނޑި އަޅުވެތިކޮށް ދީނާއި ސަގާފަތާ ދުރުކޮށްފި”\nއިނގްލިޝް މީޑިއަމް ސިސްޓަމުގެ ސަބަބުން ތައުލީމީ ނިޒާމުގެ ފެންވަރު ދަށްވެ ސިނކުނޑި އަޅުވެތިވުމާއެކު އިސްލާމީ އުސޫލުތަކާއި ސަގާފަތާއި ދުރުވެފައިވާކަމަށް ޕާކިސްތާނުގެ ބޮޑު ވަޒީރު ޢިމްރާން ޚާން ވިދާޅުވެއްޖެއެވެ.\nޢިމްރާން ވިދާޅުވީ ދަރިވަރުންނަށް ކިޔަވައިދޭންވީ އަމިއްލަ ބަހުންކަމަށެވެ. އަމިއްލަ މީޑިއަމަކަށް ކަމަށެވެ. ދަރިވަރުންނަށް ކިޔަވައިދިނުމާއެކު ދަރިވަރުން ރަނގަޅު ގޮތުގައި ތަރުބިއްޔަތު ކުރުމަށް ސަމާލުކަން ދޭންޖެހިފައިވާކަމަށް ވެސް ޢިމްރާން ވިދާޅުވިއެވެ.\n” ކީރިތި ރަސޫލާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَ ގެ ސިޔަރަތާ ގުޅޭ ގޮތުން ވެސް ދަރިވަރުންނަށް ތަޢުލީމު ދޭންޖެހޭ.” އޭނާ ވިދާޅުވިއެވެ.\nޢިމްރާން ވިދާޅުވީ އިނގްލިޝް މީޑިއަމަށް ކިޔަވައި ދިނުމުގެ ސަބަބުން އެ ގައުމުގެ ގިނަ ބައެއްގެ ސިކުނޑި އަޅުވެތިވެފައިވާ ކަމަށާއި އަމިއްލަ ބަހުން ދަރިވަރުންނަށް ކިޔަވައިދިނުމަކީ މުހިއްމު ކަމެއްކަމަށެވެ.\nޕާކިސްތާނުގައި އަންހެނުންނާ ދެކޮޅަށް ހިންގާ ލަދުވެތި އަމަލުތަކާ ގުޅޭ ގޮތުން ވާހަކަދައްކަވަމުން ޢިމްރާން ވިދާޅުވީ އެފަދަ އަމަލުތައް ހިންގަނީ ދަރިވަރުން ރަނގަޅަށް ތަރުބިއްޔަތު ނުކުރެވޭތީ ކަމަށެވެ.\nޢިމްރާން ބޮޑު ވަޒީރުކަމުގެ މަގާމާ ހަވާލުވެވަޑައިގެން އެންމެ އިސްކަމެއް ދެއްވާފައިވާ ކަންތައްތަކުގެތެރޭގައި ގައުމުން ކޮރަޕްޝަން ނައްތާލެއްވުމާއި ނިރުބަވެރިކަމުން ގައުމު ސަލާމަތް ކުރެއްވުން ހިމެނެއެވެ. އަދި ޕާކިސްތަނަކީ ތަރައްގީވެފައިވާ ވަރުގަދަ އިސްލާމީ ވެރިކަމެއް ހިނގާ ގައުމަކަށް ހެއްދެވުމަށް ފާއިތުވި ތިން އަހަރުގެތެރޭގައި ޢިމްރާން ކާމިޔާބު މަސައްކަތްތަކެއް ކުރައްވާފައި ވެއެވެ.


މޭޑޭ މުޒާހާރާގައި ގެންުގުޅުނީ އަސްލު ހެއްކެއް ނޫން: އިމްރާން – Dhuvas Online\nހޯމް މިނިސްޓަރު ޝެއިހް އިމްރާން އަބްދުﷲ -- ފޮޓޯ: ރައީސް އޮފީސް\nމޭޑޭ މުޒާހާރާގައި ގެންުގުޅުނީ އަސްލު ހެއްކެއް ނޫން: އިމްރާން\nދެހާސް ފަނަރަ ވަނަ އަހަރު އޭރުގެ އިދިކޮޅު ފަރާތްތަކާ ގުޅިގެން ބޭއްވި މޭޑޭ މުޒާހާރާގައި ނޫސްވެރިޔާ އަހުމަން ރިލުވާނުގެ މަރާ ގުޅިގެން ގެންގުޅުނު ކަރުދާސްތަކަކީ އެ ކަރުދާސްތަކުގެ ކޮޕީއެއް ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nދޮވެހި ރާއްޖޭގެ އަޑުން ރޭ ގެނެސްދިން ޕްރޮގްރާމެއްގައި ވާހަކަ ދައްކަވަމުން އިމްރާން ވިދާޅުވީ، މޭޑާ މުޒާހަރާގައި އޭނާ ދެއްކެވި ވާހަކަތަށް ވަރަށް ގިނަ ރައްޔިތުން މިހާރު ހަނދާން ނުހުންނާނެ ކަމަށެވެ. އެކަމަކު އޭނާ އެ ވާހަކަތަށް ހަނދާން އެބަހުރި ކަމަށާއި، އެ ދުވަހު ރިލުވާނުގެ މަރުގެ މައްސަލައިގައި ސީދާކޮށް އެއްވެސް މީހަކާ ގުޅުވައިގެން ވާހަކަ ނުދައްކާ ކަމަށެވެ. އަދި ރިލުވާނަށް ވީގޮތް އޭރުވެސް އެ ސަރުކާރުގެ ވެރިންނަށް އެގޭނެ ކަމަށެވެ.\nނަމަވެސް މީގެ ކުރިން ރައްޔިތުންގެ މަޖިލީހަށް އިމްރާން ހާޒިރުކޮށް އެކަމާ ގުޅޭ ސުވާލުކުރުމުން ވިދާޅުވީ، އެ ހެކިތަށް ފުލުހުން ގެންގޮސްފައިވާ ކަމަށެވެ. އަދި އެ ހެކިތަށް މިހާރު ވީތަނެއް އެގޭނީ އޭނާ ހައްޔަރުކުރި ފުލުހުންނަށް ކަމަށެވެ. އިމްރާން ވިދާޅުވެފައި ވަނީ އޭނާ ހައްޔަރުކުރީ މޫނު ނިވާކޮށްގެން ތިބި ފުލުހުން ކަމަށްވުމުން އެއީ ކޮން ބައެއްކަން އެގިވަޑައިނުގަންނަވާ ކަމަށެވެ.\n“އަޅުގަނޑު ހަނދާން އެބަހުރި އެ ދުވަހު ދެއްކި ވާހަކަތައް ވެސް އިނގޭތޯ. އަޅުގަނޑު ދެންނެވީ އެ ބޭފުޅުންނަށް [ކުރީ ސަރުކާރުގެ ވެރިން] އެނގިވަޑައިގަންނަވާނޭ. އަޅުގަނޑު އެ ބޭފުޅުން ބައިވެރިވި ކަމަށް ނުވަތަ އެ ބޭފުޅުން އެކަން ކުރެއްވި ކަަަމަށް ކަމަށް ދޭހަވާނެ އެއަށް ދޭހަވާނެ އެއްޗެއް ނުބުނަން” އިމްރާން ވިދާޅުވި އެވެ.\nރިލުވާނުގެ މަރާ ގުޅޭ ހެކި އަތުލި ފުލުހުން ހޯދަން ތަހުގީގެއް ކުރަމުން ނުދާ ކަމަށް ވެސް މަޖިލިސްގައި އިމްރާން ވަނީ ވިދާޅުވެފަ އެވެ. ސަބަބެއް ކަމަށް ވިދާޅުވެފައިވަނީ މިހާރު ވެސް ފުލުހުން ބޮޑެތި އެތަކެއް މައްސަލަތަކެއް ތަހުގީގި ކުރަމުން ދާތީ ކަމަށެވެ.\nއިތުރަށް އިމްރާން ވިދާޅުވެފައިވަނީ ރިލުވާނުގެ މަރުގެ މައްސަލަ ބަލަމުން ދަނީ ރިޔާސީ ކޮމިޝަނުން ކަމަށްވުމުން، ފުލުހުންގެ މަސައްކަތަކީ ރިޔާސީ ކޮމިޝަނަށް އެހީތެރިކަން ފޯރުކޮށް ދިނުން ކަމަށެވެ. ރިލުވާނު މަރުގެ މައްސަލަ ތަހުގީގު ކުރުމަށް ބޭރުގެ ތަޖުރިބާކާރުންގެ އެހީ ހޯދާނެ ކަމަށްވެސް ސަރުކާރުން ވަނީ ބުނެފަ އެވެ.\nޑރ. ނަލްޒާގެ އިލްތިމާސް: ރޯގާ ޖެހިއްޖެނަމަ، އަވަހަކަށް ފްލޫ ކްލިނިކަށް ދައްކާ\nމިއަދު ކޯވިޑަށް ޕޮސިޓިވްވި އަދަދު 30 ގައި\nބ. މާޅޮހު ކަނބަލުންނަށް ބާއްވާ ފުރަތަމަ ފުޓްސަލް މުބާރާތް ފަށައިފި\nގުއާޓަމާލާގައި ކުރަމުންދާ މުޒާހަރައިގާ ގާނޫނު ހަދާ މަޖިލީހުގައި ރޯކޮށްލައިފި


2 sifain vegen 15 aharuge kuhjjaku rape kuri massala eh nubalaa6mas! | ThePress\nދެ ސިފައިން ވެގެން 15 އަހަރުގެ އަންހެން ކުއްޖަކު ރޭޕް ކުރި މައްސަލަ ނުބަލާ6މަސް!\n17 January 2020, 22:32\nރޭޕް ކުރާ މަންޒަރު ރަމްޒުކޮށްދިނުމަށް ނަގާފައިވާ ފޮޓޯއެއް / ފޮޓޯ: ޑެއިލީ މެއިލް\nދެ ސިފައިން ވެގެން 15 އަހަރުގެ އަންހެން ކުއްޖަކު ރޭޕް ކުރި މައްސަލައެއް6މަސް ވެގެން ދިޔައިރުވެސް ނުބަލާ، އޮތްބާލާފައިވާ ކަން ވެއްޖެއެވެ.\nމި ކަން ހާމަވެފައި ވަނީ ރާއްޖޭގެ ދެކުނުގެ ރަށެއްގައި ދެ އަހަރުގެ ކުޑަ އަންހެން ކުއްޖަކަށް ޖިންސީ ގޯނަ ކުރި މައްސަލައާ ގުޅިގެން މިއަދު މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން ބޭއްވި ބައްދަލުވުމުގައި މުއައްސަސާތައް ހަރުދަނާ ކުރަން ޖެހޭ ކަމަށް ބުނެ ދެއްކި ވާހަކާގައެވެ. މި ވާހަކަ ހިއްސާކުރައްވާފައި ވަނީ މި މަޝްވަރާގައި އައްޑޫ މީދޫ ދާއިރާގެ މެންބަރު ރޮޒައިނާ އާދަމް ނެއްގެވި މިސާލެއްގައެވެ.\nރޮޒައިނާ ވިދާޅުވީ، ސިފައިންގެ2މީހަކު، 15 އަހަރުގެ އަންހެން ކުއްޖަކު ރޭޕް ކުރި މައްސަލަ އެ ކުއްޖާގެ މަންމަ ފުލުހަށް ހުށަހަޅާފައިވާ ކަމަށެވެ. ނަމަވެސް މި މައްސަލައިގެ ތަހުގީގަށް އެއްވެސް ކުރިއެރުމެއް ލިބިފައި ނުވާއިރު، މި މައްސަލައިގެ އަޕްޑޭޓެއް ހޯދުމަށް ހުދު އޭނާ ވެސް ވިލީޕޮލިހަށް ވަޑައިގެންނެވި ކަމަށާއި، ނަމަވެސް އެއްވެސް މައުލޫމާތެއް ލިބިވަޑައިގެންފައި ނުވާ ކަމަށް ވިދާޅުވިއެވެ.\n15 އަހަރުގެ ކުއްޖާއަށް އެ ކުއްޖާ ރޭޕް ކުރީ ކޮންބައެއްކަން ކިޔައިދޭން އެނގޭ އިރުވެސް، އެކަން ކުރި ދެ ސިފައިންނަށް ފިޔަވަޅު ނޭޅި ކޮންމެ ދުވަހަކު ސިފައިންގެ ޔުނިފޯމުގައި އެ2މީޙުން ވަޒީފާއަށް ނިކުންނާތީ ރޮޒައިނާ ވަނީ ކަންބޮޑުވުން ފާޅުކުރައްވާފައެވެ.\nރޮޒައިނާ ވަނީ ފުލުހުންނާއި، ޖެންޑާ އަދި ކޯޓުގައި މިފަދަ ކިތައް މައްސަލަ އޮތްތޯ އޮޅުން ފިލުވަން ޖެހޭކަން ފާހަގަކުރައްވާފައެވެ. އަދި މިފަދަ މައްސަލަތައް ރިޕޯޓް ކުރިއަސް މުއައްސަސާތަކުން އެކަމާ އަޅާ ނުލާކަން ފާހަގަކުރައްވައި ރޮޒައިނާ ވިދާޅުވީ، މައްސަލައެއް ރިޕޯޓް ކުރިއަސް މުއައްސަސާތަކުން ތިބެނީ "އޭގެ މައްޗަށް އަރާ" ކަމަށެވެ.\nމިރޭގެ ކޮމިޓީ ބައްދަލުވުމުގައި މެންބަރުން ވަނީ މިފަދަ އަމަލުތައް ހިންގާ މީހުން މީގެ ފަހުން މިފަދަ ކަންކަން ނުކުރާނެ ފަދަ ހަރުކަށި އަދަބެއް ދިނުމަށް ގޮވާލައްވާފައެވެ. އަދި ކަމާ ގުޅޭ މުއައްސަސާތައް ޖަވާބުދާރީ ކުރުވާ، ނިޒާމުތައް ހަރުދަނާ ކުރުމަށް ގޮވާލައްވާފައެވެ. އަދި ޖެންޑާ މިނިސްޓްރީ އޯވާހައުލް ކުރުމަށް ވެސް ބައެއް މެންބަރުން ވަނީ ގޮވާލައްވާފައެވެ.\nހަބަރު ރޭޕް ކުޑަކުދިންނަށް ކުރާ އަނިޔާ އެމްއެންޑީއެފް ޕޮލިސް ޖިންސީ ގޯނާ\nއަލުގަނޑަށް ފެންނަނީ އެފަދަ މީހުން އިސްލާމް ދީނުގައި ވާގޮތަށް ރަޖަމު ކޮށްލަން. އޭރުން ހަމަ ގައިމުންވެސް ދެން ތިބޭ މީހުން އެފަދަ ކަމެއްކުރަން ޖެހިލުންވާނެ.\nޓު ޕްރޮޓެކްޓް އެންޑް ސަރވް\nބަލަ މިޔޮއްހުރިހާ ދުވަހު ރޮޒައިނާރވެސް ތިހުރީ ތިކަން އޮއްބާލައިގެންނެއްނު!!\nޜަށުމީހުން ވެސް އޮއްބާލައިގެން\nއިސްލާމީ ޝަރީޢަތް ޤާއިމް ކުރުމެވެ.